Raajjey ge credit rating CAA 1 ah dhahkoffi | MBS NEWS\nފިނޭންސް މިނިސްޓްރީ ހުންނަ ބިލްޑިންގް. ރާއްޖޭގެ ކްރެޑިޓް ރޭޓިން އަނެއްކާ ވެސް ވަނީ ދަށްކޮށްފައި.\nރާއްޖޭގެ ކްރެޑިޓް ރޭޓިން ސީއޭއޭ 1 އަށް ދަށްކޮށްފި\nރޭޓިންގެ އައުޓްލުކް މިހާރު ވަނީ ނެގެޓިވް އިން "ސްޓޭބަލް" އަށް ބަދަލުކޮށްފައި\nރާއްޖޭގެ ޓޫރިޒަމް ރަނގަޅުވި ނަމަވެސް ދައުލަތުގެ ދަރަނި ބޮޑުވެފައިވާތީ ކްރެޑިޓް ރޭޓިން ބީ3އިން ސީއޭއޭ 1 އަށް ދަށްކޮށްފި އެވެ.\nމޫޑީސް އިންވެސްޓާސް ސާވިސަސް އިން ބުނީ މިއަހަރު ކްރެޑިޓް ރޭޓިން ދަށް ކުރީ ޓޫރިޒަމް ރަނގަޅުވި ނަމަވެސް ރޭޓިން މި އަހަރު ދަށްކުރަން ޖެހުނީ ހީކުރި ވަރަށް ވުރެ ރާއްޖޭގެ ދަރަނި ބޮޑުވެފައިވާތީ ކަމަށެވެ.\nމިދިޔަ އަހަރު ރާއްޖޭގެ ކްރެޑިޓް ރޭޓިން ބީ3އަށް ވަނީ ދަށްކޮށްފަ އެވެ. މިދިޔަ އަހަރު ކްރެޑިޓް ރޭޓިން ދަށްކުރީ ކޮވިޑާ ގުޅިގެން ރާއްޖޭގެ ޓޫރިޒަމް ހުއްޓިފައި އޮތުމުންނެވެ.\nރާއްޖޭގެ ދަރަނި އިންތިހާއަށް ބޮޑުވެފައިވާއިރު ދައުލަތަށް ލިބޭ އާމްދަނީ އަށްވުރެ އެއް ދުވަހުން އަނެއް ދުވަހަށް ހަރަދު ބޮޑުވާނެ ކަމަށް ވެސް ލަފާކޮށްފައިވެ އެވެ. އަދި ރާއްޖޭގެ ޓޫރިޒަމް މިހާރު ރަނގަޅު ނަމަވެސް ދަރަނި ކުޑަވާން ވަގުތު ނަގާނެ ކަމަށް ވެސް އެ އެޖެންސީން ލަފާ ކުރެ އެވެ.\nމޫޑީސް އިން ލަފާ ކޮށްފައިވާ ގޮތުގައި ރާއްޖޭގެ އުފެއްދުންތެރިކަން (ޖީޑީޕީ) މި އަހަރު 19 ޕަސެންޓް އަދި އަންނަ އަހަރު 14 ޕަސެންޓް އިތުރުވާނެ އެވެ. ނަމަވެސް އުފެއްދުންތެރިކަމުގެ ނިސްބަތުން ދަރަނި 107 ޕަސެންޓަށް ވެއްޓޭނީ 2024 ގައި ކަމަށް އެ އެޖެންސީން ވަނީ ލަފާކޮށްފަ އެވެ. މިހާރު ރާއްޖޭގެ ދަރަނި ހުރީ އުފެއްދުންތެރިކަމުގެ ނިސްބަތުން ބަލާއިރު 117 ޕަސެންޓުގަ އެވެ.\nމޫޑީސް އިން ބުނީ، ބޭރު ދުނިޔޭގައި ރާއްޖޭގެ ހާލަތު ކުރިއަށް އޮތް އަހަރުތަކުގައި އިތުރަށް ގޯސްވެ، ޕްރޮޖެކްޓުތަކަށް ބޭނުންވާ ފައިސާ އެއްކޮށް ނުދެއްކި، އެކްސްޗޭންޖް ރޭޓް މަތިވެދާނެ ކަމަށެވެ.\nރާއްޖޭގެ ރޭޓިން މޫޑީސް އިން ސީއޭއޭ1 އަށް ދަށްކޮށްފައިވާއިރު، ރޭޓިންގެ އައުޓްލުކް މިހާރު ވަނީ ނެގެޓިވް އިން "ސްޓޭބަލް" އަށް ބަދަލުކޮށްފަ އެވެ.


ކަފުން ވެވިފާ…02 – Esfiya\nހިތާމަ ލޯބި August 22, 2019\nކުރިމަތީގައި ހުރީ އަންހެން ކުއްޖެކެވެ. އެކުއްޖާ ހުރީ ގަޔަށް ދޫކޮށް ހުރި ގަދަ ނޫކުލައިގެ ހެދުމެއްގައެވެ. އަޅައިގެން ހުރި ކަޅު ޝޯލްގެ ތެރެއިން އެ ދޮން މޫނު ދިއްލިލާފައިވާ ގޮތުން ކައިލަންގެ ހިތުގައި އެ ސޫރަ ކުރެހިގެން ދިޔައެވެ.\nހިނިތުންވެލަންވެސް ހަނދާންނެތިފައި ކައިލަންއަށް ހުރެވުނީ އެކުއްޖާގެ މޫނަށް ބަލާށެވެ. ކަޅިރަވަ ރީތި އެ ދެލޮލުގެ ތެރެއަށް ފީނައިގަންނަން އޭނަ ބޭނުންވިއެވެ.\n“ސޮރީ…” ކައިލަންގެ އަޑު ނުކުތީ ކިރިޔާއެވެ.\nކައިލަންގެ ހިތުގެ ހިމަ ނާރުތަކުގައި ދަތުރުކޮށްލި އޮއިވަރުގެ އަޞަރުން ދުލުގައި ތަޅެއް ލެވުނު ފަދައެވެ. ޒުވާންކަމުގެ ޖޯޝު ހިނގަމުންދިޔަ އެ ހަށިގަނޑުގައި އުފެދިގެން އައި އިޚްސާސްތަކުން މުޅި މީހާ ފިނިވިއެވެ.\n“އެއީ އެވަރުގެ ކަމެއް ނޫން…” ކައިލަންއަށް ބަލައިލުމެއްވެސްނެތި އެކުއްޖާ އެތެރެއަށް ވަދެގެން ދިޔައެވެ.\nފުރަތަމަ ބައްދަލުވުމުން ކައިލަންގެ ހިތް އެކީ އެކުއްޖާއަށް ހިބައިން ދެވުނެވެ. ކޮން ފެންވަރެއްގެ ކާކުތޯ ބެލުމުގެ ޝައުޤެއްވެސް އެ ހިތުގައި ނެތެވެ. ހިތަށް ލިބޭނީ ކިހާވަރެއްގެ ޒަޚަމެއް ކަމެއް ނޭނގޭ ޙާލު އެކުއްޖާގެ ފަހަތުން ކައިލަން ދިޔައީ މުގޯލި އަޅަމުންނެވެ. ފަސްފަހަތުން ފިޔަވަޅު ނަގަމުންނެވެ. ބެދެމުންދިޔަ ޖަންގަލީގެ ބޯކަން ކުރިން އެނގުނުނަމަވެސް ސަލާމަތް ނުވެވޭވަރުގެ ކަނު ލޯތްބެއް ކައިލަންއަށް އެކުއްޖާދެކެ ވެވުނެވެ.\nމައުޞޫމްކަމާއި ސިއްރުވެރިކަމުން ފުރިގެންވީ އެ އަންހެން ކުއްޖާއަށް ކައިލަންގެ ހިތުގެ ޙާލު އެނގުނު ކަހަލައެވެ. ދުރުން އުޅެންފެށި ގޮތުން ކައިލަންގެ ހިތް މާޔޫސްކުރުވިއެވެ. އެ ދެލޮލުން ކޮންމެވެސް ބޮޑު ސިއްރެއް ބުނެދޭހެން ހީވެއެވެ. އުޅެނީ އެހެން މީހުންނާއި އެކަހެރި ކޮށެވެ. ދިރިއުޅުން ހަނަފަސްވެފައިވާ މީހަކު ފަދައިން މޫނުމަތި ހުންނަނީ މިލައިގެން ގޮސްފައެވެ. ހިނިތުންވުން އެއްގޮތަކަށްވެސް ނުފެނެއެވެ.\n“ނައިރާ…” ކައިލަންގެ ހިތުގައި އެ ނަން ބިންވަޅު ނެގިގެން ދިޔައީ ދުވަހަކު ފޮހެވިގެން ނުދާނޭ މިންވަރަށެވެ.\nނަގަމުންދިޔަ ރާޅުތަކުގެ ބިޔަކަން ނޭނގޭ ޙާލު ނައިރާ ޙާޞިލް ކުރުމަށް ކައިލަން ދިޔައީ މަސައްކަތް ކުރަމުންނެވެ. ގެންގުޅޭ ފޮތްތަކުގައި އެ ނަން ފަވައިލިއެވެ. ފޯނާއި، އައިޕެޑްގެ ފޯލްޑަރތައް ފުރެމުން ދިޔައީ ނައިރާގެ ތަސްވީރުތަކުންނެވެ.\nކުލާސްކުދިންގެ ބުލީގެ ޝިކާރައަކަށް ނައިރާ ވިއެވެ. ނައިރާގެ މިޒާޖު ހުންނަ ގޮތުން އެކީގައި އުޅެން ބޭނުންވާ މީހަކު ނުހުރެއެވެ. މަޑުން އިންނާތީ އެކަމުގެ ނާޖާއިޒް ފައިދާ ނަގަންފެށީ އެހެން މީހުންނެވެ. ކުދި ގޯނާތައް ބޮޑެތި ކަންކަމަށް ބަދަލުވާން ފެށިއެވެ. ބައެއް ދުވަސްދުވަހު ގޮނޑިން ވައްޓާލައެވެ. ފޮތްތައް ފޮރުވައެވެ. މޭޒުގައި ކުރަހާ ހަދައެވެ. ކައިލަންގެ ހިތަކަށް ކެތެއް ނުވިއެވެ. އެއިން ކޮންމެ ކަމެއްގައި ދިފާޢުގައި ނުކުންނަން ފެށިއެވެ. ދެމީހުންގެ މެދުގައި އެކުވެރިކަން އުފެދުނީ އޭގެ ފަހުންނެވެ.\nނައިރާގެ މަޑުމައިތިރި މިޒާޖާއި، މޫނުމަތިން ފެންނަ ހިތާމައިގެ އަޞަރު އެނގެން ކައިލަން ބޭނުންވިއެވެ. އެ ހިތުގެ ފާރުގަނޑުތަކުގައި ބޭސްއަޅައިދީ، އެންމެ ކައިރީގައި ވާން ހިތް އެދެވުނެވެ. ގޮތްނޭނގޭ ބޮޑު ސިއްރެއް އެ ހިތުގައި ފޮރުވާފައި ވާކަން ނައިރާގެ ވާހަކަތަކުން ކައިލަންއަށް އެނގުނެވެ. އޭނަ އިންތިޒާރު ކުރަމުންދިޔައީ ނައިރާގެ ދުލުން އެ ހިތުގެ ޙާލު ބަންޑުންކޮށްލާނޭ ވަގުތަކަށެވެ.\nކައިލަން އާއިއެކު ވަގުތު ހޭދަކުރަން ފެށުމުން ނައިރާގެ ތުންފަތްމަތީން ހިނިތުންވުމުގެ އަޞަރު ފެންނަން ފެށިއެވެ. ކުރިންހެން އަބަދު ފެންކަޅިވެފައި ހުންނަ ދެލޮލުގެ ވިދުން ގަދަވިއެވެ. ދެމީހުންގެ މެދުގައި ކުރިން އޮތް ދުރުކަން ނެތުނެވެ. ކުރިމަތިވާން އުޅޭ ކަޅު އަނދިރި ދުވަސްތަކުގެ ޚިލަމެއް ނައިރާއަށް ކުޑަކޮށްވެސް ނުވެއެވެ. ކައިލަން ދިއްކޮށްލި ލޯބީގެ އަތުގައި އޭނަ ހިފީ އެ ޙަޔާތަށް ޒަޚަރު ލެވިގެން ހިނގައިދާނޭ ކަމުގެ ކުޑަވެސް ޚިލަމެއް ނުވާ ޙާލުގައެވެ. އޮހެމުންދިޔަ ލޯބީގެ ގުލްދަސްތާތަކާއި، ފަށުވި ބަސްތަކުން ނައިރާގެ ފުނޑުފުނޑުވެފައިވާ ހިތުގައި މަލަން އަޅައިދިނެވެ. މާޒީގެ ހިތްދަތި ދިރިއުޅުމުން އަރައިގަނެ، އުފާވެރި ޚަޔާތަކަށް އެދި ހުވަފެންތައް ދެކެމުން ދިޔައެވެ.\nނައިރާއަށް ހެދުނު އެންމެ ބޮޑު ގޯހަކީ އޮޅުވާލުމެއްގެ ތެރެއިން ދާއިމީ ގުޅުމެއް ފަށައިގަތުމެވެ. ކައިލަން ގެއްލިދާނެ ކަމުގެ ބިރަށްޓަކައި ހުރިހާ ހަޤީގަތެއް ކަފުންކޮށް ވަޅުލުމެވެ. އެކަމުން ފަހުން ނުކުންނާނީ ކިހާވަރެއްގެ ނަތީޖާއެއްކަން އެ ޅަ ސިކުނޑިއަށް ވިސްނައިނުލެވުނީއެވެ.\nއިވްޔާ ހަމައަކަށް އަޅުވާފައި ކައިލަން އާއި ބައްދަލުކުރެވޭނޭގޮތް ހަމަޖެއްސުމަށް ރައިން އަވަސްވެގަތެވެ. ނަޝީދަށް ގުޅައިގެން ރަނގަޅު ވަކީލަކު ހޯދިއެވެ. ކައިލަން އާއި ބައްދަލުކުރެވޭގޮތްވީ އޭގެ ދެދުވަސް ފަހުންނެވެ. އިވްޔާ އެތައް ވާހަކައެއް ދައްކައިގެންވެސް ކައިލަންގެ އަނގައިން އެންމެ ބަހެއްވެސް ބޭރެއް ނުކުރެވުނެވެ. އެދުވަހުގެ ހާދިސާ އާއި ގުޅިގެން އެއްވެސް އެއްޗެއް ނުބުންޏެވެ. ގަބުވެފައި އިން މީހަކު ފަދައިން އިސް ޖަހައިލިގޮތަށް އިނީއެވެ. ގަސްދުގައި އިސް އުފުލައި ނުލާން ވެގެންނެވެ. ނޫނީ ކުރެވުނު ކުށުގެ ބޮޑުކަމުން ހަތަރުކަޅި ހަމަކުރަންވެސް ނުކެރިފައެވެ.\n“ދަރިފުޅާ… މީ ދަރިފުޅުގެ މަންމައޭ…” އިވްޔާ އޭނާގެ މޭގައި އަތުން ޖަހައިލިއެވެ.\n“މިހިތަށް ހާދަ އަޞަރެއް ކުރެޔޭ… ދަރިފުޅު ތިހާލުގައި އިންނަތަން ދެކެން މިހިތަށް ކެތްވާނީ ކިހިނެތް؟…” އިވްޔާއަށް ރޮވުނެވެ.\nކަރުނަތައް ހިންދައިލެވޭތޯ އޭނަ މަސައްކަތް ކުރިއެވެ. އަވަސްއަވަހަށް އެސްފިޔަ ޖަހައިލާފައި، ނޭފަތް ދަމައިލިއެވެ. ހިންދިރުވައިލީ އަރުތެރެ ބެދޭހެން ހީވުމުންނެވެ.\nއިސްޖަހައިގެން އިން ކައިލަން ކަރުނަ ފޮހެލިތަން އިވްޔާއަށް ފެނުނެވެ. މަންމަގެ ހިތުގެ އަޑު އިވުމުން އެ ހިތް ރޮއްވާލީއެވެ. އެއްޗެއް ބުނާނޭ ހިތްވަރެއް ކައިލަންއަކަށް ނުލިބުނެވެ. ހަތަރުކަޅި ހަމަކުރަންވެސް އޭނަ އިނީ ލަދުންނެވެ. ދަތި އުނދަގުލުން ބޮޑުކޮށް މީހަކަށް ހަދައިދިނުމުން، އޭގެ ބަދަލު އޭނައަށް އެ ދެވުނީ ކިހާ ހިތިކޮށް ހެއްޔެވެ؟ ކުށްވެރިއެއްގެ ލަޤަބު ލިބި، ދިރިއުޅުން ކުރިޔަށް ގެންދަންޖެހިފައި އެވީ މުޅި ދުނިޔެއަށް މޫނު ދައްކައިލަން ނުކުރޭވަރުގެ ލަދުވެތި ކަމަކާއި އެކުގައެވެ.\n“މަންމަ ދަރިފުޅަށް އިތުބާރު ކުރަން…” އިވްޔާގެ އަޑުގައިވީ ޔަޤީން ކަމެވެ.\nއިވްޔާގެ ޖުމްލަ އަޑު އިވިފައި ކައިލަން ދެލޯ މަރާލިއެވެ. މުޅި ދުނިޔެ އޭނައަށް މަލާމާތްކުރަމުންދިޔަ އެ ވަގުތުގައި، މަންމަ ކުރި އިތުބާރުން ހިތް ކުދިކުދިވިއެވެ. ނުބުންޏަސް އެ މަންމަގެ ހިތުގައި ހާދަ ވޭނެއް އަޅާނެއެވެ. އޭނަ އާއިމެދު އެތައް ޝަކުވާއެއް ވެސް ވާނޭކަން ގައިމެވެ.\n“ދަރިފުޅު ހުރޭ އަނގައިން ނުބުނާން… މަންމައަށް ވީވަރަކުން ދަރިފުޅު ސަލާމަތްކޮށްދޭން މަސައްކަތް ކުރާނަން…” އިވްޔާ ތެދުވިއެވެ. “މަންމައަށް އެނގޭ ކޮންމެވެސް ކަމެއް ވީމަކަން ދަރިފުޅު ތިގޮތަށް އިންނާނީ… ވަރަށް ދެރަވެއްޖެ މަންމަ ތިހާ ދުރުކޮށްލިތަން ފެނުނީމަ…” ލޮލުން ވެއްޓުނު ކަރުނަތިކި ފޮހެލަމުން އިވްޔާ އެތަނުން ނުކުތެވެ.\nއިވްޔާ ގޮސް ނުކުތުމާއިއެކު ކައިލަން އިސް އުފުލައިލިއެވެ. ރޮއެރޮއެ ރަތްވެފައިވާ ދެލޮލުގައި، ކަރުނަތައް ބަންޑުންވާން ތައްޔާރުވެފައި ވިއެވެ. މޭޒުމަތީގައި ބާއްވާލެވިފައިވާ ކައިލަންގެ ދެއަތް މުށްކެވިގެން ދިޔައެވެ. އެ މޭގައި މަޑު ރިހުމެއް އުފެދިއްޖެއެވެ. ގޮށްމުށުން މޭޒުގައި މަޑުމަޑުން ޖަހައިލަމުން ކައިލަންއަށް މޭޒުގައި ބޯ އަޅާލެވުނެވެ. އަނގައިން ނުކުތީ ވޭނީ އާޚްއެއްގެ އަޑެވެ. ދެލޯ ފޫއަޅުވާލާފައި އޮހެމުންދިޔަ ތާޒާ ކަރުނަތަކުން މޭޒުމަތީގައި ކަރުނައިގެ ކޯރެއް ހެދެމުން ދިޔައެވެ. މައިމީހާ ދިން ލޯބީގެ ބަދަލުގައި އޭނައަށް ދޭން އެޖެހުނީ ވޭނާއި ހިތްދަތިކަމެވެ. އަމިއްލަ ނަފުޞު ކުށްވެރިކޮށްގެން ނިމޭކަށް ނެތެވެ.\nއިވްޔާ ނުކުތްއިރު ރައިން އިނީ ގޮނޑީގައި އިށީނދެލައިގެންނެވެ. އެއް އަތް ދަތްދޮޅީގައި ވިއްދާލައިގެން އިންގޮތުން ހާސްވެފައި އިންވަރު އެނގެއެވެ. އިވްޔާ ނުކުތްތަން ފެނުމާއިއެކު ރައިން އަވަސްއަވަހަށް ގޮސް އިވްޔާގެ ކުރިމަތީގައި ހުއްޓުނެވެ. ހުއްޓުން އަރާފައިވާ އަނބިމީހާގެ ކޮނޑުގައި އަތް ޖައްސާލައި މޭގައި ލައްކޮށްލިއެވެ. ކޮންމެވެސް ކަމެއް ގޯސްވެއްޖެކަން ރައިންއަށް އެނގުނެވެ. ދަރިއަކު އެފަދަ ޙާލެއްގައިވުމުން މަޔެއްގެ ހިތުގައި އަޅާނޭ ވޭން އޭނައަށްވެސް އިޚްސާސް ކުރެވުނެވެ.\nރައިންގެ އެ ކުޑަކުޑަ އަމަލުން އިވްޔާ ކުރަމުންދިޔަ ހިތްވަރު އެލުނެވެ. ދެފައިގެ ވަރު ދޫވެ، ހިފަހައްޓައިގެން ހުރި ކަރުނަތައް ދެލޯ ފޫއަޅުވައިލާކަށް ގިނައިރެއް ނުނެގިއެވެ. އިވްޔާ ރައިންގެ ގަމީހުގައި ހިފަހައްޓާލިއެވެ. ހިތްވަރު ދިނުމުގެ ގޮތުން އެ އަތްތިލައިގައި ރައިން ވަރަށް ބާރަށް ހިފަހައްޓައިލިއެވެ. އިވިގެންދިޔަ މަޑު ގިސްލުމުގެ އަޑާއިއެކު، އިވްޔާގެ ހިތުގައިވި ޝަކުވާގެ އަޑު ރައިންގެ ކަންފަތާއި ހަމައަށް ފޯރާކަށް ގިނަ އިރެއް ނުނެގިއެވެ.\n“އެއީ މިއަތުގެ ތެރޭގައި ގެންގުޅުނު ތުއްތު ކައިކްއެއް ނޫން… އެ ދަރިފުޅު ބޮޑުވެއްޖެ… އަހަރެން މުޅީން ދުރުކޮށްލައިފި…” ދަރިފުޅުގެ ދުރުކަން ފެނި އިވްޔާގެ ހިތަށް ލިބުނީ ބަރުދާސްތު ނުކުރެވޭ ވަރުގެ ހިތްދަތިކަމެކެވެ.\nހޮސްޕިޓަލުގެ ދޮރުމަތީގައި އައިސް މަޑުކޮށްލި ޕްރައިވެޓް ކާރުގެ ތެރެއިން ފޭބީ ޒުވާން ފިރެހެނެކެވެ. އެމީހާ ހުރީ އަތްދިގު ގަމީހާއި ފަޓުލޫނުގައެވެ. ބެގީކޮށްފައި ހުރުމުން ތަނެއްގެ އިސް މަޤާމެއް ފުރަމުންދާ މީހަކާއި ވައްތަރެވެ. ހަލުވި ފިޔަވަޅުތަކެއްގައި އެމީހާ އައިސް މަޑުކޮށްލީ ހޮސްޕިޓަލުގެ ކައުންޓަރު ކައިރީގައެވެ. އަޅައިގެން ހުރި ރޭބަން އައިނު ހިއްލާލައި ކައުންޓަރުގައި އިން ކުއްޖާއަށް އެމީހަކު ބަލައިލިއެވެ. އެ ދެލޮލުން ފެންނަމުން ދިޔައީ ހާސްކަމެވެ. ކައުންޓަރުގައި އިން ކުއްޖާއަށް އެމީހާ ދައްކައިލީ ތަސްވީރެކެވެ. އޭގައިވާ މީހަކު ފެނުމާއިއެކު އެކުއްޖާއަށް އެމީހަކު އެނގުނު ކަހަލައެވެ. ބޯ ޖަހައިލާފައި، ކޮމްޕިއުޓަރުން އެއްޗެއް ހޯދައިލިއެވެ. އެއަށްފަހު އިރުޝާދު ދިނީ އޭނަ އާއިއެކު އައުމަށެވެ.\nނަރުސް ކުއްޖާ ގޮސް ވަނީ އެމަޖެންސީގައި ގެނެވޭ މީހުން ބައިތިއްބާފައި ތިބޭ ވޯޑުތަކުގެ ތެރެއިން ވޯޑަކަށެވެ. ޕްރައިވެޓް އެ ވޯޑުގެ ތެރެއިން އިވެމުން ދިޔައީ އެކި މެޝިންތަކުގެ އަޑެވެ. އެނދުމަތީގައި އަންހެން ކުއްޖަކު އޮތެވެ. މުޅި ހަށިގަނޑަށް ވަނީ އެއްޗެހިތަކެއް ގުޅާފައެވެ. ދެލޯ މެރިފައި އޮތް އެ އަންހެން ކުއްޖާގެ ހަށިގަނޑުގައި އެއްވެސް ދިރުމެއް ނެތެވެ. ވިންދު ޖަހަމުން ދިޔައީ އެ ހަށިގަނޑަށް ގުޅާފައިވާ މެޝިންތަކުގެ އެހީގައެވެ. ނަރުސްކުއްޖާގެ ފަހަތުން ވޯޑަށް ވަތް މީހާ މަޑުމަޑުން ހިނގާލާފައި ގޮސް އެނދު ކައިރީގައި ހުއްޓުނެވެ. އަންހެން ކުއްޖާގެ މޫނަށް ބަލަން އެމީހަކު އިރުކޮޅަކު ހުއްޓެވެ. އެއަށްފަހު އެ މޫނާއި ދިމާއަށް މަޑުމަޑުން ގުދުވިއެވެ.\n1st hiadhaa hithun mi comment kollee. Kiyaalaafa adhi comment kollaanan ♥♥♥♥\nThank u ?❤?\nV reethi mi part vas waiting for next\nThank u so much Mal ?❤?? varah happy vehje story kamudhiyaeema ?? keep waiting dear ❤?\nWwwwwooooooowwwwww so curious. Love this part too ? ? ? ? ? love you eysh\nThank u so much Shahu ?❤?? varah happy vehje story kamudhiyaeema ?? keep waiting dear ❤? ly2 dear ?\nmy fav author…. yesss mi part ves hama obi…eysh sis when.next?\nAwwww so sweeet of u dear ???❤? Thank u so much ?❤?? varah happy vehje story kamudhiyaeema ?? and cmnt kiyaalaaafa ?? next part ves In Sha Allaah lasnukoh upkohladheynan ??❤ keep waiting for the next part dear ❤? ly2 ?\nMaasha Allah ♥♥♥????????? Mi baives vvvv furihama. Efadha haalathehgai mamma ehge hithuga alhaane veynaai kureveyne ihusaas vvv furuhama ah bayaankohdheefa ebahuri.. Vvv asarugadha. Kiyamun dhiyairu hama rovijje. Dialogue thah v Emotional. Specially ivya ge bai. Hama bunaane ehchehves meyngeyhaa furihama. ❤???♥❤???♥???♥???♥???♥???♥???♥??????❤???♥???♥???❤???❤??♥???♥ Hurihaa kamehves hama ehaa perfect. Vvvv interesting. Vvv kiyaahithun indha nimunee. Ekam genesdheefa inleh kureh noon ingey. Kiyaahiyvefa invarun nimen beynun nuvefa inee.. ?????????????????????????????????????????????? Dhen inna bayah vvv inthixaaru eba kurevey. E kujjaage hageegai v baahiyvey. Hospital aheaee kaakuthoa maa bodah olhunfiluvaa huyvey. Kailan vaahaka dhakkan beynun nuvee keehvethoa saafukuraahiyvey. Naira kailan ah ilhuvaalee kon kameh baaey hithah aeaa. Naira ah ehaalu jessee hama kailan baaey hithaa hithaa suvaalu kurevey. Kailan noonee dhen ehen hedhee kaakubaaey. Keevve baaey suvaalu ufedhey. Mi hithuga mihuru suvaaluthakah javaabu beynun. Waiting for the next part. ?????????????????????????????????????????♥♥???♥♥??????\nAwww sooo sweeet of u dear??❤?? Thank u so much sheen ????❤ varah varah happy vehje cmnt kiyaalaafa ????❤ ehaa dhigu koh cmnt fenunas, kiyaalaafa hithah eri adhives liyelaafa in nama ey ???? v sweet.. meansalot..\nHurihaa suvaalakahves javaabuthah libemun dhaane.. keep waiting for the next part ingey ?? ??❤\nV salhi ..\nThank u so much Zaee ?? v happy vehje story kamudhiyaeema ????❤\nBala Bala indhaa thi up kohlee… Varah Varah happy vehje thihaa avahah up kohla dhineema.. Btw vvv reethi… Varah curious vefa Mihiry.. E girl aky nairaa tha?? Next part Kon irakun…. Avahah up kohlahchey… Varah kiyaa hiyy vehje Mihaaru vec… ?????????\nAwww so happy story ah ehaa wait kohli kan enguneema ???? eysh ves v happy vehje ?? Thank u soo much Neha ?? varah happy vehje story kamudhiyaeema ?? Hingaa dho balamaa kaaku tho.. next part ga ingeyne.. next part ves las nukoh upkohladheynan In Sha Allaah ? keep waiting ❤??\nAlhey hama kailan thr nairaa ah ehen hedhy… Kailan hama heyga hure kurikameh noon dhw eii… Maa baivaru suvaalu hureema Anehkaavec mi comment kohlee\n❤❤MY FAV WRITER ❤❤\n❤❤LOABI LAOBI EYSH SIS ❤❤\nHehe.. maa suvaalu gina vehje dho.. Hingaa balamaa story ga vaagotheh.. varah varah ufaavehje cmnt ge fahu bai kiyaalaafa ?❤??? U r very sweeet ??❤ thank u so much dear ?❤\nU r welcome sissy… Yah Hingaa dhw… Beleema ehnu ingeyny ???\n?MY FAV WRITER ?\nHere is the 2nd part of the story KAFUN VEVIFAA.. hope u all will like this part too..\nI have few questions for u all..\n1) who came at the end?\n2) what happened to Naira? Is she alive or not?\nV heevey naira akee naax ge dharieh henves. Rixveen men family faraathun badhalu hifanvegenefamily agu vattaalan kailan use kollee kanneynge. Dhen vedhaane naira ah fahun kailan dheke loabi vevuneekamah. Ehenve eyna kailan ah dheraeh dheyn beynun nuveema reyvumakun kailan ge bologa elheyfafha gothakah naira rape kollee kamah. And naira mareh nuvaane. Ekam emeehaa beynun vaanee naira maraalan. Eyna haasvefa ehureeves naira salaamaiyve hageegaiy kiyaifheefanethee thoahcheh. But naira adhi rangalhu vaane. And kailan ah insaafu. Libeyne. Mie alhugandu dhekey goiy… Dhen anehen bunanyaa aslu vaane gotheh vee gothehves engeynee eysh ah.. ????????❤❤❤??\nHehe… hingaa dho vaagotheh balamaa ?? thee ves hama vedhaane goiy thah ??❤\nމާޝާﷲ ♥ ♥ ހާދަ ރީއްޗޭ.. ހަމަ ވަރަށް ފުރިހަމައެވެ. ބުނާނެ އެއްޗެއް ވެސް ނެތެވެ އެހާމެ ޝައުގުވެރިއެވެ. ކިޔަމުންދާއިރު ހިތުގެ އެންމެ ހިމަ ނާރަށްވެސް އަސަރު ކުރުވައެވެ. އެހާވެސް އަސަރު އެބަހުއްޓެވެ. ނިންމާ ތިޔަލީ ސުވާލުތަކުން މި ހިތް ފުރާލާފައެވެ. އެހެނަސް ޝަކުވާއެއްނެތެވެ. ގަބޫލުކުރަމެވެ. އެއީ އޭޝްގެ މޮޅުކަމާއި ގާބިލްކަމެވެ. ކުރިއަށް އޮތް ބަޔަށް އިންތިޒާރު ކުރަމުން މި ވަގުތަށް ވަކިވެލަމެވެ. ❤ ❤ ❤ ❤\nThank u soo much dear ?❤?? vvv happy vehje cmnt kiyaalaafa ??❤ very sweet ??❤?\nWoww Woww Woww??mashallah mi Bai vx vrh Reethi… Urablessed writer ? waiting4the nxt prt…..\nAww so sweet ??❤?Thank u soo much Mimmi7 ?❤?? vvv happy vehje cmnt kiyaalaafa ??❤ and story kamudhiyaeema..??❤? keep waiting\nMee fevifaa thi nan vey ge dhevana baa dhw\nE story ge main characters meega ves ulheynee.. unmeedhukuran story kamudhaane kamah ??\nhey uravery talented writer good story insha allah u will achive ur goal if u keep writing those wonderful stories btw story is habeys\nAww so sweet ??❤? In Sha Allaah story liyun huttaalaakah nuvisnaanan ?? Thank u soo much Azker ?❤?? vvv happy vehje cmnt kiyaalaafa ??❤ and story kamudhiyaeema..?? meansalot ❤? keep waiting fr the next\nMibaives varah reethi\nThank u soo much Unique ?❤?? vvv happy vehje story kamudhiyaeema..?? keep waiting fr the next\nMee Varah Reethi story eh… Happy to see second part\nThank u soo much Kaily ?❤?? vvv happy vehje story kamudhiyaeema..?? meansalot.. keep waiting fr the next\nWoah???…Mi bai vec v rythi..hama outstanding..Eysh v v molhu ingey❤❤❤???????…Sifakohdhyfa hurileh vec hama v super..Ibaaraiy kohlaaafa hurileh fashuvi kamuge vhk nudhehkiyyaa rangalhu vaany???..hehe..hama ehaa vec rythi..V kiyaa hithun indha mi bai mi nimuny???????❤….eysh dear kon irakun next part upkohdheyny..Waiting ingey????ly\nAww so sweeet ???? Thank u soo much Jiji?❤?? vvv happy vehje story kamudhiyaeema..?? and cmnt kiyaalaafa ???? meansalot.. next part ves In Sha Allaah varah avahah genesdheynan ingey.. keep waiting fr the next.. ly2 ????\nObbiness to the max… Ingey eysh… Ehaa vs furihama Mi story\nThank u soo much dear ????❤? varah ufaavehje story kamudhiyaeema ???❤ so sweet of u ?? keep waiting for the next part ?\nMasha Allah… Eysh thee hama ehvana\nThank u soo much dear ????❤? varah bodah ufaavehje ???❤ so sweet of u ?? meansalot ??❤?❤\nWowwww vvvv reethi. Haadha emotional ey mi part. Ivya ge dialogue thah hama roveyhaavey huvaa. Ehaa asarugadha. Anekka sifakurun molhukamun ithurah asarugadhavefa vaahakaige thereah vadhevunu. ????????????♥♥♥♥♥♥♥♥???????????????????????? Vvvv interest aa ekee kiyaalevunu. Nimmaalaafa ineevws haadha hiydhathi vaakahala Gothakashey.. Inthixaaru kuran majubooru vaa gothah. ????????????????????? Waiting waiting. U r the best writer.. ????????????? Lysm ????????????\nThank u sooo much dear ??❤?❤ varah varah ufaavehje cmnt kiyaakaafa ??❤❤ so sweeet of u ? meansalot ?? keep waiting for the next part ???❤?\neysh sis if u dont mind can u answer this quetion…\nHow old your?\nOhh Isha dear ? haadha ehen kahala suvaaleh thi kohlee ?\nEysh ge vakive nudhanees ge dhevana baa genesdheeba\nIn Sha Allaah ??\nIs that nathaashaa n yumaan?!\nMirey vec thin hatharu faharu belihje up vehjithoa….? Hama keh nuvegen beleny.. Dhen balaafa hithah arany dhen ehaa avahah up eh nuvaane ehnoon hey… Sissy vec time beynun vaaney liyan… Ekm Ehen hithah araafa vec beleny hama hiyy jehifa hurileh bodu kamun.. ??Mi varun dhanyaa nidhy thereyga vec vaahaka kiyan ulhevi dhaane hen hyvany??… Ehen noony huvafenun kanneynge fennany story ga vaa goiyy ???\nOmg.. ???hey winkel Angie keehve Neha ge baskolhu copy kohfa… Adhi Hamaeemojis Aa ehkoh.. ???\nAwww so sweeet of u dear ????? varha happy vehje mihaa sweet cmnt eh kohleema ??? and story ehaaves bodah kamudhiyaeema.. really sweet.. meansalot dear ???? thank u sooo much ??????\nDhogeh noon.. Pis pis ???\nwhen next? plx up soon\nIn Sha Allaah Today\nMasha Allah varah reethi wahakah waiting for next part thanks again Eysh ???\nThank you so much dear ???❤ varah ufaavehje story kamudhiyaeema ?????❤?\nThank u so much dear.. v ufaavehje story kamudhiyaeema ??❤?\nދޭނަން ހިތާ ޖާނާ. (3)\nލޯބި June 16, 2016\nހުރީ ވެވިފާ ބާކީ… (ތޭރަވަނަ ބައި)\nލޯބި December 31, 2016\nލޯތްބެއްނެތް ގުޅުން (8 ވަނަ ބައި)\nލޯބި November 15, 2017\nހިތް އެދެނީ (7)\nލޯބި April 11, 2017\nބޭވަފާތެރި ނުވަމޭ ޔާރާއޭ\nހިތާމަ ލޯބި April 26, 2016\nޢަޞްރު (ނަވާރަވަނަ ބައި)\nދީނީ ލޯބި December 19, 2016\nލޯބި October 12, 2017


3 billeh raees thasdheegu kurahvaifi\nރައީސް އިބްރާހިމް މުހައްމަދު ސޯލިހް މިއަދު3ބިލެއް ތަސްދީގު ކުރައްވައިފި އެވެ. މިއަދު ތަސްދީގު ކުރެއްވި3ބިލަކީ ދިވެހިރާއްޖޭގެ ތަފާސްހިސާބުގެ ބިލާއި ކުދި އަދި މެދު ފަންތީގެ ވިޔަފާރީގެ ގާނޫނަށް އިސްލާހު ގެނައުމުގެ ބިލާއި އާމްދަނީން ޓެކްސް ނެގުމުގެ ގާނޫނަށް އިސްލާހު ގެނައުމުގެ ބިލެވެ.\nމި ތިން ބިލް މިހާރު ވަނީ ގެޒެޓު ކުރައްވާފައެވެ.\nތަފާސްހިސާބުގެ ބިލަކީ ޖުލައި 8، 2021 ގައި ރައްޔިތުންގެ މަޖިލީހުން ފާސް ކުރި ބިލެކެވެ. މި ޤާނޫނަށް އަމަލުކުރަން ފެށުމާއެކު، ރާއްޖޭގެ ތަފާސްހިސާބާ ގުޅޭ ކަންކަން ރާވައި ހިންގާނެ އުސޫލުތައް ކަނޑައެޅުމަށާއި ގާނޫނު ތަންފީޒު ކުރުމަށް ކުރަންޖެހޭ ކަންކަން މޯލްޑިވްސް ބިއުރޯ އޮފް ސްޓެޓިސްޓިކްސް ގެ ނަމުގައި ވަކި އިދާރާއެއް އުފައްދާނެ އެވެ. އަދި ނޭޝަނަލް ބިއުރޯ އޮފް ސްޓެޓިސްޓިކްސްގެ ހުރިހާ ކަމެއް މޯލްޑިވްސް ބިއުރޯ އޮފް ސްޓެޓިސްޓިކްސްއަށް ބަދަލު ވާނެ އެވެ.\nމި ގާނޫނާއެކު ރާއްޖޭގެ ތަފާސްހިސާބުގެ ދާއިރާ ތަރައްގީ ކުރުމާއި، ގައުމުގެ އިގްތިސޯދީ، އިޖްތިމާއީ އަދި ތިމާވެށީގެ ހާލަތު އަންގައިދޭ މުހިންމު ތަފާސްހިސާބު ގައުމީ ފެންވަރުގައި އެއްކޮށް، ރައްޔިތުންނަށް އިތުބާރު ހުރި ގޮތެއްގައި ފޯރުކޮށްދިނުމެވެ.\nކުދި އަދި މެދު ފަންތީގެ ވިޔަފާރީގެ ގާނޫނަށް އިސްލާހު ގެނައުމުގެ ބިލަކީ ޖުލައި 8، 2021 ރައްޔިތުން މަޖިލީހުން ފާސްކުރެއްވި ބިލެކެވެ. އެ ބިލުގައި އެންމެ ކުދި، ކުދިއަދި މެދުފަންތީގެ ވިޔަފާރި ގިންތި ކޮށްފައިވާ މިންގަނޑުތަކަށް އިސްލާހު ގެނެސްފައި ވެއެވެ.\nއަދި އެންމެ ކުދި، ކުދި އަދި މެދު ފަންތީގެ ވިޔަފާރިތަކަށް ފަހި މާހައުލެއް ގާއިމުކުރަން އެކަށައަޅާ ސިޔާސަތުތަކާއި އެ ވިޔަފާރިތަކާ ގުޅޭގޮތުން ސަރުކާރުން ހިންގާ ޕްރޮގްރާމްތަކާއި ހަރަކާތްތައް ވިލަރެސްކޮށް، ރާވައި، ހިންގަން ސަރުކާރުގެ ސައްތައިންސައްތަ ހިއްސާވާ ކުންފުންޏެއް ގާއިމު ކުރާނެ އެވެ. އެ ކުންފުންޏަކީ ރައީސްގެ ގަރާރަކުން 2017 ގައި އުފައްދާފައިވާ ބީސީސީ އެވެ\nއާމްދަނީން ޓެކްސް ނެގުމުގެ ގާނޫނަށް އިސްލާހު ގެނައުމުގެ ބިލަކީ އާމްދަނީން ޓެކްސް ނެގުމުގެ ނިޒާމެއް ދިވެހިރާއްޖޭގައި ގާއިމުކޮށް، އެކަމާގުޅޭ އުސޫލުތައް ބަޔާންކުރުމުގެ ޤާނޫނެވެ. މި އިސްލާހާއެކު ވަގުތީގޮތުން ވަޒަންވެރިވެފައިވާ ފަރާތްތަކުގެ ތެރެއިން، ދިވެހިރާއްޖެއިން އާމްދަނީ ލިބޭ ކޮންމެ ފަރާތެއް، މި ޤާނޫނު ހިނގާ ފަރާތްތަކުގެ ތެރެއަށް އިތުރުކޮށްފައިވެއެވެ. އަދި ޓެކްސް ދެއްކުމަށް ދެވޭ ހާއްސަ އިސްތިސްނާތަކުގެ ތަފުސީލު ބަޔާން ކޮށްފައިވެއެވެ.


އިޤްތިސާދީ ތަރައްޤީއަށް ތިމާވެއްޓާއި ރައްޓެހިގޮތްތައް އިހްތިޔާރުކުރަން ޖެހޭކަމަށް ތިމާވެއްޓާއި ބެހޭ ވަޒީރު ޑރ. ހުސައިން ރަޝީދު ހަސަން ވިދާޅުވެއްޖެ – މިނިސްޓްރީ އޮފް އެންވަޔަރަންމަންޓް އިޤްތިސާދީ ތަރައްޤީއަށް ތިމާވެއްޓާއި ރައްޓެހިގޮތްތައް އިހްތިޔާރުކުރަން ޖެހޭކަމަށް ތިމާވެއްޓާއި ބެހޭ ވަޒީރު ޑރ. ހުސައިން ރަޝީދު ހަސަން ވިދާޅުވެއްޖެ – މިނިސްޓްރީ އޮފް އެންވަޔަރަންމަންޓް\n10 ޖޫން 2019 އެންވަޔަރަންމަންޓް ޙިއްސާކުރެއްވުމަށް\nތައިލޭންޑްގެ ވެރިރަށް ބެންކޮކްގައި ކުރިއަށްދާ ފުރަތަމަ “އޭޝިއާ ޕެސިފިކް ރީޖަނަލް ހައި ލެވެލް ފޯރަމް އޮން ގްރީން އިކޮނޮމީ” ގައި ތަޤްރީރު ކުރައްވަމުން ވަޒީރު ވިދާޅުވީ، މޫސުމީ ބަދަލުތަކުން ލިބޭ ގެއްލުން ނުފޯރާ އެއްވެސް ޤައުމެއް ނެތްކަމަށާއި އެކަމުގެ އެންމެ ބޮޑު ބިރެއް އޮތީ ދިވެހިރާއްޖެފަދަ ޖަޒީރާ ޤައުމުތަކަށް ކަމަށެވެ. އެހެންކަމުން މޫސުމީ ބަދަލުތަކުން ލިބޭ ގެއްލުން ކުޑަކުރުމަށް ހުރިހާ ޤައުމުތަކުން މިހާރަށް ވުރެ ބޮޑަށް މަސައްކަތް ކުރަންޖެހޭކަމަށް ވަޒީރު ވިދާޅުވިއެވެ.\nއދ ގެ ދެމެހެއްޓެނިވި ތަރައްޤީގެ ލަނޑުދަނޑިތަކާއި ގުޅުވައިގެން ފެހި އިޤްތިސާދީ ތަސައްވުރަކަށް އަމާޒުހިފުމަށް ދުނިޔޭގެ ޤައުމުތައް ގުޅިގެން ބާއްވާ މި ފޯރަމްގައި ވާހަކަފުޅު ދައްކަވަމުން ވަޒީރު އިތުރަށް ވިދާޅުވީ، ދިވެހިރާއްޖޭގެ އިޤްތިސާދަކީ ދެމެހެއްޓެނިވި އަދި ތިމާވެއްޓާއި ރައްޓެހި އިޤްތިސާދަކަށް ހެދުމަށް ގިނަގުނަ މަސައްކަތްތައް ކުރަމުން އަންނަ ކަމަށެވެ. އެގޮތުން އިޔާދަކުރަނިވި ހަކަތައިގެ ދާއިރާއަށް ސަރުކާރުން ބޮޑު އިސްކަމެއްދޭކަށް ވިދާޅުވިއެވެ. އަދި ޕީކް ލޯޑް ގެ 70 އިންސައްތަ އަކީ އިޔާދަކުރަނިވި ހަކަތައިން އުފައްދާ ކަރަންޓަށް ހެދުމަށް މަސައްކަތްކުރަމުން ދާ ކަމަށްވެސް ވަޒީރު ވިދާޅުވިއެވެ. ޓޫރިޒަމް ދާއިރާއިން “ގްރީން ޓެކްސް” ނަގަމުން ދާ ކަމަށާއި އެ ފައިސާ ބޭނުންކުރަމުންދަނީ ތިމާވެށި ހިމާޔަތްކުރުމާއި ދެމެހެއްޓެނިވި ތަރައްޤީގެ މަޝްރޫޢުތަކަށް ކަމަށް ވަޒީރުވިދާޅުވިއެވެ.\nފެހި އިޤްތިސާދީ ތަސައްވުރަކަށް ބަދަލުވުމަށް ޤައުމުތައް އަމާޒުހިފާފައިވާއިރު މުހިންމު5ކަމެއް ކުރުމަށް ވަޒީރު ލަފާދެއްވިއެވެ. އެގޮތުން މިދާއިރާއަށް ހަރުދަނާ ސިޔާސަތުތަކެއް އެކަށައެޅުމަކީ މުހިއްމު ކަމެއް ކަމަށް ވިދާޅުވިއެވެ. އަދި އިޤްތިސާދީ ގޮތުން މިހާރު އަމަލުކުރަމުންދާ ސިޔާސަތުތަކީ ފެހި އިޤްތިސާދީ ހަރަކާތްތަކަށް އެއްބާރުލުންދޭ އަދި ތިމާވެއްޓާއި ރައްޓެހި އިޖާދުތަކަށް ފުރުސަތުދޭ ސިޔާސަތުތަކަކަށް ބަދަލުކުރަން ޖެހޭ ކަމަށް ވަޒީރުވިދާޅުވިއެވެ. ދެމެހެއްޓެނިވި ތަރައްޤީގެ ލަނޑުދަނޑިތައް ހާސިލްކުރުމަށް ސަރުކާރާއި އަމިއްލަ ފަރާތްތައް ގުޅިގެން ޒިންމާދާރު މަސައްކަތްތަކެއް ކުރުމަކީ މުހިންމު ކަމެއް ކަމަށާއި އަދި މިދާއިރާއިން އިންސާނީ ވަސީލަތްތަކާއި މުވައްސަސާތައް ތަރައްޤީކުރަން ޖެހޭ ކަމަށް ވަޒީރު ވިދާޅުވިއެވެ. އަދި އެންމެ މުހިންމު ކަމެއްގެ ގޮތުގައި މިސިޔާސަތުތައް އެކުލަވާލުމުގައި ބައިނަލް އަޤްވާމީ މުޖުތަމައުގެ އެއްބާރުލާމައި އެހީތެރިކަން ބޭނުންވާނެ ކަމަށާއި އެ އެހީތެރިކަން އެންމެ ބޮޑަށް ބޭނުންވާނީ ރާއްޖެ ފަދަ ކުދި ޖާޒީރާ ޤައުމުތަކަށް ކަމަށްވެސް ވަޒީރު ވިދާޅުވިއެވެ.\nވަޒީރު ވިދާޅުވީ ތިމާވެއްޓައި ރައްޓެހި އަދި ދެމެހެއްޓެނިވި އިޤްތިސާދީ ތަސައްވުރަކަށް އަމާޒުހިފަންޖެހޭ ކަމަށާއި އދގެ ދެމެހެއްޓެނިވި ތަރައްޤީގެ ލަނޑުދަނޑިތައް ހާސިލުކުރުމުގައިވެސް މި ތަސައްވުރަކީ މުހިންމު ކަމެއް ކަމަށެވެ. ދެމެހެއްޓެނިވި ތަރައްޤީގެ ލަނޑުދަނޑިތައް ހާސިލުކުރުމަކީ ގިނަ ޤައުމުތަކަށް ދިމާވެފައިވާ ގޮންޖެހުމެއްކަން ފާހަގަ ކުރައްވަމުން ވަޒީރު ވިދާޅުވީ، އެންމެ ބޮޑު ގޮންޖެހުމަކަށް ވެފައިވަނީ މޫސުމީ ބަދަލުތަކުން ލިބޭ ގެއްލުން ކުޑަކުރުން ކަމަށެވެ. މޫސުމީ ބަދަލުތަކުން ލިބޭ ގެއްލުން ކުޑަ ކުރުމަށް ޕެރިސް އެގްރީމަންޓުގައިވާ ގޮތަށް ދުނިޔޭގެ ފިނި ހޫނުމިން 1.5 ޑިގްރީ ސެލްސިއަސް ގައި ބެހެއްޓުމަށް ހުރިހާ ފަންތިއެއްގައިވެސް މަސައްކަތް ކުރަންޖެހޭ ކަމަށް ވަޒީރު ވިދާޅުވިއެވެ.


1880 Muvazzifun thibi namaves masakkathuge Capacity varah dhah: Planing Minister - One Online\nޕްލޭނިންގ މިނިސްޓަރު މުހައްމަދު އަސްލަމު ރައްޔިތުންގެ މަޖިލީހުގެ ޖަލްސާގައި މެންބަރުންނަށް ޖަވާބުދާރީވެ ވަޑައިގަންނަވަނީ---ފޮޓޯ: ރައްޔިތުންގެ މަޖިލިސް\n1880 މުވައްޒިފުން ތިބި ނަމަވެސް މަސައްކަތުގެ ކެޕޭސިޓީ ވަރަށް ދަށް: ޕްލޭނިންގ މިނިސްޓަރު\nޕްލޭނިންގ މިނިސްޓްރީގައި 1880 މުވައްޒިފުން މަސައްކަތް ކުރަމުންދިޔަ ނަމަވެސް، އެ މިނިސްޓްރީގެ މަސައްކަތް ކުރުމުގެ ކެޕޭސިޓީ ވަރަށް ދަށްކަމަށް ޕްލޭނިންގ މިނިސްޓަރު މުހައްމަދު އަސްލަމު ވިދާޅުވެއްޖެ އެވެ.\nރައްޔިތުންގެ މަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީއަށް މިނިސްޓަރާއި އެ މިނިސްޓްރީގެ އިސް ބޭފުޅުން ހާޒިރުކޮށް، މިނިސްޓްރީގެ މަސައްކަތްތަކާބެހޭގޮތުން މެންބަރުން ކުރެއްވި ސުވާލުތަކަށް ޖަވާބު ދެއްވަމުން މިނިސްޓަރު އަސްލަމް ވިދާޅުވީ މިނިސްޓްރީގެ އެކި ދާއިރާ ތަކުގައި 1880މުވައްޒިފުން އެބަތިބި ކަމަށެވެ.\nއޭގެ ތެރޭން އިން މިނިސްޓްރީގެ މައި އޮފީހުގައި މަސައްކަތް ކުރަނީ 861 މުވައްޒިފުން ކަމަށްވެސް ވިދާޅުވިއެވެ.\nއޭގެ އިތުރުން ކުރީގެ ސަރުކާރުން އުވާލި މޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރުޑީސީ)ގެ 386 މުވައްޒިފުން އެ މިނިސްޓްރީ އަށް ވާރުތަ ކޮށްފައިވާ ކަމަށާއި މިނިސްޓްރީގެ ދަށުގައި އެ މުވައްޒިފުން ތިބި ނަމަވެސް އެމީހުން އަދިވެސް ތިބީ އެމްއާރުޑީސީގެ މުވައްޒިފުންގެ ގޮތުގައި ކަމަށްވެސް ވިދާޅުވިއެވެ.\nމިނިސްޓަރު ވިދާޅުވީ، އެ މިނިސިްޓްރީގެ ފޮރިން އެކްސްޕޭޓްރީއެޓްސްގެ ގޮތުގައި497 މުވައްޒިފުން އެބަތިބި ކަމަށާއި، ނެޝަނަލް ބިއުރޯ އޮފް ސްޓެޓިސްޓިކްސްގައި 50 މުވައްޒިފުން ތިބި އިރު ޑިޕާޓްމަންޓް އޮފް ނެޝަނަލް ރެޖިސްޓްރޭޝަންގައި 56 މުވައްޒިފުން، މޯލްޑިބްސް ލޭންޑްސް އެންޑް ސާވޭ އޮތޯރިޓީގައި 30 މުވައްޒިފުން އެބަތިބި ކމަށްވެސް ވިދާޅުވިއެވެ.\nމިނިސްޓަރު ވިދާޅުވީ، މުވައްޒިފުންގެ އެޓެންޑެންސުން ޕާފޯމެންސްއަށް ބަލާއިރު ހެޑްއޮފީހާއި އެމްއާރުޑީސީ އާއި ލޭންޑްސް އެންޑް ސާވޭ އޮތޯރިޓީގެ މުވައްޒިފުންގެ އެޓެންޑެންސް ހުރީ 70 ޕަސެންގައި ކަމަށާއި، ބިއުރޯގެ މުވައްޒިފުންގެ އެޓެންޑެންސް 60 ޕަސެންޓް، ނެޝަނަލް ރެޖިސްޓްރޭޝަންގެ މުވައްޒިފުންގެ ކެޕޭސިޓީ 65 ޕަސެންޓްގައި ހުރި ކަމަށެވެ.\nމިނިސްޓަރު ވިދާޅުވީ، މިއަހަރުގެ ބަޖެޓްގައި އޮތް 252 މަޝްރޫއާ. ކުރީގެ ސަރުކާރުން ވާރުތަކުރި 81 މަޝްރުއާއެކު 333 މަޝްރޫއު ކުރިއަށް ގެންދާއިރު ޕްރޮފެޝަނަލް މުވައްޒިފުންގެ ދަތިކަންވެސް ކުރިމަތިވެފައިވާ ކަމަށެވެ.\nއަސްލަމް ވިދާޅުވީ އިންފްރާންސްޓްރަކްޗަރ މިނިސްޓްރީއެއްގައި މަޝްރޫއުތައް ހިނގަމުންދާއިރު، ޕްރޮފެޝަނަލް ސްޓާފުން ނެތުމުގެ މައްސަލަ ވަރަށް ބޮޑަށް ދިމާވާ ކަމަށެވެ.\nސްޓާފުންގެ ގޮތުގައި ތިބި މުވައްޒިފުންގެ ތެރޭގައި، ސިވިލްއިންޖިނިއަރުންގެ ގޮތުގައި ހިމެނެނީ، ސިވިލްސާވިސްގެ ދެ މުވައްޒިފުންނާއި ކޮންޓްރެކްޓް އުސޫލުން ނަގާފައިވާއި ހަ މުވައްޒިފުން ކަމަށް ވިދާޅުވިއެވެ. އަދި ޕްރޮފެޝަނަލް ޓްރެއިންޑް މެނޭޖަރުންގެ ގޮތުގައި ތިބީ ސިވިލްސާވިސްގެ ތިން މުވައްޒިފުންނާއި ކޮންޓްރެކްތްގައި ތިބި ދެ މުވައްޒިފުންކަމަށްވެސް ވިދާާޅުވިއެވެ. އަދި އާކިޓެކްޓުންގެ ގޮތުގައި ސިވިލްސާވިސް މުވައްޒިފަކާއި ކޮންތްރެކްޓް މުވައްޒަފަކު ހިމެނޭ ކަމަށްވެސް ވިދާޅުވިއެވެ.\nޕްލޭނާސްގެ ގޮތުގައި2ސިވިލްސާވިސް މުވައްޒިފުން އެބަ ތިއްބެވި، އަދި އެހެނިހެން ޑިގްރީތައް ހާސްިލް ކުރައްވައިގެންތިބި ޕްރޮޖެކްޓްމެނޭޖް ކުރުމުގެ މަސައްކަތުގައި މަސައްކަތްކުރައްވާ ހަ ސިވިލްސާވަންޓުން އެބަތިއްބެވި ކަމަށްވެސް ވިދާޅުވިއެވެ.\nމިނިސްޓަރު ވިދާޅުވީ، ޑިޕްލޮމާ ލެވެލްގެ ސްޓާފުންގެ ގޮތުގައި ޕްރޮޖެކްޓްތައް ހިންގުމުގައި ދެ ސިވިލްސާވަންޓުންނާއި ދެ ކޮންޓްރެކްޓް ސްޓާފުން ހިމެނޭކަމަށެވެ.\nމިނިސްޓަރު ވިދާޅުވީ، އެ މިނިސްޓްރީގައި މަސައްކަތް ކުރައްވާ ބައެއް ސިޔާސީ ބޭފުޅުންނަކީ އެ ދާއިރާގެ ޕްރޮފެޝަނަލް ބޭފުޅުން ކަމަށްވާތީ ބައެއް ކަންކަން ފޫބެއްދޭވަރު ވިނަމަވެސް އަނެއްބައި ކަންކަމުގައި މަސައްކަތްކުރަން ޖެހެނީ ވަރަށް ދަތިކޮށް ކަމަށެވެ.\nގުޅޭ ޓެގު މިނިސްޓްރީ އޮފް ނޭޝިނަލް ޕްލޭނިންގ އެންޑް އިންފްރާސްޓްރަކްޗަރ\nބެންކޮކް އެކްސިޑެންޓުގައި ހާލު ސީރިއަސްވި ދިވެހި މީހާ މަރުވެއްޖެ\nހަތަރު އަަހަރުވީ އިރުވެސް ސިއްހީ ހިދުމަތުގެ ފެންވަރު ބަލަންޖެހޭ ކޮމިޝަނަރު ކަނޑަނާޅާ މައްސަލަ ހުށަހަޅައިފި\nމަޖިލީހުގެ ތަޅުމުގައި ޖަލްސާ ބޭއްވުމަށް ގާނޫނީ ހުރަހެއް ނެތް: މޫސާ ސިރާޖް


Masverikamaai dhanduverikamah4lakka aa hama ah loan dhoo kuranee | Mihaaru\nނައިފަރު ކޯޕަރޭޓިވް ސޮސައިޓީގެ އުފެއްދުންތަކެއް. - ފޮޓޯ: ނައިފަރު ކޯޕަރޭޓިވް ސޮސައިޓީ\nމަސްވެރިކަމާއި ދަނޑުވެރިކަމަށް ހަތަރު ލައްކައާ ހަމައަށް ލޯނު ދޫކުރަނީ\n23 އޯގަސްޓް 2016 - 13:57\nމަސްވެރިކަމާއި ދަނޑުވެރިކަމުގައި ހަރަކާތްތެރިވާ ކޯޕަރޭޓިވް ސޮސައިޓީތަކަށް ލޯނަށް އެދުމުގެ ފުރުސަތު ފިޝަރީޒް މިނިސްޓްރީން ހުޅުުވާލައިފި އެވެ.\nފިޝަރީޒް މިނިސްޓްރީން ބުނި ގޮތުގައި އެ މިނިސްޓްރީން ހިންގާ ފިޝަރީޒް އެންޑް އެގްރިކަލްޗަރަލް ޑައިވާސިފިކޭޝަން ޕްރޮގްރާމްގެ ބައިވެރިންނަށް ލޯން ލިބޭއިރު، މިފަހަރު ދޫކުރަނީ އެއް ލައްކަ ރުފިޔާ އާއި ހަތަރު ލައްކައާ ދެމެދުގެ ލޯނެވެ.\nމި ލޯނުތައް އަނބުރާ އަދާކުރުމުގެ އެންމެ ދިގު މުއްދަތަކީ ފަސް އަހަރު ކަމަށާއި ލޯނުތަކުގެ އިންޓްރަސްޓް ރޭޓަކީ ހަ ޕަސެންޓް ކަމަށް ވެސް މިނިސްޓްރީން ބުންޏެވެ. މި މުއްދަތު ގުނާނީ ގިނަވެގެން ހަ މަސް ދުވަހުގެ ގްރޭސް ޕީރިއަޑަކަށް ފަހު އެވެ.\nމިނިސްޓްރީން ބުނީ ގްރޭސް ޕީރިއަޑްގައި ދައްކަން ޖެހޭނީ ހަމައެކަނި އިންޓަރެސްޓަށް ވާ ފައިސާ ކަމަށެވެ.\nލޯނަށް އެދުމުގެ ފުރުސަތު އަންނަ މަހުގެ 22 އާ ހަމައަށް އޮންނާނެ އެވެ.\nމިހާރު ހިންގާ ޕްރޮގްރާމްގެ ބައިވެރިންގެ ގޮތުގައި މަސައްކަތްކުރަމުން އަންނަ ކޯޕަރޭޓިވް ސޮސައިޓީތަކާއި އެ ސޮސައިޓީތަކަށް ނިސްބަތްވާ މެންބަރުންނާއި އެ ސޮސައިޓީތަކަށް މަސްވެރިކަމާއި ދަނޑުވެރިކަމުގެ ބާވަތްތައް ސަޕްލައިކުރާ ފަރާތްތަކަށް ވެސް މި ލޯނު ދޫކުރާނެ ކަމަށް މިނިސްޓްރީން ބުންޏެވެ.\nމިނިސްޓްރީން ބުނީ އެ ކޯޕަރޭޓިވް ސޮސައިޓީތައް ހިމެނޭ އަތޮޅެއްގައި ދަނޑުވެރިކަމުގެ މަސައްކަތްކުރާ ނުވަތަ މަހުގެ ތަފާތު އުފެއްދުންތައް ތައްޔާރުކުރާ ފަރާތްތަކަށް ވެސް ލޯނަށް އެދުމުގެ ފުރުސަތު އޮންނާނެ ކަމަށެވެ.\nމި ޕްރޮގްރާމް ހިންގަނީ އިންޓަނޭޝަނަލް ފަންޑް ފޯ އެގްރިކަލްޗަރަލް ޑިވެލޮޕްމަންޓްގެ ލޯން އެހީގަ އެވެ.\nއިތުރު ލިޔުންތައް މަސް މާރުކޭޓް މަސްވެރިކަން މަސްވެރިން ދަނޑުވެރިކަން މަހުގެ އުފެއްދުންތައް\nމަސް އެކްސްޕޯޓުކޮށްގެން 21.8 މިލިއަން ޑޮލަރު!


Maldivian Idol | Mihaaru\nމޯލްޑިވިން އައިޑޮލް އިން ވިދައިލި ލަވަކިޔުންތެރިޔާ ޝަލަބީ އިބްރާހީމާއި ޝިފާ އިބްރާހިމް މިއަދު ކައިވެނިކޮށްފި އެވެ.\nMay 05, 2020 34\nއިޝާން ލަވަކިޔުން ހުއްޓާލައިފި\nރާއްޖޭގައި ބޭއްވި ފުރަތަމަ މޯލްޑިވިއަން އައިޑޮލްގައި ވާދަކޮށް މުބާރާތުން ތިނަ ވަނަ ހޯދި ޒުވާން ލަވަކިޔުންތެރިޔާ މުހައްމަދު އިޝާން ލަވަކިޔުން ހުއްޓާލައިފި އެވެ.\nމި ފަހަރު ނަޒީހްގެ "އަނެބައްޕަ"\nމޯލްޑިވިއަން އައިޑޮލް ސީޒަން އެކަކުން ވިދައިލި ލަވަކިޔުންތެރިޔާ އަހުމަދު (ރާޅު ބޯއި) ނަޒީހްގެ ފުރަތަމަ ސޯލޯ އަލްބަމް "އޮގަރު ކަނޑި އައްޑަނަ" ގެ ދެވަނަ ލަވަ އެހުންތެރިންނަށް އިއްވާލައިފި އެވެ.\nމޯލްޑިވިއަން އައިޑޮލް ސީޒަން ތިނެއްގައި އައްޑޫ ލަވަކިޔުންތެރިންގެ ނުފޫޒު ގަދަ އެވެ. މި ޝޯގެ ގަދަ6އާ ހަމައަށް ދިޔަ އިރު، މީގެ ތެރެއިން ތިން ބައިވެރިން ނިސްބަތްވަނީ އައްޑު އަށެވެ. އެއީ އައިޝަތު އަޒަލް އާއި ހަސަން ޝަހުދާނާއި ސައިނާ މުހައްމަދު ރަޝީދެވެ. އެކަމަކު ރޭގެ ޝޯގައި ޝަހުދާން ވަނީ ޝޯއާ ވަކިވާން ޖެހިފަ އެވެ.\nޝަލަބި އާއި ރާފިޔަތާ އެކު "ދޮންވެލި ތުނޑި" އަށް\nޝަލަބީ އިބްރާހީމްގެ ލަވަތަކަށް ލޯބި ކުރާ މީހުންނަށް އަނެއްކާ ވެސް އާ ހަދިޔާއެކެވެ. އާ އަހަރުގެ ހަދިޔާއެއްގެ ގޮތުގަ އެވެ. މި ފަހަރު އޭނާ އެހުންތެރިން ގެންދަނީ "ދޮންވެލި ތުނޑި" އަށެވެ. މޯލްޑިވިއަން އައިޑޮލް ސީޒަން އެކަކުން ވިދާލި ލަވަ ކިޔުންތެރިޔާ މި ލަވަ ކިޔައި ދެނީ އަންހެން ބައިވެރިޔަކާ ވެސް އެކުގަ އެވެ. އެއީ ރާއްޖޭގެ އެންމެ...\nJanuary 01, 2018 66\nމޫސަ ވަކިވެއްޖެ، އެކަމަކު އޭނާގެ ހިތް ޓީވީއެމްގައި!\n"މި ވަގުތަށް ބަދަލަކަށް" ބޭނުން ކަމަށް ބުނެ ޕަބްލިކް ސާވިސް މީޑިއާ (ޕީއެސްއެމް) އިން މަޝްހޫރު ޕްރެޒެންޓަރު މޫސާ ވަސީމް އިއްޔެ ވަކިވެއްޖެ އެވެ. އެކަމަކު އޭނާ ސިފަކުރި ގޮތުން ނަމަ "ހިތް އަދިވެސް އޮތީ ޓީވީއެމްގަ" އެވެ.\nރާޅުބޯއިގެ "ރާޅޭ" އަޑު އަހާލިންތަ؟\nތަފާތު ރަހައެއްގެ ދިވެހި ލަވައެއް އަޑު އަހާލަން ބޭނު ނަމަ "ރާޅޭ" އަކީ ހަމަ އެންމެ ފައްކާ އެއް ލަވައަށް ވާނެ އެވެ. ލަވައިގެ ޅެމާއި ލަވަ ކިޔާފައިވާ ގޮތްގަނޑަށް ބަލާ އިރު، މިއީ އާންމުކޮށް އިވޭ ދިވެހި ލަވަތަކާ ތަފާތު ސްޓައިލެއްގެ ލަވައެކެވެ. އެހެން ނުވާންވީ ސަބަބެއް ވެސް ނެތެވެ.\nމޯލްޑިވިއަން އައިޑޮލް އޮންލައިން ޕާޓްނަރަކާ ނުލައި\nޕީއެސްއެމްއިން މާދަމާ ރޭ ލޯންޗުކުރާ މޯލްޑިވިއަން އައިޑޮލްގެ ތިން ވަނަ ސީޒަންގެ މީޑިއާ ޕާޓްނަރުކަން މި ފަހަރު އެއްވެސް މީޑިއާއަކަށް ނުދޭ ގޮތަށް ނިންމައިފި އެވެ.\nމޯލްޑިވިއަން އައިޑަލް މިފަަހަރު ވެސް ދިރާގަށް\nޓީވީއެމުން ކުރިޔަށް ގެންދާ މޯލްޑިވިއަން އައިޑަލްގެ ސީޒަން ތިނެއްގެ މެއިން ސްޕޮންސަރަކަށް ދިރާގު ހަމަޖައްސައިފި އެވެ.\nޝަލަބީގެ "ހިދާއީ ނޫރު 2" ނެރެފި\nމޯލްޑިވިއަން އައިޑޮލް އިން މަޝްހޫރުކަން ހޯދި ލަވަ ކިޔުންތެރިޔާ ޝަލަބީ އިބްރާހީމް އޭނާގެ ދެވަނަ މަދަހަ ސީޑީ "ހިދާއީ ނޫރު 2" އިއްޔެ ނެރެފި އެވެ.\nJune 06, 2017 29\nޝަލަބީ: އިމާމެއް، ޓީޗަރެއް، ސޭލްސް ބޯއީއެއް!\nޝަލަބީ އިބްރާހިމަކީ ރާއްޖޭގެ އެންމެ މަޝްހޫރު އެއް ނަމެވެ. އެންމެ ފުރަތަމަ ބޭއްވި މޯލްޑިވިއަން އައިޑަލް އިން ދެވަނަ ހާސިލްކޮށް، ގިނަ ބައެއްގެ ލޯބި ހޯދާފައިވާ ޒުވާން ލަވަކިއުންތެރިޔާ އާންމުންނަށް ފެނުމުގެ ކުރިން އުޅުނު ގޮތް ވެސް ޝައުގުވެރި އެވެ.\nމިދިޔަ އަހަރު މޯލްޑިވިއަން އައިޑޮލް އިން ރޮކްސްޓާގެ ގޮތުގައި މަޝްހޫރުވި މުހައްމަދު މުއައްޒިންގެ ފުރަތަމަ ވީޑިއޯ ލަވަ ހޮނިހިރު ދުވަހުގެ ރޭ މޯލްޑިވިއަން އައިޑޮލް ސީޒަން ދޭއްގެ ފިނާލޭ ޝޯގައި ރިލީޒް ކުރަން ނިންމައިފި އެވެ.\nޝަލަބީ އިބްރާހީމްގެ ފުރަތަމަ ވީޑިއޯ ލަވަ ވެސް ވާނީ އާންމުކޮށް އޭނާ ކިޔާފައި ހުރި ކަހަލަ މަޑުމައިތިރި ލޯބީގެ ލަޔަކަށް ކަމަށް އޮތީ ބެލެވިފަ އެވެ. "އާދޭސް" އަކީ ހަމަ އިހުސާސްގެ ލަވައެއްތޯ ޔަގީންކޮށްލަން މިއީ އޭގެ ޓީޒާ އެވެ.


Mulhi rajje himeney vedio mape eh 360 degreekoh hadhan bayakaa...\nމުޅި ރާއްޖެ ހިމެނޭ ވީޑިއޯ މެޕެއް 360 ޑިގްރީކޮށް ހަދަން ބަޔަކާ ހަވާލުކޮށްފި\n1 އަހަރު, 11 މަސް, 1 ހަފްތާ,6ދުވަސް, 22 ގަޑި, 32 މިނެޓް ކުރިން 4920ފާތިމަތު ރިފާއަތު\nމުޅި ރާއްޖެ ހިމެނޭ ވީޑިއޯ މެޕެއް 360 ޑިގްރީކޮށް ހަދަން ބަޔަކާ ހަވާލުކޮށްފިއެވެ. މި މަސައްކަތް ހަވާލުކޮށްފައިވަނީ އިންޑޮނޭޝިޔާގެ ގެކޯ ޑިޖިޓަލް ކުންފުންޏާއެވެ.\nމޯލްޑިވްސް މާކެޓިންގް އެންޑް ޕަބްލިކް ރިލޭޝަންސް ކޯޕަރޭޝަން އެމްއެމްޕީއާރްސީ ގައި މިއަދު ބޭއްވި ރަސްމިއްޔާތެއްގައި އެމްއެމްޕީއާރްސީ ގެ ފަރާތުން ސޮއިކުރެއްވީ އެ ކުންފުނީގެ އެކްޓިން މެނޭޖިންގް ޑިރެކްޓަރު ހާރިސް މުހައްމަދު އެވެ. އަދި ގެކޯ ޑިޖިޓަލް ކުންފުނީގެ ފަރާތުން ސޮއިކުރެއްވީ އެކުންދުނީގެ ސީއީއޯ ޖޭމްސް ސައުތުއެވެ.\nމި މަސައްކަތަކީ ރާއްޖެ ޕްރޮމޯޓް ކުރުމަށް އޮންލައިން އެންޑް ޑިޖިޓަލް މީޑިއާ ބޭނުންކޮށްގެން ކުރާ ވަރަށް މުހިއްމު މަސައްކަތެއް ކަމަށް އެމްއެމްޕީއާރްސީގެ އެކްޓިންގ އެމްޑީ ހާރިސް ވިދާޅުވިއެވެ.\nމީގެ އިތުރުން ހާރިސް ވިދާޅުވީ އެމްއެމްޕީއާރްސީގެ ވިޒިޓް މޯލްޑިވްސް ވެބްސައިޓްގައި ހިމަނާ މި މެޕަކީ މުޅި ރާއްޖެ ފެންނަ 360 ޑިގްރީ ވީޑިއޯއެއްގެ މެޕެއް ކަމަށާއި ރާއްޖެ އަށް އެ މެޕް ހަދިޔާ ކުރަނީ ހިލޭ ކަމަށެވެ. އަދި މި މެޕުގެ ސަބަބުން ޓުއަރިޒަމް ސިނާއަތުގެ ފައިދާ ދިވެހިންނަށް ހުޅުވިގެންދާނެ ކަމަށް ވެސް އޭނާ ވިދާޅުވިއެވެ.\nއިންޑޮނޭޝިއާގެ ގެކޯ ޑިޖިޓަލްއާ އެ މަސައްކަތް ހަވާލުކުރީ އެއް އަހަރުން އެ މަސައްކަތް ނިންމުމަށެވެ. އެހެންނަމަވެސް މުޅި މަސައްކަތް އަންނަ އަހަރުގެ ނިޔަލަށް ނިންމާލެވޭނެ ކަމަށާއި އުންމީދަކީ އަންނަ މާޗް މަހު މި މެޕްގެ ބޮޑު ބައެއް ނިންމާލުން ކަމަށް ހާރިސް ވިދާޅުވިއެވެ.\n4 ހަފްތާ ކުރިން 57 0\n4 ހަފްތާ ކުރިން 363 0\n1 މަސް ކުރިން 55 0


ބިދޭސީންގެ ކިއު ގަލޮޅު ދަނޑަށް ބަދަލުކުރަނީ | | Sangu News\nބިދޭސީންގެ ކިއު ގަލޮޅު ދަނޑަށް ބަދަލުކުރަނީ\n1 އޮކްޓޯބަރ 2019 - 08:11\nބިދޭސީން ރެގިއުލޭޓް ކުރުމުގެ މަސައްކަތް ގަލޮޅު ދަނޑަށް ބަދަލުކުރުމަށް ނިންމައިފި. ފޮޓޯ:ޓުވިޓަރ\nރާއްޖޭގައި ޤަވައިދާ ޚިލާފަށް އުޅޭ ބިދޭސީން ރެގިއުލޭޓްކޮށް ގާނޫނީ އިމުގެ ތެރެއަށް ވެއްދުމުގެ މަސައްކަތް ޤަލޮޅު ރަސްމީ ދަނޑަށް ބަދަލުކުރަން ނިންމައިފިއެވެ.\nރާއްޖޭގައި ގަވައިދާ ހިލާފަށް މަސައްކަތްކުރާ ބިދޭސީން ރެގިއުލޭޓްކޮށް ގާނޫނީ އިމުގެ ތެރެއަށް ވެއްދުމުގެ މަސައްކަތް ސެޕްޓެމްބަރު މަހުގެ 19 އިން ފެށިގެން، ސިވިލް ސާރވިސް ކޮމިޝަން ހިންގަމުން ގެންދާ އިމާރާތުގެ އެއްވަނަ ފަންގިފިލާގައި ފެށިއިރު ކޮންމެ ދުވަހަކުވެސް އެތަށް ސަތޭކަ ބިދޭސީނެއް ދަންވަރުން ފެށިގެން އޮފީސް ދޮރުމަތީގައި ކިއުހަދައިގެން ތިބެއެވެ.\nއެކަމާއި ގުޅިގެން އިކޮނޮމިކް މިނިސްޓަރ ފައްޔާޒު އިސްމާއިލް ވަނީ ބިދޭސީން ގިނަ އިރު ކިއުގައި ކޮޅަށް ނުތިބެ ފަސޭހަ އިންތިޒާމެއްގެ ތެރެއިން ރެގިއުލޭޓް ކުރުމުގެ މަސައްކަތް ހަމަޖައްސާނެ ކަމަށެވެ.\nޔޫތް މިނިސްޓަރ އަހުމަދު މަހުލޫފް ކުރެއްވި ޓުވީޓެއްގައި ވިދާޅުވީ ބިދޭސީން ކިއު ހަދައިގެން ތިބެންޖެހޭ މައްސަލައަށް ނިމުމެއް ގެނައުމަށް މިނިސްޓަރ ފައްޔާޒު ގަލޮޅު ދަނޑު މިއަދު ބައްލަވާލައްވާފައިވާ ކަމަށެވެ.\nމަހުލޫފުގެ އެ ޓުވީޓު ރީޓުވީޓު ކުރައްވާ މިނިސްޓަރ ފައްޔާޒު ވަނީ ބިދޭސީންގެ މަސައްކަތް ލުއި ކޮށްދިނުމަށް ދަނޑު ހަމަޖައްސަވައިދެއްވީތީ މިނިސްޓަރ މަހުލޫފަސް ޝުކުރު އަދާކުރައްވާފައެެވެ. އަދި ވީ އެންމެ އަަވަހަކަށް މަސައްކަތް ދަނޑުގައި ފަށާނެ ކަމަށް ފައްޔާޒު ވިދާޅުވިއެވެ.\nއިކޮނޮމިކް މިނިސްޓްރީއިން ދަނީ ޤަވައިދާ ޚިލާފަށް އުޅޭ ބިދޭސީންނަށް ހުއްދަ ދިނުމުގެ ގޮތުން ކާޑު ދޫކުރަމުންނެވެ. އިކޮނޮމިކް މިނިސްޓްރީގެ އޮފިޝަލަކު ސަންގަށް މައުލޫމާތުދެއްވަމުން ވިދާޅުވީ ދުވާލެއްގެ މައްޗަށް 150 ކާޑު ދޫކުރަމުންދާ ކަމަށެވެ. އޭގެތެރެއިން 100 ކާޑަކީ ޑޮކިއުމަންޓް އޮތް ބިދޭސީންނަށް ދޫކުރާ ނަންބަރުކަމަށާއި އަދި އަނެއް ފަންސާސް ކާޑަކީ ޑޮކިއުމަންޓް ނެތި އުޅޭ ބިދޭސީންނަށް ދޫކުރާ ނަންބަރު ކަމަށެވެ.\nއިކޮނޮމިކް މިނިސްޓްރީން6މަސް ދުވަސް ވަންދެން ބިދޭސީ ފަރާތްތަކަށް ވަޒީފާ ހޯދުމަށް މަސައްކަތް ކުރުމުގެ ހުއްދަ ދޭ ކާރޑު ދޫކުރުމަށް ވަނީ ހަމަޖެހިފައެވެ.\nރެގިއުލަރައިޒޭޝަން ޕްރޮގްރާމްގެ ދަށުން ރެގިއުލަރައިޒް ނުވާ ބިދޭސީންނާއި މެދު ފިޔަވަޅު އެޅިގެން ދާނެއެވެ. އެއްވެސް ސަބަބަކާ ހުރެ ރެގިއުލަރައިޒް ނުކޮށްދެވޭ ބިދޭސީންގެ ދަފްތަރެއް މިނިސްޓްރީން ބަލަހައްޓާނެއެވެ. ޕްރޮގްރާމްގެ ދަށުން މިނިސްޓްރީން ގަވައިދާ ހިލާފަށް އުޅޭ ބިދޭސީން ހޯދާ އެމީހުން ރަޖިސްޓްރީ ކުރުމުގެ މަސައްކަތް ކުރާނެ ކަމަށް ވެސް މިނިސްޓަރ ފައްޔާޒު ވިދާޅުވިއެވެ.


Quarantine aa hilaafuvi kudahuvadhoo dhoanyehge 15 falhuveriaku hayyarukoh, 14 dhuvas bandhah - One Online\nކުޑަހުވަދޫގައި ހުޅުވި ސަންސެޓް ބީޗު --- ފޮޓޯ: ކުޑަހުވަދޫ ކަ\nކަރަންޓީނާ ހިލާފުވި ކުޑަހުވަދޫ ދޯންޏެއްގެ 15 ފަޅުވެރިއަކު ހައްޔަރުކޮށް، 14 ދުވަސް ބަންދަށް\nދ. ކުޑަހުވަދޫ ދޯންޏެއްގެ ފަޅުވެރިންތަކެއް ކަރަންޓީނު ވާން އަންގާފައިވަނިކޮށް، ފުރައިގެން ދިޔަ މައްސަލައެއްގައި އެ ދޯނީގެ 15 ފަޅުވެރިއަކު ހައްޔަރުކޮށް، 14 ދުވަހަށް ބަންދުގައި ބައި ތިއްބަން އަމުރުކޮށްފި އެވެ.\nފުލުހުން މިއަދު ބުނީ، ކުޑަހުވަދޫ "ދިރުން 2" ދޯނީގެ ހުރިހާ ފަޅުވެރިން ކަރަންޓީނުވާން އަންގާފައިވަނިކޮށް، ރަސްމީ އެއްވެސް އިދާރާއަކުން ނަގަންޖެހޭ ހުއްދަ ނެގުމަކާނުލައި އެރަށުން ފުރައިގެން ދިޔަ މައްސަލައެއް ހުށަހަޅާފައިވާ ކަމަށެވެ.\nއެ މައްސަލައާ ގުޅިގެން އެ ދޯނީގެ 15 ފަޅުވެރިއަކު ރޭ ހައްޔަރުކޮށް، އެ މީހުންގެ ބަންދާމެދު ގޮތެއް ނިންމުމަށް ކޯޓަށް ހާޒިރު ކުރުމުން ބަންދަށް 14 ދުވަސް ޖަހާފައިވާ ކަމަށް ވެސް ފުލުހުން ބުންޏެވެ. އަދި އެ މައްސަލަ ފުލުހުން މިހާރު ދަނީ ތަހުގީގު ކުރަމުންނެވެ.\nކަރަންޓީނުގެ އުސޫލާ ހިލާފުވާ މީހުންނަށް ފިޔަވަޅު އަޅާނެ ކަމަށް ފުލުހުން މީގެ ކުރިން ބުނެފައިވާއިރު، އެ އުސޫލާ ހިލާފު ވެގެން ބައެއް މީހުން މީގެ ކުރިން ހައްޔަރުކޮށްފައިވެ އެވެ.\nގުޅޭ ޓެގު ޕޮލިސް ހެލްތު ޕްރޮޓެކްޝަން އެޖެންސީ (އެޗްޕީއޭ) ހެލްތް ޕްރޮޓެކްޝަން އެޖެންސީ ދ. ކުޑަހުވަދޫ ހޯމް ކަރަންޓީނު


Adeeb ah fahu tug ge captain aa chief engineer3mahah jalah | Mihaaru\nއަދީބު ފިއްލަވައިގެން ދަތުރުކުރެއްވި ޓަގް ބޯޓު އިންޑިއާގެ ޓުޓިކޮރިން ބަނދަރުގައި.\nއަދީބަށް ފަހު ޓަގުގެ ކެޕްޓަނާއި ޗީފް އިންޖިނިއަރު ތިން މަހަށް ޖަލަށް\n27 އޮކްޓޯބަރ 2019 - 11:01 10 comments\nކުރީގެ ނައިބު ރައީސް އަހުމަދު އަދީބުގެ ޕާސްޕޯޓު ހިފަހައްޓާފައި ވަނިކޮށް ރާއްޖޭން ފިއްލެވުމަށް އަރާވަޑައިގެންނެވި ޓަގުގެ ކެޕްޓަނާއި ޗީފް އިންޖީނިއަރު ތިން މަހަށް ޖަލަށް ލުމަށް ކްރިމިނަލް ކޯޓުން ބުދަ ދުވަހު ހުކުމްކޮށްފި އެވެ.\nއިންޑޮނީޝިއާގެ ދެ މީހުން ކަމަށްވާ ވިވިން ގުނަވަން އާއި އިކްރާ ބަސްރީގެ މައްޗަށް ދައުލަތުން އުފުލި، ގާނޫނު ހިންގަން ހުރަސް އެޅުމުގައި ބައިވެރިވުމުގެ ކުށުގެ ދައުވާ ސާބިތުވެ ދެ މީހުންގެ މައްޗަށް ތިން މަހާއި 18 ދުވަހުގެ ޖަލު ހުކުމެއް އައީ ޝަރީއަތުގެ މަޖިލިހުގައި ކުށަށް އިއުތިރާފްވުމުންނެވެ.\nމި މީހުންގެ މައްޗަށް ތިން މަހުގެ ޖަލު ހުކުމެއް އައީ ކުށަށް އިއުތިރާފްވުމުން، ގާނޫނުލް އުގޫބާތުގެ ދަށުން އަދަބުގެ މިންވަރު އަސާސީ މިންގަނޑަށް ވުރެ އެއް ދަރަޖަ ދަށް ކުރަން ޖެހޭތީ އާއި އަދަބުގެ މިންވަރުގެ މަތިކުރަން ޖެހޭ ހާލަތެއް އެ މައްސަލާގައި ނެތުމުންނެވެ.\nއަދީބު ފިއްލަވައިގެން ރާއްޖެއިން ބޭރަށް ވަޑައިގަންނަވަން މަސައްކަތް ކުރެއްވި މައްސަލާގައި، ގާނޫނު ހިންގުމަށް ހުރަސް އެޅުމުގެ ދައުވާކޮށް އޭނާ ވެސް ތިން މަހާއި 18 މަސް ދުވަހަށް ޖަލަށް ލުމަށް ކްރިމިނަލް ކޯޓުން މީގެ ކުރިން ވަނީ ހުކުމްކޮށްފަ އެވެ. އެ ހުކުމް ވެސް އައީ އަދީބުގެ އިއުތިރާފަށް ބިނާކޮށެވެ.\nއަދީބު ފިއްލަވައިގެން ދަތުރުކުރައްވަނިކޮށް ހައްޔަރުކޮށްގެން ގެނެސް، ފުލުހުންގެ ބެލުމުގެ ދަށުން ވެހިކަލަކަށް އަރުވަނީ. --- ފޮޓޯ: ނިޝާން އަލީ/ މިހާރު\nއަދީބު ފުރުން މަނާކޮށް ސުޕްރީމް ކޯޓުން އަމުރެއް ނެރެފައި ވަނިކޮށް މިދިޔަ އޮގަސްޓް މަހު ޓަގެއްގައި ފިއްލަވައިގެން ރާއްޖޭން ބޭރަށް ވަޑައިގަންނަވަން މަސައްކަތް ކުރައްވަނިކޮށް، ހައްޔަރުކޮށް އަނބުރާ ގެނައީ އިންޑިއާގެ ބަނދަރަކުން ހިފެހެއްޓުމަށް ފަހުގަ އެވެ. އަދީބު ފުރުން މަނާކުރަން ސުޕްރީމް ކޯޓުން އަމުރު ނެރުނީ އޭނާއާ ދެކޮޅަށް ދައުލަތުން ސުޕްރީމް ކޯޓުގައި އިލްތިމާސް ކޮށްފައިވާ މައްސަލައަކާ ގުޅިގެންނެވެ.\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) މެދުވެރިކޮށް ހިންގި ޚިޔާނާތް އަލުން ތަހުގީގުކޮށް، އެ މައްސަލައިގައި އަދީބުގެ މައްޗަށް ހަތް ދައުވާއެއް ކްރިމިނަލް ކޯޓުގައި ވަނީ އުފުލައިފަ އެވެ. އޭނާ މިވަގުތު ހުންނެވީ ގޭބަންދުގަ އެވެ.\nއެމްއެމްޕީއާރުސީގެ ފައިސާ އިން ސިޔާސީ ބާރުވެރިކަން ހޯއްދަވައި، މުއައްސަސާތައް ކޮންޓްރޯލް ކުރެއްވި ކަމަށް ތުހުމަތުކުރެވޭ އަދީބުގެ މައްޗަށް އެކި ކުށްތަކުގައި 33 އަހަރުގެ ޖަލު ހުކުމް އިއްވި އެވެ. ކޯޓުތަކުން ވަނީ މި ހުކުމްތައް ބާތިލްކޮށްފަ އެވެ.\nއިތުރު ލިޔުންތައް އިންޑިއާ ކްރިމިނަލް ކޯޓް ރާއްޖެ-އިންޑިއާ ނައިބު ރައީސް ހައްޔަރުކުރުން އަހުމަދު އަދީބު ކުރީގެ ނައިބު ރައީސް އަދީބު\nއަދީބު ހައްޔަރުކޮށްގެން ދޫނިދު އަށް ގެންގޮސްފި\n1 year ago 172\nއަދީބު ރާއްޖެ ގެނައުމުގެ މަސައްކަތް ފުލުހުން ފަށައިފި\nފޭރުން ހުއްޓުވި ސެކިއުރިޓީ ގާޑަށް 50،000ރ. ދީފި\nފޭރެން އުޅުނު މީހުންގެ ވަނަވަރު އާއްމުކޮށްފި


Aniyaakoh nahthaalumuge inzaaru dhinumakee kohgen vaane kameh noon: Nasheed | Mihaaru\nއަނިޔާކޮށް ނައްތާލާނެ ކަމުގެ އިންޒާރު ދީގެން ނުވާނެ: ނަޝީދު\nރައްޔިތުންގެ މަޖިލިހުގެ މިއަދުގެ ޖަލްސާގައި މަޖިލިހުގެ ރައީސް މުހައްމަދު ނަޝީދު ވާހަކަފުޅު ދައްކަވަނީ. --- ފޮޓޯ: މަޖިލިސް\nރާއްޖޭގައި ދިރިއުޅޭ މީހުންނަށް އަނިޔާކޮށް "ނައްތާލުމުގެ" އިންޒާރު ދިނުމަކީ ކޮށްގެން ވާނެ ކަމެއް ނޫން ކަމަށް ރައްޔިތުންގެ މަޖިލިހުގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nނަޝީދު އެގޮތަށް ވިދާޅުވީ ރާއްޖޭގައި ހަރުކަށި ފިކުރާއި ލާދީނީ ފިކުރު ވެސް ނައްތާލަން ޖެހޭ ކަމަށް ރައްޔިތުންގެ މަޖިލިހުގެ ނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު އަބްދުﷲ މިދިޔަ ހޯމަ ދުވަހު މަޖިލިހުގެ ތަޅުމުގައި ވިދާޅުވެފައި ވަނިކޮށެވެ. އަދި ދެ ފިކުރުގެ މީހުންނާއި ޖިންސީ ހަމަހަމަކަމަށް ގޮވާލާ މީހުން ރާއްޖެއިން ނައްތާލަން ޖެހޭ ކަމަށް މެމްބަރު ނަޝީދު ވަނީ ވިދާޅުވެފަ އެވެ.\nމަޖިލިހުގެ ޖަލްސާގައި ނަޝީދު ވިދާޅުވީ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ ރިޕޯޓާ ގުޅިގެން އެ ޖަމިއްޔާގެ މެމްބަރުންނާއި ރިޕޯޓު ކިޔާ މީހުންނަށް މަރުގެ އިންޒާރު ލިބެމުންދާ ކަމަށެވެ. އަދި އެކިއެކި ބާވަތްތަކުގެ އަނިޔާވެރި ހަމަލާތައް ދިނުމުގެ ރޭވުންތަކުގެ މަންޒަރުތައް އެކިއެކި ސޯޝަލް މީޑިއާގެ ޒްަރީއާ އިން ފެތުރެމުންދާ ކަމަށް ވެސް އެމަނިކުފާނު ވިދާޅުވި އެވެ.\nހަމަ އެގޮތަށް އިސްލާމް ދީން ނިކަމެތިކޮށް ދީން ބަލައިނުގަތުމަށާއި އިސްލާމީ އުސޫލުތައް ދިވެހިންގެ ހިތްތަކުގައި ވަރުގަދަވިޔަ ނުދިނުމަށް ގަސްދުގައި ކަނޑައެޅިގެން ބަޔަކު މަސައްކަތް ކުރާ ކަމަށް އެތައް މެމްބަރުންނަށް ފާހަގަ ކުރެއްވިފައިވާ ކަމަށް ވެސް ނަޝީދު ވިދާޅުވި އެވެ.\n"އަޅުގަނޑަށް ފެންނަ ފެނުމުގައި މި ދެ މައްސަލަ ވެސް އަޅުގަނޑުމެން އެބަޖެހޭ ބަލަން. ދެ މައްސަލައާ ގުޅޭ ގޮތުން މިތަނުގައި އަޅުގަނޑު ގަސްދު ކުރަން މިނިސްޓަރުންނާ ވާހަކަ ދައްކައިގެން އަމަލުތައް، ކަންކަން ކުރާނެ ސުލްހަވެރި ރީތި ހަމަޖެހޭ މެދުމިނުގެ ގޮތެއް އަޅުގަނޑުމެން ހޯދަން،" ނަޝީދު ވިދާޅުވި އެވެ.\nއެމްޑީއޭގެ ރިޕޯޓާ ގުޅިގެން މަޖިލިހުގައި ކުރި ތިން ގަޑިއިރުގެ ބަހުސަށް ފަހު، އިސްލާމިކް މިނިސްޓަރު ޑރ. އަހުމަދު ޒާހިރާއި ހޯމް މިނިސްޓަރު އިމްރާން އަބްދުﷲ އާއި އެޑިއުކޭޝަން މިނިސްޓަރު ޑރ. އައިޝަތު އަލީ އަށް ގުޅުއްވި ކަމަށް ނަޝީދު ވިދާޅުވި އެވެ. އަދި އެމްޑީއެންއާ "ގުޅޭތޯ" ބެއްލެވި ކަމަށް ވެސް އެމަނިކުފާނު ވިދާޅުވި އެވެ.\n"އަޅުގަނޑުގެ ބޭނުމަކަށްވީ، އެމްޑީއެން އަށް، އެހެން ޖަމިއްޔާތަކަށް، އެންމެހާ ޒުވާނުންނަށް ވެސް ސާފުވާން ޖެހޭ ދީނީ ކަންކަމާ ގުޅޭ ގޮތުން ކޮން ގޮތަކަށް ބަސްތައް ނޫނީ މުއާމަލާތް ކުރެވުނީމަ ކަން އެހެން މީހުން އެކަމާ ކަންބޮޑުވެ، ހިތްހަމަނުޖެހުން މި ދަރަޖަ އަށް އުފުލިގެން ދަނީ،" ނަޝީދު ވިދާޅުވި އެވެ.\nނަޝީދު ވިދާޅުވީ އެއް ފަރާތުން، އަނެއް ފަރާތަށް އަނިޔާކުރުމުގެ އިންޒާރުތަކާއި ނައްތާލުމުގެ އިންޒާރުތައް ދިނުމަކީ ގައުމެއްގެ ގޮތުގައި ކޮށްގެން ވާނެ ކަމެއް ނޫން ކަމަށެވެ. އަދި މަޖިލިހުގެ މެމްބަރުން ޒިންމާދާރު ބަޔަކަށް ވާން ޖެހޭނެ ކަމަށް ވެސް އެމަނިކުފާނު ވިދާޅުވި އެވެ.\nނަޝީދު ވިދާޅުވި ގޮތުގައި ގާނޫނު ހަދާ މަޖިލިހުގެ ބޭނުމަކީ ގާނޫނުއަސާސީ ދެމެހެއްޓުމެވެ. ގާނޫނުއަސާސީއަކީ ހަމަޖެހުން ހިފަހައްޓައިދޭ ގާނޫނީ ތަރަހަ ކަމަށް ވެސް ނަޝީދު ވިދާޅުވި އެވެ. އަދި ސުލްހަވެރިކަމާ އެކު އެކަކު އަނެކަކު ބަލައިގަނެ ކުރިއަށް ދާން ޖެހޭ ކަމަށް އެމަނިކުފާނު ވިދާޅުވި އެވެ.\nމަޖިލިހުގެ ޖަލްސާއެއް ކުރިއަށް ދަނީ. --- ފޮޓޯ: މަޖިލިސް\nއިސްލާމްދީނާއި ކީރިތި ރަސޫލާ އަށް ފުރައްސާރަކޮށް ރިޕޯޓް ނެރުނު އެމްޑީއޭ އުވާލަން ގިނަ ބަޔަކު ދަނީ ގޮވާލަމުންނެވެ. އަދި އެމްޑީއެންގެ މެމްބަރުންގެ ގޮތުގައި ތިއްބެވި ބޭފުޅުން ހައްޔަރުކޮށް، އެ މީހުންނަށް ލިބެން ޖެހޭ ހައްގު އަދަބު ދިނުމަށް ވެސް ބައެއް މީހުން ދަނީ ގޮވާލަމުންނެވެ.\nއިސްލާމިކް މިނިސްޓްރީން ހުށަހަޅައިގެން ފުލުހުން އަންނަނީ އެމްޑީއެންގެ ރިޕޯޓުގެ މައްސަލަ ތަހުގީގު ކުރަމުންނެވެ.\nރައީސް މުހައްމަދު ނަޝީދު ދީން ރައްޔިތުންގެ މަޖިލިސް އިސްލާމް އިސްލާމީ ޝަރީއާ މަޖިލީހުގެ މެމްބަރުން މޯލްޑިވިއަން ޑިމޮކްރެސީ ނެޓްވޯކް މުޙައްމަދު، ޞައްލަﷲ ޢަލައިހި ވަސައްލަމް\n25 ކޮމެންޓް, 112 ރިއެކްޝަންސް\nއުވާލަން ކިހާދުވަހެން ނަގާާނެބާ\nރާއްޖެއަ އިންޑިޔާ ސިފައިން އަރަން ބުނީ ކާކުތަ؟\nއެ މްޑީއެން އަށް މިނިސްޓްރީއެއްގެ ލަގަބު ލިބުނީތަ\nތަޅާނެ ކުދިންކޮޅެއް ރަށުތެރޭން ހޯދައިގެން ކަލެއަށް ފުލުހުން ގެ ނުވަތަ ކަލޭ ހިތައްއެރި ބައެއްގެ ގައިގާ ތަޅަން ހަމަ އޯކޭދޯ. އެއީ އަނިޔާއެއް ނޫންދޯ. ލާދީނީ ފިކުރު ހަމަ ޖެހޭނީ ނައްތާލަން. އެހެންގޮތެއް ނޯންނާނެ.\nލާދީނަށް ވާގިވެރިވާ މީހުންވެސް އެކަހެރި ކުރަންޖެހޭ. އެ މީހުންނަކީ ގައު މަށް ހެޔޮ އެދޭ ބަޔަކު ކަ މުގައި ނުވޭ\nލާދީނީ ފިކުރު ނައްތާލަންޖެހޭ!\nއެ މްޑީޕީ ގެ އަސްލު އުފެދިގެން އައިގޮތް ދެނެގަނެ ފޮރުވިފައިވާ މަގްސަދު މިހާރު ވަރަށް ސާފުވާނެ.\nތަޅާލާނެ ކުދިންކޮޅެއް ހޯދަން ބުނީ ކާކުތަ؟\nތަޅާކުދިންކޮޅެއްގެ ވާހަކަ ދަޝީދު ތަންކޮޅެއް ވިދާޅުނުވަމުތޯ؟ ހެހެހެހެ\nލާދީނީ ފިކުރު ނައްތާލަންޖެހެއެވެ. ނައްތާލު މުގެ ކުރިން އެފިކުރު އައިތަނަކަށް އެފިކުރު ދިއު މަށް ގޮވާލަ މެވެ.\nމީ އަންދިރި އެޖެންޑާގެ އަޑީގައި ތިބިމީހުން ފަޟީޙަތްވާ ދަނޑިވަޅު.


12 ޖޫން 2019 - 07:34\nމި އަހަރުގެ އެންމެ އުންމީދީ ފިލްމުތަކުގެ ތެރޭގައި ހިމެނޭ ޕްރަބާސްގެ "ސާހޯ" ގެ ޓީޒާ މާދަމާ ދައްކާލަން ނިންމައިފި އެވެ.\nއަންނަ އޮގަސްޓް މަހުގެ 19 ގައި ރިލީޒް ކުރާ މި ފިލްމަކީ "ބާހްބަލީ" އަށް ފަހު، ޕްރަބާސް ފެންނަ ފުރަތަމަ ފިލްމެވެ. އެހެންވެ މި ފަހަރު ފިލްމުން އޭނާ ފެނިގެން ދާނެ ގޮތާއި ކުޅެފައިވާ ކެރެކްޓާ ބަލައިލުމުގެ ޝައުގުވެރިކަން ފޭނުންގެ މެދުގައި ބޮޑެވެ.\nޒަމާނީ އެކްޝަން ތުރިލާއެއްގެ ގޮތުގައި ގެނެސްދޭ "ސާހޯ" އަކީ ބޮލީވުޑާއި އިންޑިއާގެ ސައުތުގެ ތަރިންގެ ކާސްޓެއް މަސްހުނިކޮށްގެން ސުޖީތު ޑައިރެކްޓްކޮށް ގެނެސްދޭ ފިލްމެކެވެ. މީގެ ބަތަލާ އަކީ ޝްރަދާ ކަޕޫރެވެ.\n"ސާހޯ" އިން ފެންނާނެ ބޮލީވުޑްގެ އިތުރު ތަރިންގެ ތެރޭގައި ޖެކީ ޝްރޮފް، ނީލް ނިތިން މުކޭޝް، އެވެލީން ޝަރުމާ، މަންދިރާ ބޭދީ، ޗަންކީ ޕާންޑޭ އަދި މަހޭޝް މަންޖްރޭކަރު ހިމެނެ އެވެ.\nމި ފިލްމަކީ 300 ކްރޯޑް ރުޕީސް (43,168,500 ޑޮލަރު) އިން ހަދާފައިވާ ފިލްމެކެވެ.\nސަންޖޭގެ ފިލްމުގައި ޖޯން އާއި އިމްރާން\nޑައިރެކްޓަރު ސަންޖޭ ގުޕްތާ އަނެއްކާ ވެސް ގޭންގްސްޓާރުންގެ ވާހަކަ ކިޔައިދޭ ފިލްމެއް ހަދަން ތައްޔާރުވަމުން އަންނަ އިރު، އެ ފިލްމަށް ޖޯން އަބްރަހަމް އާއި އިމްރާން ހާޝިމީ ސޮއިކޮށްފައިވާ ކަމަށް ރިޕޯޓްތައް ބުނެފި އެވެ.\n.@TheJohnAbraham and @emraanhashmi roped in foragangster movie set in Mumbaihttps://t.co/Lkb0WfqiHD\n— Bollywood Hungama (@Bollyhungama) June 11, 2019\nބޮލީވުޑް ހަންގާމާ އިން ބުނީ އޭގެ ތެރެއިން އެކަކު ކުޅޭނީ ގޭންގްސްޓާރެއްގެ ރޯލް ކަމަށާއި އަނެއް މީހާ ކުޅޭނީ ފުލުހެއްގެ ރޯލް ކަމަށެވެ. ނަމަވެސް ފިލްމަށް އިމްރާނާއި ޖޯން ސޮއި ކުރިކަން އަދި ސަންޖޭ އަދި ކަށަވަރެއް ނުކޮށް ދެ އެވެ. އެކަމަކު އަދި ނަން ވެސް އިއުލާން ނުކުރާ ފިލްމަށް ކާސްޓުން ނެގުމުގެ މަސައްކަތް ކުރަމުންދާ ކަމަށް މި ހަފުތާގެ ކުރީކޮޅު އޭނާ ބުންޏެވެ.\nޖޯން މީގެ ކުރިން ވަނީ ސަންޖޭއާ އެކު ފިލްމު ޒިންދާ (2006) އާއި ޝޫޓްއައުޓް އެޑް ވަޑާލާ (2013) ގައި މަސައްކަތްކޮށްފަ އެވެ. އެކަމަކު ސަންޖޭގެ އާ ފިލްމުވެގެން ދާނީ އިމްރާން އޭނާއާ އެކު މަސައްކަތް ކުރާ ފުރަތަމަ ފިލްމަށެވެ.\nހަންގާމާ އިން ބުނީ ޓީ ސީރީޒުން ޕްރޮޑިއުސް ކުރާ ސަންޖޭގެ ފިލްމު ރިލީޒް ކުރާނީ އަންނަ އަހަރު ކަމަށެވެ.\nމީޒާން، ނަވިއާއާ ޑޭޓެއް ނުކުރޭ\nއަންނަ މަހުގެ5ގައި ރިލީޒް ކުރާ "މަލާލް" އިން ބޮލީވުޑަށް ތައާރަފުވާ އެކްޓަރު ޖާވިދު ޖެފްރީގެ ފިރިހެން ދަރިފުޅު މީޒާން ޖެފްރީ އަމީތާބް ބައްޗަންގެ ކާފަ ދަރި ނަވިއާ ނަވޭލީ ނަންދާއާ ރައްޓެހިވެގެން އުޅޭ ކަމަށް ބުނާ ވާހަކަ މީޒާން ދޮގުކޮށްފި އެވެ.\nއެ ދެ ތަރިންގެ ލޯބީގެ ވާހަކަތަކެއް އެންމެ ފުރަތަމަ މީޑިއާތަކަށް ތިލަވީ މީގެ ދެ އަހަރު ކުރިން މުމްބާއީގައި އެކީގައި ފިލްމެއް ބަލާފައި ނުކުތް ތަނުން ޕަޕަރާޒީންގެ ކެމެރާތަކުގެ ލެންސަށް ދެ މީހުން އެރުމާ ގުޅިގެންނެވެ. އޭގެ ފަހުން މީޒާން އާއި ނަވިއާ ދެމެދު ހާއްސަ ގުޅުމެއް އޮންނަ ކަމަަށް ވާހަކަތައް ދެކެވެ އެވެ. އެމެރިކާގައި ކިޔަވަން ހުރި ނަވިއާއަކީ އަމީތާބްގެ އަންހެން ދަރިފުޅު ޝްވޭތާގެ އަންހެން ދަރިފުޅެވެ.\nމުމްބާއީ މިރާ އަށް ދިން އިންޓަވިއުއެއްގައި މީޒާން ބުނީ އެއް އިރެއްގައި ވެސް ނަވިއާ އާއި އޭނާއާ މެދު ލޯބީގެ ގުޅުމެއް ނެތް ކަމަށެވެ. އަދި ނަވިއާއާ ގާތްކަން އޮންނަނީ އޭނާގެ އަންހެން ކޮއްކޮގެ ބެސްޓް ފްރެންޑަކީ ނަވިއާ އަށް ވާތީ ކަމަށް މީޒާން ބުންޏެވެ.\nއޭނާ ބުނީ މި ވަގުތު އެއްވެސް މީހަކާ ލޯބީގެ ގޮތުން ގުޅިގެން ނޫޅޭ ކަމަށާއި ހުރީ ސިންގަލްކޮށް ކަމަށެވެ.\nރާމްގެ ފިލްމެއް ޝާހިދަށް\nނެޝަނަލް އެވޯޑް ލިބުނު ސޯނަމް ކަޕޫރްގެ ފިލްމު "ނީރްޖާ" ގެ ޑައިރެކްޓަރު ރާމް މަދަވަންގެ ފިލްމެއް ޝާހިދު ކަޕޫރަށް ހުށަހަޅައިފި އެވެ.\nފިލްމީ ހަބަރުތައް ގެނެސްދޭ ބައެއް ނޫސްތަކުން ބުނީ މީގެ ދުވަސްކޮޅެއް ކުރިން ޝާހިދާ ބައްދަލުކޮށް، ރާމްގެ އާ ފިލްމުގެ ވާހަކަ ނެރޭޓްކޮށް ދީފައިވާ ކަމަށެވެ. އަދި ސްކްރިޕްޓް ޝާހިދަށް ކަމުގޮސްފައިވާތީ އެ ފިލްމަށް އެއްބަސްވާނެ ކަމުގެ ފެހި ސިގްނަލް ވެސް އޭނާ ދީފައިވާ ކަމަށް ބުންޏެވެ.\nނަމަވެސް ފިލްމާ ބެހޭ ގޮތުން ޝާހިދާއި ރާމް ވެސް އަދި އެއްވެސް ވާހަކައެއް ނުދައްކަ އެވެ.\nޝާހިދުގެ އެންމެ ފަހުގެ ފިލްމު "ކަބީރު ސިންގް" މި މަހުގެ 21 ގައި ސިނަމާތަކަށް އަންނާނެ އެވެ. މި ފިލްމަކީ 2017 ގައި ރިލީޒް ކުރި ތެލެގޫ ފިލްމު "އަރުޖުން ރެޑީ" ގެ ހިންދީ ރިމެކެވެ.\n"ކަބީރު ސިންގް" އަށް ފަހު، ޝާހިދު ކުޅޭނެ ފިލްމެއް ރަސްމީކޮށް އިއުލާންކޮށްފައެއް ނުވެ އެވެ.\nއިތުރު ލިޔުންތައް ބޮލީވުޑް އަމީތާބް ބައްޗަން ޝާހިދު ކަޕޫރު ޖޯން އެބްރަހަމް


Aailaa memberun ge maalee bayaan aanmu nukuran faaskohfi\nރައްޔިތުންގެ މަޖިލީހުގެ މެންބަރުންނާއި މެންބަރުންގެ އަނބިން އަދި ފިރިންނާއި 18 އަހަރު ނުފުރޭ ދަރިންގެ މާލީ ބަޔާން އާންމުނުކުރާ ގޮތަށް މަޖިލީހުގެ ގަވާއިދު އިސްލާހު ކުރަން މަޖިލީހުން މިއަދު ފާސްކޮށްފި އެވެ.\nމެންބަރުގެ އާއިލާގެ މާލީ ބަޔާންތައް އާންމުނުކުރާ ގޮތަށް ގަވާއިދަށް އިސްލާހު ގެންނަން 62 ފާސްކުރީ މެންބަރުންގެ ވޯޓުންނެވެ.\nއެމްޑީޕީގެ ސުޕަ މެޖޯރިޓީ އޮންނަ މަޖިލީހުން ފާސްކުރި ގަވާއިދު މިހާރު އޮންނަ ގޮތުން މެންބަރުގެ އިތުރުން މެންބަރުގެ އަނބި / ފިރިންނާއި 18 އަހަރު ނުވާ ދަރިންގެ މާލީ ބަޔާންތައް އަމީންއާންމަށް ހުށަހަޅަން ޖެހެ އެވެ. އަދި މަޖިލީހުގެ ވެބްސައިޓްގައި އެ މާލީ ބަޔާންތައް އާންމު ކުރަން ޖެހެ އެވެ.\nކޮމިޓީ ރިޕޯޓަށް އެމްޑީޕީގެ ޗެއާޕާސަން، ހެންވޭރު ހުޅަނގު ދާއިރާގެ މެންބަރު ހަސަން ލަތީފް އިސްލާހެއް ހުށަހެޅުއްވި އެވެ. އެއީ މަޖިލީހުގެ އަމީންއާންމަށް މާލީ ބަޔާންތައް މެންބަރުން ހުށަހެޅުއްވުމަށް، އޮޑިޓަ ޖެނެރަލްގެ އޮފީހަށް އެ ބަޔާންތައް އަމީންއާންމު ފޮނުވަން ޖެހޭ ގޮތަށް ގަވާއިދަށް މާއްދާއެއް އިތުރު ކުރުމަށެވެ. މި އިސްލާހު ވަނީ 65 މެންބަރުންގެ ވޯޓުން ފާސްކޮށްފައެވެ.\nމަޖިލީހުގެ ގަވާއިދު ކުރިން އޮންނަ ގޮތުން މެންބަރުންނާއި އާއިލާގެ މާލީ ބަޔާންތައް ހުށަހަޅަން ޖެހެނީ އަމީންއާންމަށް އެކަންޏެވެ.\nގަވާއިދުގައި ބުނެފައިވާ ގޮތުގައި މި މާލީ ބަޔާންތައް މެންބަރުން ހުށަހަޅަން ޖެހެނީ ކޮންމެ އަހަރެއްގެ އޮގަސްޓް މަސް ނިމުމުގެ ކުރިންނެވެ. ހުށަނާޅައިފިނަމަ ޖަލްސާތަކާއި ކޮމިޓީތަކުގައި ބައިވެރިނުވެވޭ ގޮތަށް ސަސްޕެންޑް ކުރަން ޖެހެ އެވެ. އަދި ސަސްޕެންޝަންގެ މުއްދަތުގައި މެންބަރުގެ މުސާރަ ވެސް ކެނޑިގެންދާނެ އެވެ.


Brazil ge Maracana Stadium ves hospitalegge gothugai beynun kuranee - AO News\nބްރެޒިލްގެ މަރަކާނާ ސްޓޭޑިއަމް ވެސް ހޮސްޕިޓަލެއްގެ ގޮތުގައި ބޭނުންކުރަނީ\nރިއޯޑިޖެނީރޯ (27 މާރޗް): ބްރެޒިލްގެ މަޝްހޫޜު މަރަކާނާ ސްޓޭޑިއަމް ވެސް ކޮވިޑް19 ގެ ބަލި މީހުންނަށް ފަރުވާދިނުމުގެ އިންތިޒާމްތައް ގާއިމްކުރެވިފައިވާ ހޮސްޕިޓަލެއްގެ ގޮތުގައި ބޭނުންކުރުމަށް ތައްޔާރުވާން ބްރެޒިލްގެ ސަރުކާރުން މަސައްކަތް ފަށައިފިއެވެ.\nދުނިޔޭގެ އެންމެ ޝަރަފްވެރި އެއް ފުޓްބޯޅަ ސްޓޭޑިއަމް ކަމަށްވާ ބްރެޒިލްގެ ރިއޯ ޑި ޖެނީރޯގެ މަރަކާނާ ސްޓޭޑިއަމަކީ 2014 ވަނަ އަހަރުގެ ވޯލްޑްކަޕް ފުޓްބޯޅަ މުބާރާތުގެ ފައިނަލް މެޗް ކުޅުނު ސްޓޭޑިއަމެވެ. އަދި 2016 ވަނަ އަހަރު އޮލިމްޕިކްސް ވެސް ބޭއްވީ އެ ސްޓޭޑިއަމްގައެވެ.\nމަރަކާނާ ސްޓޭޑިއަމް އަކީ 1950 ވަނަ އަހަރު ބިނާކުރި ސްޓޭޑިއަމެކެވެ. 2014 ވަނަ އަހަރުގެ ވޯލްޑްކަޕަށް އެ ސްޓޭޑިއަމަށް ބަދަލު ގެނައުމަށް ގާތްގަނޑަކަށް 500 މިލިއަން ޑޮލަރު ވަނީ ހޭދަކޮށްފައެވެ.\nބްރެޒިލްގައި ވެސް ކޮވިޑް19ގެ ނުރައްކާ ބޮޑުވެފައިވާއިރު އެގައުމުން އެންމެ ގިނަ އަދަދަކަށް އެ ވައިރަހަށް މީހުން ޕޮޒިޓިވް ވެފައިވަނީ ސައޮޕައުލޯ އިންނެވެ.\nފުޓްބޯޅައަށް މަރުދޭ ރައްޔިތުންތަކެއް ދިރިއުޅެމުން އަންނަ ބްރެޒިލްގެ ފުޓްބޯޅަ އިދާރާއިން ވަނީ ކޮވިޑް19 އާއި ގުޅިގެން ފުޓްބޯޅައިގެ ހުރިހާ ހަރަކާތެއް މެދުކަނޑާލާފައެވެ. މި ނިންމުން ފުޓްބޯޅަ އިދާރާއިން ނިންމީ ގްރެމިއޯގެ ކުޅުންތެރިން އެ ޓީމުން ކުޅެންޖެހޭ މެޗަކަށް މާސްކް އަޅައިގެން ދަނޑަށް އަރައި ކުރި ހަޅުތާލަކަށް ފަހުއެވެ.\n78،000 މީހުންގެ ޖާގައިގެ މަރަކާނާ ސްޓޭޑިއަމްގެ އިތުރުން ވެސް ބްރެޒިލްގެ އެހެން ސްޓޭޑިއަމްތައް ވެސް ހޮސްޕިޓަލްތަކުގެ ގޮތުގައި ބޭނުންކުރަން ގެންނަން ޖެހޭ ބަދަލުތައް ގެންނާނެ ކަމަށް އެގައުމުގެ ސަރުކާރުން ވަނީ ހާމަކޮށްފައެވެ.\nސިއްހީ ވަސީލަތްތައް އެހާ ފުރިހަމައަށް ގާއިމްވެފައި ނުވާ ބްރެޒިލްގައި މިހާތަނަށް 1500 އަށް ވުރެ ގިނަ މީހުންނަށް ކޮވިޑް19 ޖެހި އޭގެ ތެރެއިން 25 މީހަކު ވަނީ މަރުވެފައެވެ.\nގއ.ވިލިނގިލި ޙާލަތު ވަރަށް ގޯސް، ރެންޑަމް ސާމްޕަލްތަކެއް ޕޮޒިޓިވްވެއްޖެ


SunOnline: Haassa ehee ah beynunvaa kudhinnah kiyavai dhinumah teacherun thamreenukurumah avidun mulhin aa course!\nހާއްސަ އެހީއަށް ބޭނުންވާ ކުދިންނަށް ކިޔަވައިދިނުމަށް ޓީޗަރުން ތަމްރީންކުރުމަށް އެވިޑުން އަަލަށް ފަށާ ކޯސް އިފްތިތާހްކުރުމަށް މިރޭ ބޭއްވި ރަސްމިއްޔާތުގެ ތެރެއިން-- ސަން ފޮޓޯ؛ ފަޔުާޒު މޫސާ\nހާއްސަ އެހީއަށް ބޭނުންވާ ކުދިންނަށް ކިޔަވައިދިނުމަށް ޓީޗަރުން ތަމްރީންކުރުމަށް އެވިޑުން މުޅިން އާ ކޯހެއް!\n1 ހަފްތާ7ގަޑި ކުރިން - 12 ޖުލައި 2018 0\nރާއްޖޭގެ ލީޑިން ޕްރައިވެޓް ކޮލެޖެއް ކަމަށްވާ އެވިޑް ކޮލެޖުން، ހާއްސަ އެހީއަށް ބޭނުންވާ ކުދިންނަށް ކިޔަވައިދިނުމަށް ޓީޗަރުން ތަމްރީން ކުުރުމަށް މުޅިން އާ ކޯހެއް ތައާރަފްކޮށްފިއެވެ.\nސޯލްޓް ކެފޭގައި މިރޭ ބޭއްވި ރަސްމިއްޔާތެއްގައި މާސްޓާސް އޮފް ޓީޗިންގް އިން އިންކްލޫސިވް އެންޑް ސްޕެޝަލް އެޑިއުކޭޝަން ކޯސް އިފްތިތާހްކޮށްދެއްވީ ޖެންޑާ މިނިސްޓަރު އާމިނަތު ޒެނީޝާ ޝަހީދު ޒަކީއެވެ.\nމިއީ އެއް އަަހަރު ދުވަހުގެ ކޯހެކެވެ. އެ ކޯހުގެ ކޯސް ފީގެ ގޮތުގައި ކަނޑައަޅާފައިވަނީ 65،000 ރުފިޔާއެވެ. އެވިޑުން ބުނީ ކޯސް ފީ މަހުން މަހަށް ބަހާލައިގެން އިންސްޓޯލްމަންޓަށް ދެއްކުމުގެ އިތުރުން އިސްލާމިކް ބޭންކު މެދުވެރިވެގެންވެސް ފައިސާ ދެއްކޭނެ ކަމަށެވެ.\nއަންނަ ސެޕްޓެމްބަރު މަހު ފަށާ އެކޯސް ފުރަތަމަ ކިޔަވައިދޭނީ މާލޭގައި ކަމަށާއި އަދި ކޯހަށް ލިބޭ ތަރުހީބަށް ބަލައި ރާއްޖެތެރޭގެ ކެމްޕަސްތަކުގައިވެސް ކިޔަވައިދިނުމަށް ހަމަޖެހިފައިވާ ކަމަށްވެސް އެވިޑް ކޮލެޖުން ބުންޏެވެ.\nއެވިޑުން ބުނީ އަންނަ ސެޕްޓެމްބަރު މަހު 37 ކޯހެއް އެކޮލެޖުން ފެށުމަށް ތައްޔާރުވަމުންދާ ކަމަށެވެ. އޭގެ ތެރޭގައި މެލޭޝިއާގެ ޔޫޓީއެމް ޔުނިވާސިޓީއާ ގުޅިގެން އަލަށް ފަށާ ކޯހެއް ކަމަށްވާ މާސްޓާސް އޮފް ސައިންސް އެންޑް އިންފޮމޭޝަން ޓެކްނޮލޮޖީ އެންޑް އެންޓަޕްރަނާޝިޕް ހިމެނެއެވެ.\nއެވިޑުން ބުނީ އެ ކޮލެޖުގެ ކޯސްތަކަށް ކުރިމަތި ލުމުގެ ފުރުސަތު އަންނަ ސެޕްޓެމްބަރު މަހުގެ ފުރަތަމަ ހަފްތާއާ ހަމައަށް ހުޅުވާލައިފައިވާ ކަމަށެވެ. އަދި ކޯސްތަކަށް އޮންލައިންކޮށްވެސް އެޕްލައި ކުރެވޭނެ ކަމަށް އެވިޑުން ބުންޏެވެ.\nމިރޭގެ ރަސްމިއްޔާތުގައި އެވިޑުން ވަނީ އެ ކޮލެޖުގެ މުޅިން އާ ވެބްސައިޓެއްވެސް އިފްތިތާހްކޮށްފައެވެ.\nތައުލީމީ ދާއިރާ މަތީ ތައުލީމް އެޑިއުކޭޝަން އެވިޑް ކޮލެޖް ހާއްސަ އެހީއަށް ބޭނުންވާ ކުދިން\nއާ އުސޫލާއެކު ސާނަވީ ގަދަ 10ގައި ހިމެނުނު ދަރިވަރުގެ އަދަދު ދަށަށް! 22 ގަޑި 33 މިނެޓް ކުރިން\nއޯލެވެލްގެ ޓޮޕް އެޗީވާޒް އެވޯޑު 375 ދަރިވަރަކަށް، އެއްވަނައިގައި ހަ ދަރިވަރުން! 1 ދުވަސް 8 ގަޑި ކުރިން\nދިވެހި ގާލްގައިޑުން ބާރުވެރިކުރުމަށް އިނގިރޭސިވިލާތުގެ ގާލްގައިޑުންނާ ގުޅިގެން ހަރަކާތްތަކެއް!3ދުވަސް 11 ގަޑި ކުރިން\nރާއްޖޭގައި ބާއްވާ އެންމެ ބޮޑު ރިސާޗް ކޮންފަރެންސް މާދަމާ ފަށަނީ5ދުވަސް 11 ގަޑި ކުރިން\nއެމެރިކާގެ ހަމްފްރީ ފެލޯޝިޕް ޕްރޮގްރާމްގައި ބައިވެރިވުމުގެ ފުރުސަތު ހުޅުވާލައިފި6ދުވަސް 15 ގަޑި ކުރިން


Foreign exchange marukeytuge sharuiyyathu\nފޮރިން އެކްސްޗޭންޖް މާރުކޭޓުގެ ޝަރުޢިއްޔަތު\nލިޔުއްވީ: އަލްއުސްތާޛް އަޒްމީން ރަޝީދް|2020-07-12T09:57:24+05:00July 12th, 2020|އިސްލާމީ މާލީ ނިޒާމް|\nމީގެ 100 ވަރަކަށް އަހަރު ކުރިން، ޤައުމުތަކުން، ޢާއްމު ޒަރޫރީ ބޭނުންތަކަށް ބޭނުންވާ ތަކެތި އިމްޕޯރޓުކުރުން ފިޔަވައި އެހެނިހެން ތަކެތި އުފައްދާ ބޭނުންކުރަނީ އެ ޤައުމެއްގެ ތެރޭގައެވެ. މަދުން ނޫނީ އެހެން ޤައުމުގެތަކުގެ ތަފާތު ބޮޑެތި މަރުކާގެ – Brand ތަކެތި ބޭރުކޮށް އެތެރެކޮށް ނުހަދައެވެ. އަދި އެޤައުމެއްގެ ބޭރުން އުފައްދާފައިވާ ތަކެތި ގެންގުޅޭތަން ގިނަފަހަރު ފެންނަނީ ދަތުރުކުރުމުގެ ޤާބިލުކަން ލިބިފައިވާ މުއްސަނދިންނަށެވެ.\nނަމަވެސް މިޒަމާނުގައި، ބަވަނަވެފައިވާ ދުނިޔޭގައި، އެއްތަނުން އަނެއް ތަނަށް މުދާ ގެންދިޔުމުގައި ލިބިދޭ ލުއިފަސޭހައާއި، އެކަށީގެންވާ ބާރުމިނެއްގައި މުދާ އެއްތަނުން އަނެއްތަނަށް ބަދަލުކުރެވުމާއި ދަތުރުފަތުރުކުރުމުގައި ދުނިޔެއަށް އައި ތަރައްޤީއާއި އެކު ބޮޑެތި ވިޔަފާރިތަކުން ޤައުމުތަކުގެ ކަނޑައެޅިފައިވާ އިންތަށް ފަހަނައަޅައި ވިޔަފާރުތައް ކުރިއެރުމަށް ފަށައިފިއެވެ.\nނަތީޖާއެއްގެ ގޮތުން އިހުޒަމާނުގައި ވަކި ޤައުމެއްގައި ވަކި މަސައްކަތެއް ކުރުމަށް ލާޒިމުފައި އޮތް އޮތުން ނިމުމަކަށް އައިސް ޚަރަދުކުޑަ އަދި ޓެކްސް އާއި އެހެނިހެން ލުއިތަކެއް ލިބިދޭ ޤައުމުތަކުގައި ވިޔަފާރިވެރިން އިންވެސްޓުކުރުމަށް މަގުފަހިވެ ދުނިޔޭގެ ނަންހިނގާ ބުރޭންޑުތަކުގެ ފެކްޓަރީތައް ފަސޭހައިން އެކި ޤައުމުތަކުގައި ޤާއިމުކޮށްފިއެވެ.\nމިކަމުގެ ސަބަބުން އެއް ޤައުމުން އަނެއް ޤައުމާއި ދޭތެރޭ ވިޔަފާރުކުރުމަށް އެ ޤައުމެއްގެ ރުފިޔާ ފައިސާއަށް ޑިމާންޑު އުފެދި، ރުފިޔާ ފައިސާ ގަނެވިއްކުމަށާއި މާރުކުރުމަށް މާރުކޭޓެއް އުފެދުނެވެ. މި މާރުކޭޓަށް ކިޔައި އުޅެނީ ފޮރިން އެކްސްޗޭންޖު މާރުކެޓެވެ.\nފޮރިން އެކްސްޗޭންޖު މާރުކޭޓަކީ ކޮބާ؟\nފޮރިން އެކްސްޗޭންޖު މާރުކޭޓަކީ އެއްފައިސާ އަނެއް ފައިސާ ބަދަލު ކުރުމާއި އެއްފައިސާ މާރު ކުރުމަށް އުފެދިފައިވާ މާރުކޭޓެކެވެ.\nފައިސާ ގަނެވިއްކުމުގެ ވިޔަފާރި ޞައްޙަވުމުގައި އެތަކެއް ކަންތަކެއް އެކުލެވެއެވެ. އެގޮތުން ފުރިހަމަވާންޖެހޭ ޝަރުޠުތަކުގެ ތެރޭގައި:\nރުފިޔާ ފައިސާ ބަދަލުކުރުމުގައި،ބަދަލު ކުރާ ފައިސާ ދެފަރާތުން އަތުން އަތަށް އެއްމަޖުލިހެއްގައި ވަކިވެދިޔުމުގެ ކުރިން ބަދަލުވެ ލިބިފައި އޮންނަންވާނެއެވެ. އެގޮތުން، ރުފިޔާ ފައިސާ އޭގެ އަސްލު ޝަކުލިއްޔާތުގައި އަދި ސޫރައިގައި ޙިއްޞީގޮތެއްގައު އަތުން އަތަށް ބަދަލުވުން ނުވަތަ އެއްފަރާތުން މައުނަވީ ގޮތެއްގައި (ބޭންކު ގެރެންޓީ ޗެކު ކަމުގައި ވިޔަސް، ޓުރާންސްފަރ ކުރި ކަމުގައި ވިޔަސް) އެފަރާތުގެ މިލްކުގެ ދަށަށް ނުވަތަ ބާރުގެ ދަށަށް ނުވަތަ ހިޔާޒަތަށް ފައިސާ ބަދަލުވާންޖެހެއެވެ.\nއެއްވައްތަރެއްގެ އެއްޖިންސުގެ ފައިސާ، ޑޮލަރާއި ޑޮލަރު ބަދަލު ކުރުން ނުވަތަ ރުފިޔާ އާއި ރުފިޔާ ބަދަލުކުރުމުގައި އެއްފަރާތުން އިތުރުކޮށްގެން ނުވާނެއެވެ. އެގޮތުން 100 ޑޮލަރު ބަދަލު ކުރާއިރު 20 ޑޮލަރުގެ ފަސް ގަނޑު ދިނަސް 1 ޑޮލަރުގެ 100 ގަނޑު ދިނަސް މައްސަލައެއްނެތެވެ. ނަމަވެސް އިތުރުކޮށްގެން ނުވާނެއެވެ. އެބަހީ 100 ޑޮލަރަށް 150 ޑޮލަރު ދިނުމަކީ ޙުއްދަކަމެއް ނޫނެވެ. ތަފާތު ދެވައްތަރެއްގެ ދެ ޖިންސެއްގެ ފައިސާ ބަދަލު ކުރާއިރު ދެފަރާތުން އެއްބަސްވާ ރޭޓެއްގައި އިތުރުކޮށްފައި ބަދަލު ކުރުމަކީ ޙުއްދަކަމެކެވެ.\nރުފިޔާ ފައިސާ ބަދަލުކުރުމުގައި އެއްފަރާތުން ބަދަލު ކުރާ ފައިސާ ފަހުން ދިނުމުގެ ޝަރުޠެއް ނުވަތަ ފަހުން ދިނުމަށް އެއްބަސްވުމަކީ ނުވަތަ ޑޭޓަޑް ޗެކެއް މެދުވެރިކޮށް ނުވަތަ އެނޫންވެސް ފަހުން ދިނުމަށް މަގުފަހި ކުރުވާފަދަ ވަސީލަތެއް މެދުވެރިކޮށްދިނުމަކީ ޙުއްދަކަމެއް ނޫނެވެ.\nރުފިޔާ ފައިސާ މާރުކުރުމުގެ މަޤްޞަދަކީ ފައިސާ ބަށްކޮށް އިޙްތިކާރުކޮށް – Monopolize ކޮށް މުޖުތަމައުއަށް އޭގެ ޑިމާންޑު ބޮޑުވާހިނދު އަގުބޮޑުކޮށް ވިއްކައި މުޖުތަމައުއަށް އޭގެން ނޭދެވޭނެ އަސަރެއް ކުރުމުވުންކަމުގައި ވެގެންނުވާނެއެވެ. އަދި އެފަދަ ނިޔަތެއްގައި އެކަން ކުރުމަކީ ޙުއްދަކަމެއް ނޫނެވެ.\nރުފިޔާ ފައިސާ ބަދަލުކުރުމަށް ވަކީލުން / އެޖެންޓުން އައްޔަނުކުރުން\nފައިސާ މާރުކުރުމަށް ވަކީލުން ނުވަތަ އެޖެންޓުން ޢައްޔަނުކުރުމަކީ އެއްވެސް މައްސަލައެއް ނޫނެވެ. ޢައްޔަނު ކުރެވޭ ވަކީލަށް އިސްކޮށް ފައިސާ ދިނުމަށްފަހު އެއްބަސްވެވޭ ތާރީޚެއްގައި ފަސްކޮށް މުޢާމަލާތް ނިންމައި ޙަވާލުކުރުމަށް އެއްބަސްވެވިދާނެއެވެ. އެގޮތުން މިއަދުގެ ވަގުތެއްގައި މާރުކުރުމަށް ދެވޭ ފައިސާ ފަސޭހަ ވަގުތެއްގައި މާރުކޮށް މާދަމާގެ ވަގުތެއްގައި މުވައްކިލާއި ޙަވާލުކުރުމަށް އެއްބަސްވެވިދާނެއެވެ. ވަކީލުގެ މައްޗަށް ލާޒިމުވަނީ މާރުކުރާހިނދު ނުވަތަ މުޢާމަލާތް ހިނގާހިނދު؛ މަތީގައި ދެންނެވިފައިވާ ޝަރުޠުތަކާއި އެކު މުޢާމަލާތް ނިންމުމެވެ.\nފައިސާ ގަނެވިއްކުމުގެ ވިޔަފާރި ޙުއްދަވުމަށް މަތީގައި ބާޔާންކުރާ ޝަރުޠުތައް ފުރިހަމަކުރުމަށް ލާޒިމުވާއިރު، ދިވެހިރާއްޖެއިން ބޭރަށް ފުރަން ބޭނުންވާ ފަރާތްތަކުން ޑޮލަރު ހޯދުމަށް ބޭންކަށް ކުރިން ފައިސާ ދައްކައި އަދި ފަހުގެ ތާރީޚެއްގައި އެފައިސާ ލިބޭގޮތަށް އޮންނަ އޮތުމަކީ އަތުން އަތަށް އެއްވަގުތެއްގައި ބަދަލުކުރުމަށް އޮންނަ ޝަރުޠާއި ޚިލާފުކަމަކަށްވާތީ ޢާއްމު އުސޫލުގެ ދަށުން މިމުޢާމަލާތް މިސޫރައިގައި ކުރުމަކީ ހުއްދަކަމެއް ނޫނެވެ.\nނަމަވެސް ފައިސާ ގަނެވިއްކުމުގެ މުޢާމަލާތް ކުރުމަށް އެފަރާތުން ވަކީލަކު ޢައްޔަނު ކުރުމަކީ ޝަރުޢީ ގޮތުން މައްސަލައެއް އޮތްކަމަކަށް ނުވާތީ މަތީގައި ދެންނެވުނު މުޢާމަލާތް ފުރިހަމަ ކުރުމަށް ފައިސާ މާރުކުރަން ބޭނުންވާ ފަރާތުން އެފަރާތުގެ ވަކީލެއްގެ ގޮތުގައި ބޭންކު އައްޔަނުކޮށް، އެފައިސާ މާރުކުރުމުގެ ޝަރުތުތަކާއި އެކު ފައިސާ މާރުކޮށް ދެފަރާތުން އެއްބަސްވާ ވަގުތެއްގައި އެފައިސާ ޙަވާލުކުރުމަށް އެއްބަސްވުމަކީ ޝަރުޢީ ގޮތުން އެއްވެސް މައްސަލައެއް އޮތްކަމުގައި ނުފެނެއެވެ.


Mahloof Ge Dhauvaa Furihama Kuran Beynunvaa Liyunthah PG In Dhiraasaa Kuranee - Vaguthu\nމަހްލޫފްގެ ދައުވާ ފުރިހަމަ ކުރަން ބޭނުންވާ ލިޔުންތައް ޕީޖީން ދިރާސާ ކުރަނީ\nއެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު ކަމުގެ ތުހުމަތުގައި ޔޫތް މިނިސްޓަރު އަހްމަދު މަހްލޫފްގެ މައްޗަށް އުފުލާފައިވާ ދެ ދައުވާގެ މަދުވާ ލިޔެކިޔުންތައް އެންޓި ކޮރަޕްޝަން ކޮމިޝަން (އޭސީސީ)ން ހުށަހެޅުމުން އެ ލިޔެކިޔުންތައް ދިރާސާކުރަން ޕްރޮސިކިއުޓަރ ޖެނެރަލް އޮފީހު (ޕީޖީ)ން ފަށައިފިއެވެ.\nއެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު ކަމުގެ ތުހުމަތުގައި ޔޫތް މިނިސްޓަރު އަހްމަދު މަހްލޫފްގެ މައްޗަށް އުފުލާފައިވާ ދެ ދައުވާ އޭސީސީއިން ޕީޖީ އޮފީހަށް ފޮނުވީ މި މަހުގެ ނުވަ ވަނަ ދުވަހުގައެވެ. އޭގައި ސާފު ކުރަން ހުރި އިތުރު ކަންކަން ސާފުކޮށްދޭން އެދުނީ މި މަހުގެ 18 ވަނަ ދުވަހުއެވެ.\nމި މައްސަލާގައި ފުރިހަމަ ކުރަން ޖެހޭ އިދާރީ މަސައްކަތްތައް ކުރުމަށް ފަހު، ހުރިހާ ލިޔެކިއުންތައް ޕީޖީ އޮފީހަށް ފޮނުވާފައި ވަނީ އިއްޔެގެ ވަގުތެއްގައި ކަމަށްވެއެވެ.\nއެ އޮފީހުގެ މީޑިއާ އޮފިޝަލް އަދި ޕަބްލިކް ޕްރޮސެކިއުޓާ އަހުމަދު ޝަފީއު "ވަގުތު" އަށް ވިދާޅުވީ އޭސީސީގެ ލިޔުންތަކެއް ލިބިފައިވާ ކަމަށެވެ. އެހެންނަމަވެސް މަހުލޫފަށް ދައުވާ ކުރާނީ އެ ލިޔެކިޔުންތައް ދިރާސާކުރުމަސް ފަހުގައި ކަމަށް ވިދާޅުވިއެވެ.\nޖޫން 28, 2021 16:29\nސާބަސް ދިރާސާކޮށް އަވަހަށް ނިންމަވާ\nޖޫން 28, 2021 17:42\nއުންސުރު ހަމަވާއިރު މި ފަސް އަހަރު ނިއްމާތި މިފަސް އަހަރު ތެރޭ ތިކަމެއް ނުވާނެ ކޯސް އޮފް އުންސުރު


ލަންކާ އަތުން އިންގްލެންޑް ބަލިވެއްޖެ | Jazeera\tލަންކާ އަތުން އިންގްލެންޑް ބަލިވެއްޖެ - Jazeera\nލަންކާ އަތުން އިންގްލެންޑް ބަލިވެއްޖެ\nމުޙައްމަދު ޤާސިމް June 22, 2019 80 views0\nމިހާރު ކުރިއަށްދާ ކްރިކެޓް ވޯލްޑްކަޕްގައި ރޭ ކުޅުނު މެޗުގައި ސްރީ ލަންކާ އަތުން ބަލިވެ މުބާރާތް ބާއްވާ ގައުމު އިންގްލެންޑަށް ތާވަލްގެ އެއްވަނަ އަށް އަރަން ލިބުނު ފުރުޞަތު ގެއްލިއްޖެއެވެ. ލަންކާ އިން މި މެޗު ކާމިޔާބުކުރީ 20 ލަނޑުންނެވެ.\nރޭގެ ނަތީޖާއާއެކު ލަންކާ ވަނީ މިހާތަނަށް ކުޅުނު ހަ މެޗުން ހޯދީ ހަ ޕޮއިންޓާއެކު ތާވަލްގެ ފަސްވަނަ އަށް ޖެހިލާފައެވެ. މި މެޗުން ބަލިވި އިންގްލެންޑަށް 8 ޕޮއިންޓް ލިބިފައިވާއިރު އޮތީ ތިންވަނައިގައެވެ. އެންމެ ކުރީގައި އުޅޭ އޮސްޓްރޭލިއާ އަށް ދިހަ ޕޮއިންޓް ލިބިފައިވާއިރު ދެވަނައިގައި އޮތް ނިއު ޒީލެންޑަށް ލިބިފައިވަނީ ނުވަ ޕޮއިންޓެވެ. ހަތަރުވަނައިގައި އޮތީ ހަތް ޕޮއިންޓާއެކު އިންޑިއާ އެވެ. މި މުބާރާތުގެ ފޯމެޓް އޮންނަ ގޮތުން ސެމީ ފައިނަލުން ފުރުޞަތު ލިބޭނީ ލީގު އުސޫލުން އެއް ބުރު ކުޅެ ނިމޭއިރު، އެންމެ ގިނަ ޕޮއިންޓް ހޯދާ ހަތަރު ޓީމެވެ.\nރޭގެ މެޗުގައި ޓޮސް ދިމާވުމުން ލަންކާ އިން ގަސްދުކުރީ ބެޓްކުރާށެވެ. އެ ޓީމުން ކުޅެން އަރައި 50 އޯވަރުގެ ތެރޭގައި ނުވަ ކުޅުންތެރިން ނުބައިވެގެން 232 ލަނޑުހެދިއެވެ. އެންމެ ރަނގަޅަށް ކުޅުނު އެންޖެލޯ މެތިއުސް ނުބައިނުވެ 85 ލަނޑުހެދިއިރު، 39 ބޯޅައިން 49 ލަނޑުހެދި އަވިޝްކާ ފެނާންޑޯގެ ކުޅުން ފާހަގަކޮށްލެވުނެވެ. އިންގްލެންޑުން އެންމެ ރަނގަޅަށް އުކި ޖޮފްރޭ އާޗަރ އާއި މާކް ވުޑް ކުރެން ކޮންމެ ކުޅުންތެރިއަކު ތިން ވިކެޓްނެގިއެވެ.\nޖަވާބުގައި ކުޅެންއެރި އިންގްލެންޑަށް 47 އޯވަރުގެ ތެރޭގައި ހުރިހާ ކުޅުންތެރިން ނުބައިވެގެން ހެދުނީ 212 ލަނޑެވެ. އެ ޓީމުގެ ބެން ސްޓޯކްސް ނުބައިނުވެ 89 ބޯޅައިން 82 ލަނޑުހެދިއެވެ. ދެން އެންމެ ރަނގަޅަށް ކުޅުނީ 57 ލަނޑުހެދި ޖޯ ރޫޓް އެވެ. މި އިނިންގްސްގައި ލަންކާ އިން އެންމެ ރަނގަޅަށް އުކީ 10 އޯވަރުގެ ތެރޭގައި 43 ލަނޑަށް ހަތަރު ވިކެޓްނެގި މަލިންގާ އެވެ. މެޗުގެ މޮޅު ކުޅުންތެރިއަކަށް ހޮވުނީވެސް އޭނާ އެވެ.\nމި މުބާރާތުގައި މިއަދު ކުޅޭ ފުރަތަމަ މެޗުގައި އަފްގާނިސްތާނާ ދެކޮޅަށް އިންޑިއާ ނިކުންނައިރު، ފަހު މެޗުގައި ނިއު ޒީލެންޑް ނިކުންނާނީ ވެސްޓް އިންޑީޒްއާ ދެކޮޅަށެވެ.


Atholhu volly mubaaraathuge anhen adhi firihen championkan ves kulhudhuffuttah!\nކުޅުދުއްފުށީ ޓީމުގެ ކުޅުންތެރިން--\nއަތޮޅު ވޮލީބޯޅަ މުބާރާތުގެ އަންހެން އަދި ފިރިހެން ޗެމްޕިއަންކަންވެސް ކުޅުދުއްފުއްޓަށް\nހދ.އަތޮޅު ކައުންސިލުން އިންތިޒާމުކޮށްގެން ބޭއްވި ވޮލީބޯޅަ މުބާރާތުގެ އަންހެން އަދި ފިރިހެން ޑިވިޒަންގެ ޗެމްޕިއަންކަން ކުޅުދުއްފުށި ދެ ޓީމުން ހޯދައިފި އެވެ.\nކުޅުދުއްފުށި ޓީމުން އަންހެން ޑިވިޒަންގެ ޗެމްޕިއަންކަން ހޯދީ އިއްޔެ ހަވީރު ކުޅުދުއްފުށީ ޒޯން ސްޓޭޑިއަމްގައި ކުޅުނު ފައިނަލު މެޗުގައި ނޮޅިވަރަންފަރު ސްޕޯޓްސް ކްލަބު އާއި ބައްދަލުކޮށް ސީދާ ތިން ސެޓުން ބަލިކޮށްގެންނެވެ. އަދި ރޭ ކުޅެވުނު ފިރިހެން ޑިވިޒަންގައި ނޮޅިވަރަމާއި ބައްދަލުކޮށް 3-1 ސެޓުން ބަލިކޮށް، ކުޅުދުއްފުށީ އެކުވެރީންގެ ދިރުމުން ވަނީ ފިރިހެން ޑިވިޒަންގެ ބައިން ޗެމްޕިއަންކަން ހޯދާފައެވެ.\nއަންހެންގެ ބައިން ފައިނަލަށް ނޮޅިވަރަންފަރު ސްޕޯޓްސް ކްލަބް ދިޔައީ ސެމީ ފައިނަލުގައި ނޮޅިވަރަމް ޒުވާނުންގެ ގުޅުމާ ބައްދަލުކޮށް ސީދާ ތިން ސެޓުން މޮޅުވެގެންނެވެ. އަންހެނުންގެ ބައިން ކުޅުދުއްފުށި ފައިނަލަށް ދިޔައީ، ސެމީ ފައިނަލުގައި ޓީމް ހަނިމާދޫ 3-1 ސެޓުން ބަލި ކުރުމަށްފަހުގައެވެ.\nއަންހެން ބައިން އެންމެ މޮޅު ހަ ކުޅުންތެރިންނަކީ ނޮޅިވަރަމްފަރު ސްޕޯޓްސް ކުލަބްގެ އައިޝަތު އިބާދާ، އައިޝަތު ނޫރާ އަލީ، ޝަމީލާ އަބްދުލް ހަކީމް، ޓީމް ކުޅުދުއްފުށީގެ އައިމިނަތު ރަޝީދާ، އައިޝަތު ޝައްފަ އަދި ޓީމް ހަނިމާދޫގެ އައިމިނަތު އަރީޝާ އެވެ.\nފިރިހެނުންގެ ބައިން އެންމެ މޮޅު6ކުޅުންތެރިންނަކީ ކުޅުދުއްފުށީ އެކުވެރިންގެ ދިރުމުގެ އަލީ ވަހީދު، އަބްދުލް ހަމީދު އަލީ، އިސްމާއިލް މަންސޫރު އަދި ނޮޅިވަރަމް ޓީމުގެ އަލީ މުހައްމަދު، ނަސްރުﷲ ހަލީލްގެ އިތުރުން އާދަމް ހުސެއިނެވެ.\n2019 ވަނައަހަރު ސެޕްޓެމްބަރުމަހު 20 އިން 29 އަށް ކުރިއަށްގެންދިޔަ މިމުބާރާތުގައި އަންހެން6ޓީމު އަދި ފިރިހެން4ޓީމު ބައިވެރިވެފައި ވެއެވެ. މިމުބާރާތުގެ އަންހެން އަދި ފިރިހެން ޑިވިޒަންގެ ޗެމްޕިއަން ޓީމަށް ދިހަހާސް ރުފިޔާ އަދި ރަނަރަޕް ޓީމަށް ހަތްހާސް ރުފިޔާގެ އިނާމެއް ހުށަހެޅިފައިވެ އެވެ.


ތިޔަ ލޯބީގައި – 32 | Vaahaka ތިޔަ ލޯބީގައި – 32 – Vaahaka\n5k 16 0\tDecember 28, 2020\n"އަހަރެނަށް.. ޝަޔަމްއާ.. ކައިވެނިކުރެވޭކަަށް ނެތޭ.." މުށްކެވިފައިވި އަތަށް ބާރުކޮށްލަމުން ނުހައިކް ބުނެލިއެވެ. އެޖުމުލަތަަށް ޝަޔަމްއަށް އަޑުއިވުނީ ހޮނުގުގުރިއެއްގެ ސިފައިގައެވެ. ދެލޯ ބޮޑުކޮށްލަމުން ތެޅިގަނެފައި އިންތަނުން ޝަޔަމްއަަށް ތެދުވެވުނެވެ.\n"ވަޓް؟ ނުހައިކް ހަމައިގަތަ ތިއިނީ؟ މާބޮޑަށް ބޮލުގަ ރިއްސަނީ ދޯ.." ތެދުވެ ނުހައިކްއަށް ބަލައިލި ޝަޔަމް ހަމަޖެހެން މަސައްކަތްކުރަމުން ބުނެލިއެވެ. އިވުނު ވާހަކަތައް އެއްގޮތަކަށްވެސް ގަބޫލުކުރާކަށް ޝަޔަމްގެ ހިތެއް އެއްބަހެއްނުވިއެވެ. ނުހައިކްގެ ހާލުހުރިގޮތުން ބުނެވުނު ބަސްތަކެއްކަމުގައި އެކަންވާން އޭނާގެ ނަފުސު އެދެމުންދިޔައެވެ. ހިތާއި ފުރާނައިން ލޯބިވާ މީހެއްގެ ކިބައިން އެފަދަ ވާހަކައެއް އަޑުއަހަން އެއްވެސް މީހަކު ބޭނުމެއްނުވާނެއެވެ.\nއިސްއުފުލައި ޝަޔަމްގެ މޫނަށް ނުހައިކް ނަޒަރު ހުއްޓައިލިއެވެ. އެއީ އެމޫނަށް ލޯބިން އޭނާއަށް ބަލައިލެވޭނެ އެންމެ ފަހު ހިނދުކުޅޭ ހިތަށް އެރުމުން ނުހައިކްގެ ހިތުގައި ޖެހުނެވެ. ހިތާއިހިތުން މިނޫން ކޮންމެވެސް ގޮތެއް މިންވަރުކޮށްދެއްވުން އެދި ދުޢާ ކޮށްލެވުނެވެ. ޝަޔަމްގެ މޫނުމަތީގައިވި އަސަރުތައް އިތުރަށް ނުހައިކް މާޔޫސް ކުރުވިއެވެ. އެހެނަސް އޭނާއަށް މިނޫންގޮތެއް ނެތެވެ. ކޮންމެ ގޮތެއްވިއަސް އޭނާ ބަލައިބޮޑުކުރި މައިމީހާގެ ފުރާނަވަނީ ނުރައްކަލުގެ ތެރޭގައެވެ. މިވަގުތު އެލޯބިވާ މަންމައަށްވުރެ ބޮޑަށް އެހެން އެއްވެސް އިންސާނަކާމެދު އޭނާއަށް ފިކުރެއްނުހިންގެއެވެ. ސާރާގެ ހާލު ހުރިގޮތެއްވެސް އޭނާއަށް އެނގެނީއެއްނޫނެވެ. ހިތާއިހިތުން އެމަންމައަށް ރައްކާތެރިކަން ދެއްވުން އެދި ދުޢާކޮށްލަމުން އިންތަނުން ނުހައިކް ތެދުވިއެވެ. އަދި ހަމަޖެހެން މަސައްކަތްކުރަމުން ޝަޔަމްއާއި ކުރިމަތިލިއެވެ.\n"ނޫން ޝަޔަމް.. މިއީ އަހަރެން މާބޮޑަށް ބޮލުގަ ރިއްސާފަ ހުރީމަ ދެއްކޭ ވާހަކަތަކެއް ނޫން.. އައި އެމް ސީރިއަސް.." ސީދާ ޝަޔަމްގެ ދެލޮލަށް ބަލައިލަމުން ނުހައިކް ބުނެލިގޮތުން ޝަޔަމްގެ ނޭވާ ހޮޅީގައި ތާށިވީފަދަ އިހުސާސެއް އޭނާއަށް ކުރެވުނެވެ.\n"ނުހައިކް.. ވަޓްސް ރޯންގް ވިތް ޔޫ..؟ ކީއްވެ.. ތިހެން ތިބުނީ؟ ކީއްވެ އަހަރެންނާ ކައިވެނި ނުކުރެވެންވީ؟ ކޮބާ މައްސަލައަކީ؟" ހިތަށް ކުރަމުންދިޔަ އަސަރު ޝަޔަމްގެ އަޑުން އެކަނިވެސް ފާހަގަވަމުން ދިޔައެވެ. ޝަޔަމްގެ ސުވާލުތަކުން ނުހައިކްއަށް އެހެން ދިމާއަކަށް ނަޒަރު ހުއްޓައިލެވުނެވެ. އޭނާގެ މަޖުބޫރީ ޝަޔަމްއަށް ވިސްނައިދޭނީ ކިހިނަކުން ހެއްޔެވެ؟ ނުހައިކްގެ ހިތް ގެނބެމުންދިޔައިރުވެސް އޭނާ ހިތްވަރުކުރެވޭތޯ މަސައްކަތްކުރަމުން ދިޔައެވެ. ޝަޔަމް އަަށް ނޭނގުނަސް އެތަނުގައި ހަރަކާތްތެރިވަމުންދިޔަ މީހުނަށް އިރުއިރުކޮޅާ ނުހައިކްގެ ނަޒަރު ދަތުރުކޮށްލައެވެ.\n"އަހަރެންނަށް މައާފުކުރޭ ޝަޔަމް.. ތިއިން ކޮންމެ ސުވާލެއްގެ ޖަވާބެއް އަހަރެން އަތުގައެއް ނެތް.." އެހުރިގޮތަށްހުރެ ނުހައިކް ބުނެލިއެވެ.\n"ކީއްވެ؟ ކީއްވެހޭ ނޯނަންވީ؟ ނުހައިކް އަހަރެންދެކެ ލޯބި ނުވަނީތަ؟" ހިތްހަމަނުޖެހުނު ވަރުން ޝަޔަމްގެ އަަޑު ކުޑަކޮށް ބާރުވެލިއެވެ. ޝަޔަމްގެ ސުވާލުން ނުހައިކް އޭނާއާއި ދިމާއަށް ބަލައިލިއެވެ. އެހިތުގައި ޝަޔަމްއަށްޓަކައި އޮތް ލޯބި ދެނެވޮޑިގެންވަނީ އެހިތުގެ ވެރި ރައްބެވެ. އެހެނަަސް މިވަގުތު އެކަން ހާމަކުރުމުގެ އެއްވެސް އިޚުތިޔާރެއް އޭނާއަށް ލިބިފައިނުވާކަހަލައެވެ. މުޅި ދުނިޔެއިންވެސް އޭނާއަށް ތެދުވެރި ލޯތްބެއް ވެވުނީ ހަމައެކަނި ޝަޔަމްދެކެއޭ ބުނެ ހަޅޭއްލަވަން އޭނާގެ ހިތް އެދުނެވެ. ނަމަވެސް އާހް... އެހިތުގެ އިހުސާސުތައް އޭނާ ހާމަކުރާނީ ކިހިނަކުން ހެއްޔެވެ؟\n"އާން.. އަހަރެން.. ޝަޔަމް ދެކެ ލޯތްބެއް ނުވޭ.." ޝަޔަމްގެ ވޭނުން ފުރިފައިވި ދެލޮލާ ނަޒަރު ވަކިކޮށްލަމުން ނުހައިކް ބުނެލިއެވެ. އެބަސްތަކުން ޚުދު އޭނާގެ ހިތުންވެސް ލޭކަރުނަ އޮހިގަތެވެ. ދެލޮލަށް ޖަމާވާން މަސައްކަތްކުރަމުންދިޔަ ކަރުނަތިކިތައް ގަދަކަމުން ހިންދައިލެވޭތޯ ނުހައިކް ބެލިއެވެ. އޭނާގެ ބޭނުމަކަށްވީ ކޮންމެ އެއްޗެއް ބުނެގެން ނަމަވެސް ޝަޔަމް އޭނާއާއި ދުރަށް ފޮނުވައިލުމެވެ. ހިތް ނޭދުނަސްއެވެ.\n"ނުވާނެ އެހެންނެއް.. ތީ ހުސް ދޮގު.. އަހަރެން ގަބޫލެއް ނުކުރާނަން.." ނުހައިކްގެ މޭގައި އަޅައި ކޮށްޕައިލި ޝަޔަމްގެ ހިތަށްވަނީ ފުން އަސަރެއްކޮށްފައެވެ. އޭނާ އެނބުރި އެއައީ ކިހައިފޮނި އުއްމީދަކާއި އެކުގައި ހެއްޔެވެ؟ ހުރިހައި އެއްޗެއް ދޫކޮށްލުމަށްފަހު ހަމައެކަނި ނުހައިކްގެ މީހެއްގެ ގޮތުގައި ހުރުމަށް އައުމުން އޭގެ ބަދަލު ނުހައިކްއަށް ދޭން އެނގުނު ގޮތަކީ މިއީ ހެއްޔެވެ؟ ޝަޔަމްގެ އެއްވެސް ކުށެއްނެތި ނުހައިކް އެފަދައިން ކަންތައް އެކުރަނީ ކީއްވެހެއްޔެވެ؟\nއުފްވެސް ބުނެނުލައި އިސްޖެހިފައި ނުހައިކް ހުރީ ޝަޔަމް ހެދިގޮތެއްހަދަން ދޫކޮށްލައިގެންނެވެ. ޝަޔަމްގެ ނަޒަރުގައި އޭނާ ވާނީ ޝަޔަމްގެ ކުށްވެރިއަކަށްކަން އޭނާއަށް ވިސްނެއެވެ. ހުރިހައި ހަގީގަތެއް ބުނެދޭން ބޭނުންވިއަސް އޭނާގެ ދުލުގައި ތަޅެއްލެވިފައިވާކަހަލައެވެ.\n"ނުހައިކް ދޮގު ހަދަނީ.. ތިއީ ނުހައިކްގެ ގޮތެއްނޫން.. އެނގިހުރެ ދުވަހަކުވެސް ނުހައިކް އަހަރެންނަކަށް ދެރައެއްނުދޭނެ.. ޕްލީޒް ނުހައިކް.. ސްޓޮޕް އިޓް.. ޕްލީޒް.. އަހަރެން ނުހައިކްދެކެ ލޯބިވާވަރު ނޭނގެނީތަ؟" ނުހައިކްގެ ދެއަތުގައިހިފައި ތަޅުވައިގަންނަމުން ޝަޔަމް ބުނެލިއެވެ. ކަރުނުން ބަރާވެފައިވި ދެލޮލުން އޭނާ ނުހައިކްގެ މޫނަަށް ބަލަމުންދިޔައީ ޖަވާބެއްގެ އިންތިޒާރުގައި ހުރެއެވެ. ހަމަ ކޮންމެ ވަގުތަކުވެސް ނުހައިކް އެކުރަމުންދަނީ ސަމާސާއެކޭ ބުނެލާނެ ވަގުތަކަށް ޝަޔަމްގެ ކެތްތެރިކަން ކުޑަވެފައިވާކަހަލައެވެ.\n"ނޫން ޝަޔަމް.. އަހަރެން މިދައްކާ ވާހަކަ ގަބޫލުކުރޭ.. އަހަރެން ޝަޔަމް ދެކެ އެއްވެސް ލޯތްބެއްނުވޭ.. މިތަނުގަ މީހުންތަކުތެރޭ ތިފާޑަށް ނޫޅެބަލަ.. އެންމެ ރަނގަޅުވާނީ އަހަރެން މިބުނި ވާހަކަތައް ގަބޫލުކޮށް ޝަޔަމްވެސް އަހަރެންމަތިން ހަނދާންނައްތައިލައި ދިރިއުޅުމާއިގެން ކުރިއަށްދިއުން.." ޝަޔަމްގެ ދެއަތް އޭނާގެ އަތުން ނައްޓުވައިލަމުން މަޑުމައިތިރިކަމާއެކު ނުހައިކް ބުނެލިއެވެ. އެއާއެކު ހިފަހައްޓައިގެންހުރި ކަރުނަތައް ޝަޔަމްގެ ދެލޮލުން އޮހޮރިގަތެވެ. ގިސްގެއަޑު އެދެތުންފަތް ފޫއަޅުވައިލުމަށްފަހު ބޭރުވެގެންދިޔައިރު އެއަޑުއިވި ނުހައިކްގެ ހިތަށް ތޫނުޚަންޖަރެއް ހަރައިލިފަދަ އިހުސާސެއް ކުރެވުނެވެ. ރޮމުން ގިސްލަމުންދިޔަ ޝަޔަމްއަށް ބަލަން އުނދަގޫވެ ނުހައިކް އިސްޖަހައިލިއެވެ. ކިތަންމެ ފަހަރަކު ލޯތްބާއެކު އެކަރުނަތައް ފުހެލައި ދިނުމަށް ނުހައިކްގެ ހިތް އެދެމުންދިޔައެވެ. އެއަންހެންކުއްޖާއަކީ އޭނާގެ މުޅި ހަޔާތެވެ. ވީއިރު ކުރިމަތީގައިހުރެ ޝަޔަމް އެފަދަ ވޭނުން ފުރިގެންވާފަދަ ގޮތަކަށް ކަރުނައަޅައި ރޯއިރު އޭނާގެ ހިތަށް އަސަރުނުކޮށްދާނެހެއްޔެވެ؟\n"އައި ހޭޓް ޔޫ.. ދުވަހަކުވެސް ނުހައިކް.. ތިގޮތަށް އަހަރެންނާމެދު ކަންތައްކޮށްފާނެކަމަކަށް އަހަރެން ހިއެއްނުކުރަން.. އަހަރެންގެ.. ކޮން ކުށެއްއޮތީ؟ ނުހައިކް ބުނެދީބަލަ.. އަހަރެން ނުހައިކްދެކެ ލޯބިވާވަރު ބުނެދޭނީ ކިހިނެއް؟ މިގުޅުމަށްޓަކައި އަހަރެން ދެކުނުހައި ހުވަފެންތައް ނުހައިކްއަށް އަންގަދޭނީ ކިހިނެއް؟" ލޮލުން އޮހޮރެމުންދިޔަ ކަރުނަތައް އަތުން ފުހެމުންދިޔައިރުވެސް އެލޮލުން ފައިބަމުންދިޔަ ކަރުނަތަކަށް ނިމުމެއްނުވާފަދައެވެ. ގިސްލައި ރޮމުންދިޔައިރު ނުހައިކްގެ މޭގައި އޭނާ ތަޅަމުންދިޔައީ އެހިތަށް ކުރަމުންދިޔަ އަސަރު ނުހައިކްގެ ހިތަށްވެސް ކުރުވަން ބޭނުންވެފައިހުރެއެވެ. ޖެހި ބުދެއްހެން ހުއްޓި ނުހައިކް ހުރީ އިސްޖެހިފައެވެ. ޝަޔަމްގެ ހިތާމަތައްދެކެން އޭނާގެ ހިތަށް ނުކުޅަދާނަވަމުން ދިޔައިރު އަވަހަަށް ޝަޔަމްގެ ކުރިމަތިން ދިއުމަށް އޭނާގެ ޟަމީރު އެދުނެވެ. އެކަނިހުރެ އެހިތުގެ ހުރިހައި އުދާހެއް ބޭރުކޮށްލުމަށް އޭނާގެ ހިތް އެދެމުންދިޔައެވެ.\n"ދެން ހެޔޮ.. ޕްލީޒް ޝަޔަމް މިތަނުން ދޭ.. ޖަސްޓް.. ލީވް މީ އެލޯން.." ޝަޔަމްދެ ދެއަތުގައިހިފައި ހުއްޓުވަމުން ސީރިއަސް ރާގަކަށް ނުހައިކް ބުނެލިގޮތުން ޝަޔަމްގެ ހިތުގައި ރިއްސައިލިއެވެ. ހަމަހިމޭންކަމާއެކު އިރުކޮޅަކު ނުހައިކްގެ މޫނަށް ބަލަން ޝަޔަމްހުރިއިރު އޭނާ ވިސްނަމުންދިޔައީ ކޮންއެއްޗެއްކަމެއް ނުހައިކްއަކަށް ނޭނގުނެވެ. އެއްޗެއް ނުބުންޏެއްކަމަކު ނުހައިކްގެ ރިހުން އެކުލެވިފައިވި ދެލޮލާއި އޭނާގެ ނަޒަރު ބައްދަލުވީވަގުތު ޝަޔަމްއަށް ކުރެވިގެންދިޔައީ ތަފާތު އިހުސާސެކެވެ. ނުހައިކްގެ ވާހަކަތަކާއި އެދެލޮލުން ފައުޅުވަމުންދިޔަ އަސަރުތައް ތަފާތުކަން އޭނާގެ ހިތް ބުނެލިއެވެ. އިރުކޮޅަކު އެގޮތުގައި ނުހައިކްއަށް ބަލަހައްޓައިގެން އޭނާއަށް ހުރެވުނެވެ.\nތުންފިއްތައިލަމުން ނުހައިކްއާ ދުރުވެލުމަށްފަހު އެތަނުން ދިއުމަށް ޝަޔަމް ދުއްވައިގަތެވެ. އޭރު ހަމަރަނގަޅަަށްވެސް އޭނާއަށްވަނީ ރޮވިފައެވެ. އަނގަމަތީގައި އަތްއަޅައި ބާރުކޮށްލަމުން ޝަޔަމް ދުވުން ބާރުކޮށްލީ އަވަހަށް ނުހައިކްގެ ކުރިމަތިން ދިއުމަށް ބޭނުންވެފައި ހުރިވަރުންނެވެ. ކިތަންމެ ދެރަވިއަސް އެހިތާމަ ނުހައިކްގެ ކުރިމަތީގައި ކުރާކަށް އޭނާ ބޭނުމެއްނުވިއެވެ. އަމިއްލަ ނަފުސަށް ވިސްނައިދެން އުޅުނަސް އެވަގުތު އޭނާ ހުރީ އެފަދަ ހާލެއްގައެއްނޫނެވެ. ނުހައިކްއަށް ކޮންމެވެސްކަމެއް ދިމާވިހެން ހީވިއަސް އޭނާގެ ވާހަކަތަކުން ޝަޔަމްގެ ހިތަށްކުރުވި އަސަރުގައި އެއިން ކަމަކާއިމެދުގައި ވިސްނައި ފިކުރުކުރާކަށް އޭނާ ބޭނުމެއްނުވިއެވެ. ނުވަތަ ހާލަތު އެއިން ކަމަކަށް ތަންނުދެނީއެވެ.\nދުވެފައި އޭނާއާއި ދުރަށް ޝަޔަމް ދިޔަ މަންޒަރުބަލަން ފެންކަޅިވެފައި ނުހައިކް ހުއްޓެވެ. ޝަޔަމް އެދެލޯމައްޗަށް ގެއްލުމާއެކު އެހުރިހައިއިރު ހިފަހައްޓައިގެންހުރި ކަރުނަތިކިތަކަށް އޭގެ މަގާމުދޫކޮށް ކޯތާފަތްމައްޗަަށް އޮހިގަތެވެ. ނޯށްދަމައިލަމުން ނުހައިކް އިސްއުފުލައިލައި އުޑާއި ދިމާއަށް ބަލައިލަމުން ދެލޯމަރައިލިއެވެ. ޖެހެމުންދިޔަ ރޯޅިތައްވެސް އޭނާގެ ކަރުނަ ފުހުމުގައި ނާކާމިޔާބުވަމުންދިޔައެވެ. ހިކިފައިވި ތުންފަތުގައި މަޑު ތުރުތުރެއް އުފެދިފައިވިއެވެ.\nނުހައިކްގެ ހަރަކާތްތަކަށް ފާރަވެރިވެހުރި ޖޯން ނުލަފާ ގޮތަކަށް ހީލަމުން އައިސް އޭނާގެ ކުރިމަތީގައި މަޑުކޮށްލިއެވެ. އަދި ޖީބުން ފޯނުނަގައި އަޒްހަރަށް ގުޅައިލިއެވެ. އޭނާހުރީ ކަންތައްވަމުންދިޔަ ގޮތާއި ދެކެވުނު ވާހަކަތައް އަޑުއިވޭހައި ކައިރީކަމުން އެމީހުންގެ މަސައްކަތް ކާމިޔާބުވެއްޖެކަމުގެ އުފާވެރި ޚަބަރު އޭނާ އަޒްހަރަށް ދިނެވެ.\nއިރުކޮޅަކު އަޒްހަރާއި ވާހަކަދެއްކުމަށްފަހު އޭނާ ނުހައިކްއަށް ބަލައިލަމުން ފޯނު ބޭއްވިއެވެ. "ކަލޭގެ މަންމަ އެބަ ގެނޭ ގެއަށް.. ހިނގާ ދާން.. އަދި ބުނަން.. ހީނުކުރާތި މިކަންތައް މިހިސާބުން ނިމުނީކަމަށް.. ދެން ޝަޔަމްއާ އެފަދަގޮތަކަށް ވައިއެޅިލިއަސް.. މިއަށްވުރެ ބޮޑުވަރުކޮށްލާނަން.." ގަމީސްމަތިން ލައިގެންހުރި ކޯޓުގައި ހިފައި ރީތިކޮށްލަމުން ޖޯން އިންޒާރެއްދިންފަދައިން ބުނެލިއެވެ. އެއްވެސް އެއްޗެއް ބުނުމެއްނެތި ނުހައިކް ކުރިއަށް ހިނގައިގަތެވެ. އެއަނިޔާވެރިންގެ ކުރިމަތީގައި އެންމެ ހިނދުކޮޅަކުވެސް މަޑުކުރާކަށް އޭނާ ބޭނުމެއްނުވެއެވެ. އަވަސް ހިނގުމެއްގައި އައިސް ނުހައިކްއާއި ހަމަކުރަމުން އޭނާގެ އަތުގެ މުލައްދަނޑީގައި ހިފައިގެނެސް ކާރަށް ޖޯން އެރުވިއެވެ. އަދި ސްޓާރޓްކޮށްލަނުން ނުހައިކްގެ ގެއާއި ދިމާއަށް މިސްރާބުޖެހިއެވެ.\n"ކަލެއަަށްވެސް އެންމެ ރަނގަޅުވާނީ ޝަޔަމް މަތިން ހަނދާންނައްތައިލުން.. އަޒްހަރަކީ ފެންނަފެނުމަށް ކިތަންމެ މަޑުން ހުންނަހެންހީވިއަސް ވަރަށް ނުފޫޒުގަދަ ފަރާތެއް.. އޭނާ ބުނެފިކަމެއް ކޮންމެ ގޮތެއް ހަދާފަވިއަސް ކުރާނެ.. އެހެޔޮ މީހެއްގެ ފުރާނަދުއްވައިލައިގެން ވިއަސް.. އަޒްހަރުގެ މިސިފަތަކަކީ އަހަރެމެންނޫން އެއްވެސް ބަޔަކަށް އެނގޭ ސިފަތަކެއްނޫން.. އެެހެންވީމަ ކަލޭވެސް ހުންނަންޖެހޭނީ އަނގަމަޑުންލައިގެން.. ދެންވެސް އޭނާގެ ނުރައްކަލުން ކަލެއާ ކަލޭގެ އާއިލާ ރައްކާތެރިކުރަން ބޭނުންނަމަ އޭނާގެ ދަރިއާ ދުރުގައިހުރޭ.. އަހަރެންދެކެ ހިތްހަމަނުޖެހުނަސް އަހަރެން މިދެނީ ރަނގަޅު ނަސޭހަތެއްކަމުގައި ގަބޫލުކުރޭ.." ކާރު ދުއްވަމުންދިޔަ ޖޯން ފަހަތު ސީޓުގައި އިނދެ ކަރުނަ ފުހެމުންދިޔަ ނުހައިކްއަށް ބަލައިލަމުން ބުނެލިއެވެ. ހަގީގަތުގައި އަޒްހަރުގެ ބުނުމަށް އޭނާ އެފަދައިން ކަންތައްކުރިއަސް ނުހައިކްއާއި މެދުގައި އެހިތުގައި ކޮންމެވެސް ވަރެއްގެ ހަމްދަރުދީއެއްވަނީ އުފެދިފައެވެ. އެއްޗެއް ނުބުނެ އިންނަން އުނދަގޫވީ އެހެންވެއެވެ. ޖޯންގެ ވާހަކަތަކަށް ނުހައިކް އެއްވެސް ޖަވާބެއް ދޭކަށް ބޭނުމެއްނުވިއެވެ. ބޭކާރު އަނގަތަކެއްތަޅައި ވަގުތު ދުއްވާނެހައިވަރެއް އެހަށިގަނޑުގައެއް ނެތެވެ. އެއިންގޮތަށް ނުހައިކް އިންނަންފެށުމުން ޖޯންވެސް އިތުރުވާހަކަތަކެއް ދައްކާކަށް މަސައްކަތެއްނުކުރިއެވެ. ނުހައިކްއަށް އެކަނި އިނދެ ވިސްނާނެ ވަގުތުދެމުން މަޑު ދުވެއްޔެއްގައި އޭނާ ކާރު ދުއްވަމުން ދިޔައެވެ.\nޖޯންގެ ކާރު ނުހައިކްގެ ގެ ހުންނަ ގޯޅިއަށް އެޅިވަގުތަކީ ކަޅުކުލައިގެ ވޭނެއްވެސް އެގޯޅިތެރެއަށް އައިސް ވަތް ވަތުތެވެ. އެގޭ ކުރިމަތީގައި ވޭން މަޑުކޮށްލުމާއެކު ޖޯންވެސް ދުވެލި ބާރުކޮށްލަމުންއައިސް އެހިސާބުގައި ކާރު މަޑުކޮށްލިއެވެ. ވަގުތުން އަވަސް އަވަހަށް ދޮރުހުޅުވައިފައި ނުހައިކް ކާރުން ފޭބިއެވެ. ވޭންގެ ފަހަތު ދޮރު ކަހައިލުމަށްފަހު އޭގެން ބޭލި ސާރާއާއި ދިމާއަށް ނުހައިކްއަށް ދެވުނުގޮތްވެސް ނޭނގުނެވެ. އެދިޔަގޮތަށްގޮސް ސާރާގެ އަތުގައި ހިފައި ގާތްކޮށްލަމުން އެހަށިގަނޑުގައި ނުހައިކް އޮޅުލައިގަތެވެ. ސަލާމަތްނުވާނެހެން ހީވި ނަމަވެސް އެނބުރި ގެެއަށް އާދެވުމުން ﷲ އަށް ޝުކުރުކުރާހާލު އޭނާވެސް ލޯބިވާ ދަރިފުޅުގެ ގައިގައި ބައްދައިލިއެވެ. އެހެނަސް އެހިތްވަނީ ގަދަ ވޭނަކުން ހިސާރުކުރެވިފައެވެ. ލޯބިވާ ދަރިފުޅު މިވަގުތު ކުރާނެހިތާމަ އަންދާޒާކޮށްލުމަށްވެސް އޭނާވަނީ ނުކުޅެދިފައެވެ. ހަޔާތުގައިވެސް އަލަށް ވެވުނު ލޯބިން އެދަރިފުޅު މަހުރޫމުވުމުން ސާރާ އެކަމާއި އަމިއްލަ ނަފުސް ކުށްވެރިކުރަމުންދިޔައެވެ. އޭނާ ނެތްނަމަ އެދަރިފުޅަށް އެފަދައިން ބިރުދައްކައި މަޖުބޫރުކޮށް ނުހެދުނީހޭ ހިތަށްއެރި އަދަދެއްވެސް ނޭނގެއެވެ.\n"އަހަރެން ދެއްކި ވާހަކަތައް ހަނދާނުގައި ބަހައްޓާނެކަމަށް ހީކުރަން.." ކަރުކެހިލަމުން ޖޯން ބުނެލިއެވެ. އެއާއެކު ނުހައިކްގެ ރުޅިވެރި ނަޒަރު އޭނާއަށް ހުއްޓިގެންދިޔައެވެ.\n"ހީނުކުރާތި މީހަކަށް ދެރައެއް ދިނުމަށްފަހު ކަލޭމެންނަށް ވަކި ހަމަޖެހިގެން އުޅެވިދާނެކަމަށް.. އަހަރެން ބަދަލުގަ ކަމެއްކުރަން ނުކުޅެދިފައިވިއަސް އަހަރެންގެ ވެރި ރަސްކަލާނގެއީ އެއްވެސްކަމަކަށް ނުކުޅެދިގެންވާ ކަލެއްނޫން.. ކަލޭމެން ތިކުރިކޮންމެ ކަމެއްގެ ބަދަލު ކަލޭމެންނަަށް ލިބޭނެ.. އެދުވަހަކަށް އަހަރެން އިންތިޒާރުކުރާނަން.. ވަރަށް ރަނގަޅު މިވާހަކަތް އަޒްހަރު ގާތުގައި ބުނެލައިދިނިއްޔާ.." އެގޯޅިތެރޭގައި ހަރަކާތްތެރިވަމުންދިޔަ މަދު މީހުންގެ ނަޒަރު އެދިމާއަށް ހުއްޓެން ފެށުމުން ބުނަން ބޭނުންވި ވާހަކަތައް ބުނެލުމަށްފަހު ސާރާ ގޮވައިގެން ނުހައިކް ގެއަށްވަނެވެ. އިވުނު ވާހަކަތަކުން ހިނދުކޮޅަކު ހުއްޓުންއަރައިފައި ޖޯން ހުރިއިރު ނުހައިކްގެ ރުޅިވެރިދެލޯ އޭނާގެ ކުރިމަތީގައި ސިފަވަމުން ދިޔައެވެ. ފަހަތުން މީހަކު އޭނާގެ ކޮނޑުގައި އަތްލުމާއެކު ސިހިފައި އެތަނުން ދިއުމަށް އޭނާ އަމުރުކޮށްލިއެވެ. އަދި އަވަސް ފިޔަވަޅުތަކެއް އަޅަމުން އައިސް ކާރަށް އެރުމަށްފަހު ވޭނުގެ ފަހަތުން ދުއްވައިލިއެވެ. ނުހައިކްއަށް ނޭނގުނަސް އެހައި ފަސޭހައިން އަޒްހަރު ސާރާ ދޫކޮށްލީ ނުހައިކްގެ ފަރާތުން އެއްވެސް ނުރައްކަލެއް ނެތްކަމަށް ތަކުރާރުކޮށް އޭނާ ބުނުމުންނެވެ. މައްސަލަގަނޑު މާބޮޑު ނުވަނީސް އެކަން ހައްލުކުރަން އޭނާހުރީ ބޭނުންވެފައެވެ. އެހެންނޫންނަމަ ދެންކަންތައްވާނެ ގޮތްވެސް ޚުދު އޭނާއަށް އެނގެއެވެ. ފުންނޭވާއެއް ދޫކޮށްލަމުން ކާރުގެ ދުވެލި އޭނާ ބާރުކޮށްލިއެވެ.\n"މަންމަ ރަނގަޅުތަ؟ އެމީހުން މަންމައަށް އެއްވެސްކަމެއް ކުރިތަ؟" ސިޓިންގްރޫމް ސޯފާގައި އިނށީދެ ސާރާގެ ދެއަތުގައި ހިފައި ފިތައިލަމުން ކަންބޮޑުވެފައި ނުހައިކް އަހައިލިއެވެ. ލުއިކޮށް ހިނިތުންވެލި ސާރާ މަޑުމަޑުން ބޯޖަހައިލިއެވެ. އިތުރުވާހަކަތަކެއް ދައްކައި ނުހައިކް ހާސްކުރުވާކަށް އޭނާ ބޭނުމެއްނުވިއެވެ. ފާއިތުވެދިޔަ ދުވަސްތަކު ލިބިފައިވި ނުތަނަަސްކަމުން ރަނގަޅަށް ނުކެވުމުގެ ސަބަބުން ސާރާގެ ހަށިގަނޑުވަނީ ބަލިކަށިވެފައެވެ. ނަމަވެސް ދަރިފުޅުގެ ކުރިމަތީގައި އެހުރިހައިކަމެއް ފައުޅުނުކުރުމަށް އޭނާ ހިތްވަރުކުރަމުން ދިޔައެވެ.\n"މަންމާ.. އަޅުގަނޑަށް މައާފުކުރޭ.. އަޅުގަނޑުގެ ސަަބަބުން މަންމަގެ ފުރާނަ ނުރައްކަލުގެ ތެރެއަށް ހުށައެޅިގެންދިޔައީ.. އެކަމަށްޓަކައި ދުވަހަކުވެސް އަމިއްލަ ނަފުސަަށް މައާފެއް ނުކުރެވޭނެ.." ސާރާގެ ދެއަތްތިލަ ގެނެސް ނިތުގައި ޖައްސައިލަމުން ހިތާމަވެރިގޮތަކަށް ނުހައިކް ބުނެލިއެވެ. ވަގުތުން ނުހައިކް ގެނެސް މެޔާލައި ބާރުކޮށްލަމުން އޭނާގެ އިސްތަށިގަނޑުގައި ލޯބިން ސާރާ ފިރުމައިލިއެވެ.\n"މައާފަށް އެެދެންޖެހެނީ މަންމަ.. މަންމަގެ ސަބަބުން ދަރިފުޅަށް ދަރިފުޅުގެ ލޯބި ގެއްލުނީ.. މަންމަ ނެތްނަމަ.." ސާރާގެ ވާހަކަތައް ހުއްޓުވައިލަމުން ވަގުތުން އެކަމާއި ނުހައިކް ދެކޮޅުހެދިއެވެ. ހިތުޖެހިފައި ދެމައިން ރޮމުންދިޔައިރު ދެހިތަށްވެސްވަނީ ފުން ޒަޚަމްތަކެއް ލިބިފައެވެ. އަމިއްލަ ނަފުސު ކުށްވެރިކުރެވެމުންދިޔައެވެ. އެހެނަސް އެކަމުގައި އިތުރަށް ދެން ކުރެވޭނެކަމެއް ނެތެވެ. ވެދިޔަތަން ބަދަލުކުރުމުގެ ބާރެއް އަހަރެމެން އިންސާނުންނަކަށް ލިބިގެނެއް ނުވެއެވެ.\n"ދަރިފުޅު ހިތްވަރު އެލުވައިނުލާތި.. މާޔޫސް ނުވާތި.. ހަނދާނުގަ އަބަދުވެސް ބަހައްޓާތި.. ކޮންމެ ކަމެއްވެސް ﷲ މިންވަރުކޮށްދެއްވަނީ އެންމެ ރަނގަޅަށްކަން.. އަހަރެމެންނަށް ނުވިސްނުނަސް ކޮންމެ ކަމެއްގެ ފަހަތުގަވެސް ކޮންމެވެސް ހެޔޮކަމެއް ފޮރުވިފަވާނެ.. އެހެންވީމަ މާޔޫސްނުވެ އެކަލާނގެ ހަޟްރަތުގައި ތަކުރާރުކޮށް ދުޢާކޮށް ދަންނަވާ.. އިރާދަކުރެއްވިއްޔާ ތިހިތުގެ އެދުން ފުރިހަމަވާނެ.. ކޮންމެ މީހަކު ކޮންމެކަމެއް ކުރިއަސް ދަރިފުޅަށްޓަކައި ތަގުދީރުގަ ލިޔެވިފަވީއެއްވެސް އެއްޗެއް އެބަޔަކަށް ނިގުޅައެއްނުގަނެވޭނެ.. އެހެންވީމަ ﷲ އަށް ވަކީލުކޮށް ދަންނަވާ.. މަންމަގެ ދުޢާތައްވީ ދަރިފުޅާއެކު.. އަނިޔާވެރިންގެ އެނުބައިކަން އެކަލާނގެ ފައުޅުކުރައްވާ އެބައިމީހުން ފަޟީހަތްކުރަައްވާނެ.. ހަގީގީ ނަސްރުއޮތީ ﷲ އަށް ވަކީލުކޮށް ކެތްތެރިވި އަޅަކާއެކު.." އެވަގުތުވެސް ސާރާ މަސައްކަތްކުރީ ލޯބިވާ ދަރިފުޅުގެ ހިތްވަރުކަމުގައި ވެދިނުމަށެވެ. އެދަރިފުޅުގެ އަތުގައިހިފައި ކޮޅަށްނަގައި ދާންވީ މަގު ސާފުކޮށް ދައްކައިދިނުމަށެވެ. ސާރާގެ ކޮނޑުގައި ބޯއަޅައިގެންއޮތް ނުހައިކްގެ މަޑުގިސްލުމުގެ އަޑު އެތަނަށް ފެތުރިފައިވިއަސް ސާރާގެ ވާހަކަތަކުން އެހިތަށް ހަމަޖެހުންލިބި އައު ހިތްވަރެއް ލިބިގެންދިޔައެވެ.\nދުވާލު ހަތަރުދަމު ހޮސްޕިޓަލުގައި ނަޒީމްގެ ގާތުގައި ހޭދަކޮށްފައި އައުމަށްފަހު އިޝާ ނަމާދުކޮށްލައިގެން ޒާއިންއަށް ނިދުނީ ވެފައިވާ ވަރުބައްޔެއްގެ ސަބަބުންނެވެ. އޭނާއަށް ހޭވެރިކަމެއްވީ ގަޑިން އެގާރަޖެހުމާއި ގާތްވެފައިވަނިކޮށެވެ. ދެލޯ އުނގުޅައިލަމުން ޒާއިން އެނދުންތެދުވެ ކޮޓަރިއަށް ނަޒަރު ހިންގައިލިއެވެ. ލަމްޔާ ފެންނަން ނެތުމުން ހިސާބަކަށް ހައިރާންވެފައި އިނދެ އެނދުންތެދުވެ ކޮޓަރިން ނުކުންނަން ހިނގައިގަތެވެ. ކޮޓަރީގެ ދޮރު ހުޅުވައިލުމާއެކު ވާރޭގެ ހިތްގައިމު އަޑު އައިސް އޭނާގެ ކަންފަތުގައި ޖެހުނެވެ. މިއޮއް އަރާމުވަގުތު ނުނިދައި ލަމްޔާ ކުރަމުންދިޔަ ކަމަކާއިމެދުގައި ސުވާލުއުފެދިފައިހުރެ އޭނާ ތޮއިބާގެ ކޮޓަރިއާއި ދިމާއަށް ނަޒަރުހުއްޓައިލިއެވެ. ދޮރުދަށުން ފެންނަމުންދިޔަ އަނދިރިކަމުން އަދިވެސް ހޮސްޕިޓަލުން ތޮއިބާ އެނބުރި ނާނަނީކަން އޭނާއަށް ވިސްނުނެވެ.\nއަލުން ކޮޓަރިއަށްވަދެ ލައިގެންހުރި ޓްރެކްސް ސޫޓްމަތިން އަތްކެނޑި ޓީޝާރޓެއް ވައްޓައިލަމުން ނުކުމެ ބަދިގެއާއި ދިމާއަށް ޒާއިން މިސްރާބުޖެހިއެވެ. ރޭގަނޑުގެ އެވަގުތު ގޭގެ ނޯކަރުންވެސްވާނީ ނިދީގެ ފުން އަރާމުގައިކަމުން މުޅި ގޭތެރެއިން ފައުޅުވަމުންދިޔައީ މަރުފަދަ ހަމަހިމޭންކަމެވެ.\nބަދިގޭގައިވެސް މީހަކު ނެތުމުން ހިސާބަކަށް ޒާއިން ކަންބޮޑުވާގޮތްވިއެވެ. މިފަދަ ވަގުތެއްގައި އަނެެއްކާ ލަމްޔާ އެދިޔައީ ކޮންތަނަކަށްބާވައެވެ. ބޮލުގެ ފުށްކިބައިގައި އަތް އުނގުޅައިލަމުން ފޯނު ބަލައި އެނބުރިކޮޓަރިއަށް ދިއުމަށް އޭނާގެ ހިތަށް އެރިއެވެ. އެވަގުތު ކުޑަކޮށް ހުޅުވިފައިހުރި ގޭގެ ދޮރު އޭނާގެ ލޮލުގައި އަޅައިގަތެވެ. ނިތަށް ރޫއަރުވައިލަމުން ދޮރު ރަނގަޅަށް ލައްޕައި ތަޅުލުމުގެ ނިޔަތުގައި ޒާއިން އެދިމާއަށް ހިނގައިގަތެވެ. ދޮރާއި ހަމަވީވަގުތު ހުޅުވިފައިވި ދޮރުގެ ތެރެއިން ފެނުނު މަންޒަރުން ތެޅިގަނެފައި ޒާއިންއަށް ދޮރު ބޮޑަށް ހުޅުވައިލެވުނެވެ.\nގޭގެ ގޯތިތެރޭގައި ވެހެމުންދިޔަ ވާރެޔާއި ތެމިފޯވެގެން ދެއަތް ދަމާލައި އުޑައި ދިމާއަށް މޫނު އުފުލައިލައިގެން ލަމްޔާ ހުއްޓެވެ. ބުރުގާވެސް ނާޅައި ހުރިއިރު އެފަންދިގު އިސްތަށިގަނޑުވަނީ މިނިވަންކަމާއި އެކުގައި ދޫކޮށްލައިފައެވެ. ދޮން މޫނުގައި ވާރޭގެ ތިކިތައް ވިދަމުންދިޔައިރު އެތަނަށް ފެތުރިފައިވި ފަނޑު އޮރެންޖް ކުލައިގެ އަލިކަމުގެ ތެރޭގައި އެމަންޒަރު ފެންނަމުންދިޔައީ ހުވަފެނީކޮށެވެ.\nގުޑިލަންވެސް ހަނދާންނެތިފައި ޒާއިންއަށް ހުރެވުނީ ކުރިމަތިން ފެންނަމުންދިޔަ މަންޒަރުން ހިތަށް ލިބިގެންދިޔަ ފޮނިކަމަކުންނެވެ. އެވަގުތުކޮޅު ދެމިގެންދިއުމަށް އޭނާގެ މޮޔަހިތް އެދިގަތެވެ. ވާރޭގެ ތެރޭގައި އެކަނިމައި އެކަނި ލަމްޔާ ހުރުމުން ކަންބޮޑުވާގޮތްވި ނަމަވެސް ލަމްޔާއަށް ގޮވައި ގެއަށް ވައްދާކަށް ޒާއިން ނޫޅުނެވެ.\nއިރުކޮޅަކު އެހެން ހުރުމަށްފަހު އެނބުރިލަމުން މަޑުމަޑުން ލަމްޔާ ދުއްވައިގަތެވެ. އޭނާ އެކޭ ކުޑަކުއްޖެކޭ އެއްވެސް ތަފާތެއްނެތެވެ. އިރުއިރުކޮޅުން އެނބުރިލަމުން ގޯތިތެރޭގެ އެކި ދިމަދިމާލުގައި ލަމްޔާ ދުވަމުންދިޔައެވެ. އެމޫނުމަތީގައި ރަސްކަންކުރަމުންދިޔަ ހިނިތުންވުމުން އެހިތަށްލިބިފައިވި އުފާވެރިކަން ބަލައިފިމީހަކަށް ނުފެނިއެއް ނުދާނެއެވެ. ލަމްޔާ އުޅެމުންދިޔަގޮތްފެނި ޒާއިންއަށް މަޖާވިއެވެ. އެހިނދު އޭނާގެ ލޯބިވާ އަނބިމީހާއާއި ލާނެތް ސަމާސާއެއްކޮށްލުމަށް ޒާއިންގެ ހިތަށް އެރިއެވެ. ވެހެމުންދިޔަ ބޯވާރެއަށް ނަޒަރެއްދެމުން ބަގީޗާ އާއި ދިމާއަށް ދުއްވައިގަތް ލަމްޔާގެ ފަހަތުން ދިއުމަށް ޒާއިންވެސް ހިނގައިގަތެވެ. އެވަގުތު އެތަނުގައިހުރި ކުޑަ މޭޒު ދޮށުގައިހުރި ގޮނޑިއެއްގެ މަތީގައި އަޅުވައިލައިފައިއޮތް ކަޅުކުލައިގެ ވަށްބުރުގާކޮޅު އޭނާގެ ލޮލުގައި އަޅައިގަތެވެ. ހިނިއައިސްފައި ދެފަރާތަށް ބޯހޫރުވައިލަމުން ބޯވާރޭގަނޑުގެ ތެރެއަށް ޒާއިން ނުކުތެވެ.\nތެމިފޯވެގެންހުރެ ކުދިފިޔަވަޅުތަކެއް އަޅަމުންގޮސް ލަމްޔާ ހުރި ހިސާބާއި ދާދި ކައިރީގައިހުރި ބޮޑު ގަހެެއްގެ ފުރަގަހަށް ޒާއިން ވަނެވެ. އަދި ކުޑަކޮށް އެއްފަރާތަކަށް ޖެހިލަމުން ލަމްޔާގެ އަމަލުތަކަށް ނަޒަރުހުއްޓައިލިއެވެ. އެތަނުގައިހުރި ކުޑަ ފިނިފެންމާގަހާއި ދިމާއަށް ގުދުވެލަމުން އެގަހުން މަލެއް ބިނދެލުމަށްފަހު ހީލަމުން ލަމްޔާ ހިންދެމިލިއެވެ. އަދި ވާރޭގެ ތިތަކުން ތެމެމުންދިޔަ އެމާގެނެސް ނޭފަތުގައި ޖައްސައިލަމުން އޭގެން ވަސްގަނެލިއެވެ. ހިތާއި ރޫހަށް ލިބުނު ހަމަޖެހުމުގައި ހިނިތުންވެލަމުން އޭނާއަށް ދެލޯމަރައިލެވުނެވެ. ހިނިއައިސްފައި އެނބުރިލަމުން އައިކޮޅަށް ދިއުމަށް އުޅުނުވަގުތު ސިހިފައި ބާރު ހަޅޭއްކެއްގެ އަޑު އޭނާގެ އަރުތެރެއިން ބޭރުވިއެވެ.\nމޫނުގައި ދެއަތްއަޅައި ބާރުކޮށްލައިގެންހުރި ލަމްޔާގެ ކަންފަތުގައި މީހެއްގެ ހުނުމުގެއަޑު ޖެހެމުން މަޑުމަަޑުން އިނގިލިތައްފޭކޮށްލުމަށްފަހު ބަލައިލިއެވެ. ބަނޑުމަތީގައި އަތްއަޅައިގެންހުރެ ހެމުންދިޔަ ޒާއިންފެނި މޫނުމަތިން އަތްނަގަމުން ލަމްޔާ ތުންކޮޅުދަމައިލިއެވެ. އެނބުރުނުވަގުތު ކުއްލިއަކަށް ޒާއިން ޕޮއްކިޔައިފައި އޭނާ ސިއްސުވައިލީއެވެ. އޭނާއަށް ހަޅޭއްލަވައިގަނެވުނީ އެހެންވެއެވެ. ފަހަރެއްގައިވެސް އެވަގުތު ޒާއިން އެތަނަށް އަތުވެދާނެކަމަށް އޭނާ ހިއެއްނުކުރެއެވެ. ހީހީފައި އޭނާއާއި ދިމާއަށް ބަލައިލި ޒާއިންއަށް ލޯއަޅައިލަމުން ޒާއިންއަށް ލަނޑެއްދިނުމުގެ ނިޔަތުގުގައި އޭނާއާއި ދިމާއަށް ލަމްޔާ ފިޔަވަޅެއް އަޅައިލިއެވެ. ނަމަވެސް ތެމިފައިވި ވިނަގަނޑުމަތީގައި އޭނާއަށް ފައިއެޅުނުގޮތަކުން ކައްސައިލައި އޭނާ ވެއްޓެންދިޔައެވެ. އެހިނދު ލޯބޮޑުކޮށްލަމުން އަވަސްހަރަކާތަކާއެކު އޭނާއަށް ޒާއިންގެ ޓީޝާޓުގައި ބާރަށް ހިފައިގަނެވުނެވެ. އެފަދަކަމަކަށް ނުވިސްނައިހުރި ޒާއިންގެ ހަށިގަނޑުގެ ބެލެންސް ގެއްލި ލަމްޔާއާއި އެކުގައި އޭނާވެސް ބިންމަތީގައި ވެއްޓިޖެހުނެވެ. ކަންދިމާކުރިގޮތުން އޭނާއަށް އޮވެވުނީ ލަމްޔާގެ ގައިމައްޗަށްވާގޮތަށެވެ. އަވަސް އަވަހަށް ދެއަތްވިއްދައިލަމުން ހަށިގަނޑު ކުޑަކޮށްހިއްލައިލުމަށްފަހު އޭނާގެ ގައިދަށުގައި ދެލޯމަރައި ބާރުކޮށްލައިގެންއޮތް ލަމްޔާއަށް ބަލައިލިއެވެ. އެއާއެކު ޒާއިންގެ ހިތުގެ ހިނގުން ކުއްލިއަކަށް އަވަސްވެލިއެވެ. ލަމްޔާއާއި ގާތްވެލާ ކޮންމެ ވަގުތަކު އޭނާއަށް އެވާގޮތެއް ބުނެދޭކަށް ޚުދު އޭނާއަށްވެސް ނޭނގެއެވެ.\nހަރަކާތެއްވެސް ކޮށްނުލައި އިރުކޮޅަކު އޮތުމަށްފަހު ލަސްލަހުން ތެމިފައިވި އޭނަގެ ދިގު އެސްފިޔަތައް ތަޅުވައިލަމުން ލަމްޔާ ދެލޯހުޅުވައިލިއެވެ. އޭނާގެ ގައިމައްޗަށް ވާގޮތަށް އޮތް ޒާއިންފެނި ލަމްޔާގެ މޫނުކޮޅަށް ޖަންބުކުލަ ފާއްދާލިއެވެ. ލަދުންގޮސް އެހެންދިމާއަކަށް ބަލައިލާކަށްވެސް އޭނާއަކަށް ނުކެރުނެވެ. ހަތަރުކަޅި ބައްދަލުވެގެންދިޔަ ވަގުތު ދެހިތުގައިވެސް ކުޅެލީ އެއްރާގެކެވެ. ދެހިތްވެެސް އެދުނީ އެކަކު އަނެކަކުގެ އަތުތެރޭގައި ވުމަށެވެ.\nއޮވެވުނުގޮތުން ވެހެމުންދިޔަ ވާރޭގެ ކުދި ހަމަލާތަކުން ލަމްޔާގެ މޫނު ސަލާމަތްވެފައިވިއަސް، އެތިތަކުން ތެމެމުންދިޔަ ޒާއިންގެ ފަންއިސްތަށިކޮޅުން އޮހޮރެމުންދިޔަ ކުދިކުދި ތިކިތައް އޭނާގެ މޫނުމަތިންލައިފައި ތިރިއަށް ދަތުރުކުރަމުންދިޔަ މަންޒަރުވީ ލަމްޔާއަށް ބަލައިފޫހިނުވާނެފަދަ މަންޒަރަކަށެވެ. ހުއްޓުން އަރައިފައި އެކަކު އަނެކެއްގެ ލޮލަށް ބަލަހައްޓައިގެން ދެމީހުން އޮތެވެ. ޒާއިންގެ ކެތްތެރިކަން އެހިސާބުން ކޮޅުންލައިގެން ދާންފެށިއެވެ. އަމިއްލަ ނަފުސުގެ މައްޗަށްއޮތް ބާރު ދޫވާންފެށިއެވެ. އަތުތެރޭގައި އެފަދަ ރީތި ވާރޭގެ ޕަރީއެއް އޮތްއިރު ކެތްކުރެވޭނީ ކާކަށް ހެއްޔެވެ؟\nއަވަސްވަމުންދިޔަ ނޭވާއާއިއެކު އަމިއްލަ އިޚުތިޔާރުން ބޭރުގައި ޒާއިންއަށް ލަމްޔާއާއި ދިމާއަށް ގުދުވެވެންފެށިއެވެ. ހިނދެއް ހިނދަކަށް ގާތްވަމުންދިޔަ ޒާއިންގެ ހިތްގައިމު މޫނުފެނި ލަމްޔާގެ ތުންފަތް ތުރުތުރު އަޅައިލިއެވެ. އެމަންޒަރު ޒާއިންގެ ލޮލުގައި އަޅައިގަތުމާއެކު އޭނާއަށް ތުންފަތުގައި ދަތްއަޅައިލެވުނެވެ. ޒާއިންގެ ހޫނު ނޭވާތަށް މޫނަށް އިހުސާސުކުރެވޭހައި ގާތްވުމުން ލަމްޔާއަށް ދެލޯމަރައިލެވުނީ ބޭއިޚުތިޔާރުގައެވެ.\nކުއްލިއަކަށް ޖަހައިލި ބާރު ގުގުރީގެ އަޑުއިވި ޒާއިންއަށް ހަމަބިމަށް އާދެވުނުކަހަލައެވެ. ކުރެވެން އުޅުނުކަންތައް ހިތަަށް އަރައި ފުންމައިގެން އޭނާއަށް ތެދުވެވުނެވެ. ލަމްޔާ ހިތްހަމަނުޖެހިދާނެފަދަ ކަމެއް ކުރާކަށް އޭނާ ބޭނުމެއްނުވެއެވެ. އެހެނަސް އެވަގުތުކޮޅު އަމިއްލަ ނަފުސަށް އޭނާއަށް ބާރުނުހިންގުނީއެވެ. އިވުނު ގުގުރީގެ އަަޑާއެކު ތެޅިގަނެފައި ލަމްޔާއަށްވެސް ދެލޯހުޅުވައިލެވުނެވެ. އޮވެވުނުތަން ހަނދާންވެ އަވަހަށް ތެދުވަންއުޅުނު ވަގުތު ޒާއިން އަތްދިއްކޮށްލުމުން އެއަތުގައި ލަމްޔާ ހިފިއެވެ. ހިތް ނޭދުނަސް ޒާއިން އޭނާއާއި ދުރުވުމުން އެހިތަަށް ތަދުވެއްޖެއެވެ. ޒާއިންގެ ގާތްކަމަށް ބޭނުންވެފައި ލަމްޔާ ހުރިކަހަލައެވެ. ތެދުވި ވަގުތު އެއަސަރުތައް ލަމްޔާގެ މޫނުމަތިން ކިތަންމެ ރީއްޗަކަށްވެސް ފައުޅުވަމުންދިޔައެވެ. އެއަސަރުތަކުން ޒާއިންއަަށް އަމިއްލަ ނަފުސާއި އެތައް ސުވާލުތަކެއް ކުރެވުނެވެ. ހަގީގަތުގައިވެސް އޭނާއެކޭ އެއްފަދައިން ލަމްޔާވެސް އޭނާއަށް އެދެނީހެއްޔެވެ؟ އެގާތްކަމަށް ލަމްޔާވެސް ބޭނުންވަނީބާވައެވެ؟ އެހެންވީއިރު އޭނާއަށް ކުރެވުނީ ހަގީގަތުގައި ލަމްޔާ ހިތްހަމަނުޖެހިދާނެފަދަ އަމަލެއްނޫންތާއެވެ.\nއެކިކަންކަމާއި މެދުގައި ވިސްނުން ހިންގަމުންދިޔަ ޒާއިން ހަމަޖެހިލަމުން ލަމްޔާގެ ގާތުގައި ގެއަަށް އައުމަަށް އެދުނެވެ. މާގިނައިރު ވާރޭތެރޭގައި އުޅެންވެއްޖެނަމަ ބަލިވެދާނޭ ބުނެލަމުން އެނބުރި އައި ދިމާއަށް ޒާއިން ހިނގައިގަތެވެ.\nތަންކޮޅަކަށް ދެވުނުއިރުވެސް ލަމްޔާގެ އެެއްވެސް ހިލަމެއް ނުވުމުން އެނބުރިލަމުން ޒާއިން ބަލައިލިއެވެ. އޭރުވެސް އެހުރިތަނުގައި އިސްޖެހިފައި ލަމްޔާ ހުރިގޮތުން ޒާއިންގެ ހިތުގައި އައު ޖަޒުބާތުތަކެއް އުފެދިގަތެވެ. އެގުޅުން ކުރިއަށް ގެންދަން އޭނާ ބޭނުމެވެ. ލަމްޔާގެ ހަރަކާތްތަކުން އޭނާވެސް އެކަން ބޭނުންވާކަން ޒާއިންއަށް ވިސްނުނެވެ. އެހެނަސް އެގުޅުން ކުރިއަަށް ގެންދިއުމަށްޓަކައި ކޮންމެވެސް އެކަކު އިސްނަގަން އެބަޖެހެއެވެ. ހިތަށް ވެރިވަމުންދިޔަ ޚިޔާލުތަކުން ޒާއިންއަށް މޭގައި ފިރުމައިލެވުނެވެ. ލަމްޔާދެކެ އިންތިހާއަށް ލޯބިވެވޭއިރު ދެން އިތުރަށް އޭނާއާއި ދުރުގައި އެންމެ ސުކުންތުކޮޅެއްވެސް ކެތްނުވާނޭ އޭނާގެ ހިތް ގޮވައިލިއެވެ. ކުރިމަތީގައި އެހުރީ އޭނާގެ ލޯބިވާ ހަލާލު އަނބިމީހާއަށް ވީއިރު ޖެހިލުންވާންވީ ކޮންކަމަކާއިތޯ އޭނާގެ ޟަމީރު ސުވާލުކުރިއެވެ. އެއާއެކު އެދެމެދުގައިވި ގުޅުން ގާތްކުރަންވީ ވަގުތު ޖެހިއްޖެކަން އޭނާގެ ނަފުސު އަންގައިދިނެވެ.\nއިތުރު އެއްވެސްކަމަކާއި މެދުގައި ވިސްނުންހިންގަން ބޭނުންނުވެފައިހުރި ޒާއިން ބާރު ހިނގުމެއްގައި އެދިޔަގޮތަަށް ގޮސް އިސްޖެހިފައިހުރި ލަމްޔާގެ އަތުގައި ހިފައި އޭނާއާއި ދިމާއަށް ދަމައިގަތެވެ. ނުވިސްނައިހުރި ލަމްޔާ ގޮސް ޒާއިންގެ މޭގައި ޖެހުމާއެކު އެދެއަތުގެތެރޭ ލަމްްޔާގެ ތުނިހަށިގަނޑު ޒާއިން ފިއްތައިލިއެވެ. އަވަސްވަމުންދިޔަ ޒާއިންގެ ހިތުގެ ތެޅުން ލަމްޔާއަށް އިހުސާސުވީ ހިނދު ލުއި ހީލުމަކާއެކު އޭނާއަށް ދެލޯމަރައިލެވުނީ ހިތަށް ލިބުނު ހަމަޖެހުމަކުންނެވެ.\nލަމްޔާގެ ހަށިގަނޑަށް ބާރުކޮށްލަމުން އެނިތުގައި ބޮސްދިނުމަަށްފަހު އޭނާގެ ގަޔާއި ކުޑަކޮށް ލަމްޔާ ދުރުކޮށްލިއެވެ. އަދި ހަނދެއްފަދަ އެރީތި މޫނަށް ޒާއިން ނަޒަރު ހުއްޓައިލިއެވެ. ކެތްތެރިކަން ކޮޅުންލުމާއެކު އޭނާއަަށް އަމާޒުވެފައިވި ލަމްޔާގެ ޖާދުވީ ދެލޮލުގައި ޒާއިންއަަށް ބޮސްދެވުނެވެ. އަދި ދެއަތުން ލަމްޔާގެ މޫނުގައި ހިފަހައްޓައިލުމާއެކު އެމޫނުގެ އެތަން މިތަނުގައި މޮޔައަކު ފަދައިން ޒާއިން ބޮސްދޭންފެށިއެވެ. ޒާއިންގެ އެހަރަކާތާއެކު އޭނާގެ އުނަގަނޑުގައި ވަށައިލެވިފައިވި ލަމްޔާގެ ދެއަތް ބާރުކޮށްލެވުނެވެ. އެއްވެސް ހަރަކާތެއް ކޮށްލަން ނުކެރިފައި ލަމްޔާ ހުއްޓައި ޒާއިން ދެންކޮށްލި ކަމަކުން އޭނާގެ މުޅިހަށިގަނޑު ގަނޑުވިކަހަލައެވެ. އޮހެމުންދިޔަ ވާރޭގެ ތިކިތައްވެސް ލަސްވެ ވަގުތު ހުއްޓިފައިވާކަހަލައެވެ. ދެލޯމަރައި ބާރުކޮށްލަމުން އިތުރަށް ޒާއިންގެ ހަށިގަނޑުގައި ހިފައި ލަމްޔާއަށް ބާރުކޮށްލެވުނެވެ. ހަޔާތުގައިވެސް ފުރަތަމަ ފަހަރަށް ކުރެވިގެންދިޔަ އައު އިހުސާސުން އޭނާގެ ހަށިގަނޑު ރޫރޫއަޅައިގެންދިޔައެވެ. އެވަގުތުކޮޅު ދިގުދެމިގެން ދިއުމަށް އޭނާގެ މުޅި ނަފުސުވެސް އެދެމުންދިޔައެވެ.\nކުޑައިރުކޮޅަކަށް އެވަގުތުކޮޅު ދެމިގެންދިއުމަށްފަހު ޒާއިން މަޑުމަޑުން ލަމްޔާ އާއި ދުރުވެލިއެވެ. އަވަސްވެފައިވި ނޭވާ ހަމައަކަށް އަޅުވަން މަސައްކަތްކުރަމުން ލަމްޔާގެ ނިތުގައި އޭނާގެ ނިތް ޖައްސައިލިއެވެ. "އައި ލަވް ޔޫ ލަމް.. އައި ލަވް ޔޫ ސޯ މަޗް.." ދެއަތުގެ ބޮޑުވައި އިނގިލިން ލަމްޔާގެ އޮމާން ކޯތާފަތުގައި ފިރުމައިލަމުން ސިއްރެއްފަދައިން މަަޑުމަޑުން ޒާއިން ބުނެލިއެވެ. އެއަޑުއިވި ލަމްޔާގެ ހިތް އުފަލުންގޮސް އުދުއްސައިގަތްކަހަލައެވެ.\nNaufa December 28, 2020\nސަލާމް އޯލް.. ހޮޕް ޔޫ އޯލް ލައިކްޑް ދިސް ޕާރޓް.. ދެން އިންބައި އިންޝާ ﷲ ޑޭ އާފްޓަރ ޓުމޯރޯ.. ލަވް ޔޫ އޯލް..❤\nUNKNOWN GIRL December 28, 2020\nވަރަށް ރީތި މާޝާﷲ... އަނެއް ބަޔަށް އިންތިޒާރު ކުރަން 💖😘💌\nތެންކްސް އަލޮޓް ޑިއަރ😘❤\nRrYn December 28, 2020\nދެން ސިސް އަށް ވެސް އިނގޭނު ރީންއަށް އަބަދުވެސް މި ސްޓޯރީ ރީތިވާނެކަން 😂💖 ހެހެ... އެނީވޭސް މިބައިވެސް ވަރަށް ވަރަށް ވަރަށް ރީތި 💙💜 މާޝާ ﷲ!! ތެންކިޔު އިނގޭ މިބައި ދިގުކޮށް ގެނެސްދިނީމަ 😘😗 އަޅޭ ޒާން އެން ލަމް އާ ސޯ ކިއުޓް 💓💕 ޝަޔަމް ހާދަ ދެރަވާނޭ 😢😟 ނުހައިކް ވެސް ދެރަވާނެ ދޯ 😟😯 އައި ހޭޓް އަޒްހަރް 😠😡 ހީއިސް ސޯ އަންފެއަރ 😈 ކިޔުރިއަސްލީ ވެއިޓިން ފޯ ދި ނެކްސްޓް ޕާޓް 💋💟 ލަވް ޔޫ 💚 އެން ސްޓޭ ސޭފް 💞\nހެހެ ޔާ ދޯ.. ތެންކްސް ލޮޓްސް ރީން.. ލަވް ޔޫ ޓޫ އެންޑް ސްޓޭ ސޭފް..🥰❤😘\nއާބި December 28, 2020\nއިޒްކާން December 28, 2020\nޒާއިން އާއި ލަމްގެ ބައި މާ ކިޔާ ހިތްވޭ ނުހައިކް މެނައްވުރެ.... އެދެމީހުން މެއިން ކެރެކްޓަރ ނަމަ އިތުރަށް ފުރިހަމަ ވީސް...އެނީވޭސް ވ ރީތި މާޝާﷲ\nތެންކްސް އަލޮޓް ޑިއަރ.. އަސްލު މި ވާހަކައިގަ އިިންނާނެ4މެއިން ކެރެކްޓަރސް އެނގޭ.. ދެޓްސް ނުހައިކް، ޝަޔަމް، ލަމްޔާ އެންޑް ޒާއިން.. ސްޓޯރީ ލިޔުނީ އެގޮތަށް ބަލައިގެން.. ހެހެ.. ބަޓް ގިނަ މީހުނަށް ކަމުދާހެން ހީވަނީ ބޮޑަށް ޒާން އެންޑް ލަމްގެ ބައި ދޯ.. ހެހެ.. ތެންކްސް އަލޮޓް އަގެއިން ޑިއަރ..🥰\nMal December 28, 2020\nމި ބައި ވެސް ވަރަށް ރީތި ❤❤❤ ކާންޓް ވެއިޓް ޓު ރީޑް ދަ ނެކްސްޓް ޕާޓް\nI wanna meet ya sis... sis konrasheh thrrrrrr\nNaufa December 30, 2020\nޒީ December 28, 2020\nRrYn January 3, 2021\nކީއްވެ ވާހަކަ ލަސްވަނީ 😊


Supreme Court ah fandiyaarun ayyankurun maadhama ah agenda kohfi\nސުޕްރީމް ކޯޓަށް އަޒްމިރަލްދާ އާއި ޝުޖޫން އައްޔަން ކުރަން މާދަމާގެ ޖަލްސާގައި ވޯޓަށް އަހަނީ\nސުޕްރީމް ކޯޓުގެ ފަނޑިޔާރުންގެ އަދަދު ހަތަކަށް އިތުރުކުރަން ކޯޓުތަކުގެ ގާނޫނަށް ގެނައި އިސްލާހާއި ގުޅިގެން އެ ކޯޓަށް ކުރީގެ ދެ ފަނޑިޔާރުން ކަމަށްވާ ޑރ. އަޒްމިރަލްދާ ޒާހިރު އާއި އައިޝާ ޝުޖޫން މުހައްމަދު އައްޔަން ކުރުމަށް މަދަމާ ބާއްވާ ރައްޔިތުންގެ މަޖިލީހުގެ ޖަލްސާގައި ވޯޓަށް އަހަން އެޖެންޑާ ކޮށްފި އެވެ.\nގާނޫނު އަސާސީގައި އޮންނަ ގޮތުން ސްޕްރީމް ކޯޓަށް ފަނޑިޔާރުން އައްޔަން ކުރާނީ، ޖުޑީޝަލް ސާވިސް ކޮމިޝަން (ޖޭއެސްސީ)ގެ ލަފާގެ މަތިން ރައީސުލްޖުމްހޫރިއްޔާ، މަޖިލީހަށް ފޮނުއްވާ ނަންތައް މަޖިލީހުގެ ތަޅުމުން ފާސްކޮށްގެންނެވެ.\nއެގޮތުން އަޒްމިރަލްދާ އާއި ޝުޖޫން އެ މަގާމަށް އައްޔަން ކުރުމާއި މެދު މާދަމާގެ ޖަލްސާގައި މަޖިލީހުން ގޮތެއް ނިންމާއިރު، މަޖިލީހަށް އެ ދެ ބޭފުޅުންގެ ނަން ފޮނުއްވުމުގެ ކުރިން ރައީސް އިބްރާހިމް މުހައްމަދު ސޯލިހު ވަނީ ޖޭއެސްސީގެ ލަފާ ހޯއްދަވައިފަ އެވެ. އެގޮތުން މަޖިލީހަށް އެ ދެ ބޭފުޅުންގެ ނަން ފޮނުއްވީ ޖޭއެސްސީން އެކަމަށް ލަފާ ދެއްވުމުންނެވެ.\nއަޒްމިރަލްދާ އާއި ޝުޖޫންގެ ނަން މަޖިލީހަށް ފޮނުވުމާއި އެކު، ދިރާސާ ކުރެއްވުމަށް އެ ދެ ބޭފުޅުންގެ ނަން ވަނީ މަޖިލީހުގެ ޖުޑިޝަރީ ކޮމިޓީ އަށް ފޮނުވައިފަ އެވެ. އަދި މާދަމާ މަޖިލީހުގެ ތަޅުމުގައި އެ ބޭފުޅުން ސްޕްރީމް ކޯޓުގެ ފަނޑިޔާރު ކަމަށް އައްޔަންކުރުމާއި މެދު ގޮތް ނިންމާއިރު، އެ ކޮމިޓީގެ އިއްތިފާގުން ވަނީ އެ ދެ ބޭފުޅުންނަށް ރުހުން ދީފަ އެވެ.\nމަޖިލިސް ފަނޑިޔާރުން ސްޕްރީމް ކޯޓް\nމީ ވަރަށް ފައްކާ ދެ ފަނޑިޔާރުން ވާނެ ކަމަށް ދެކެން!


Italy ge aa Pirlo hoadhan queue hadhaifi | Mihaaru\nއިޓަލީގެ ޒުވާން މިޑްފީލްޑަރު. --ފޮޓޯ: ދަ ކެނޭޑިއަން ޕްރެސް\nއިޓަލީގެ އާ ޕިރްލޯ ހޯދަން ކިއޫ ހަދައިފި\n20 ނޮވެމްބަރ 2018 - 11:433comments\nމިލާން (ނޮވެމްބަރު 19) – އިޓަލީގެ އާ އަންދްރޭ ޕިރްލޯގެ ގޮތުގައި މަޝްހޫރުވެފައިވާ އުމުރުން 18 އަހަރުގެ ސެންޑްރޯ ޓޮނާލީ އިޓަލީ ގައުމީ ޓީމަށް ފުރަތަމަ ފަހަރަށް މިރޭ ކުޅޭއިރު، މިހާރު ވެސް ކްލަބްތަކުން އޭނާ ހޯދަން ކިއޫ ހަދައިފި އެވެ.\nއިޓަލީގެ ދެ ވަނަ ޑިވިޝަނުގެ ބްރެޝިއާގެ މިޑްފީލްޑަރު މިހާތަނަށް ފުރަތަމަ ޑިވިޝަނުގައި ކުޅެފައިނުވަނީސް ސީނިއާ ޓީމުން މިވަނީ ޖާގަ ދީފަ އެވެ.\nއޭނާ ހޯދަން ޔުވެންޓަސް، އިންޓަ، އޭސީ މިލާން އަދި ރޯމާ އިން ޝައުގުވެރިވާކަމަށްވެ އެވެ. އެކަމަކު ރިޕޯޓްތައް ބުނާ ގޮތުގައި އޭނާ ގެންދިއުމުގެ ރޭހުގެ ކުރީގައި އޮތީ އިންޓަ އެވެ. ޔުވެންޓަސްގައި އެ މަގާމަށް ކުޅެން އުރުގުއޭ މިޑްފީލްޑަރު ރޮޑްރިގޯ ބެންޓަކޫ ހުރުމުން އެ ޓީމުން އެވަރުގެ ހޭދައެއް ކުރަން ބޭނުންނުވެ އެވެ.\nޓޮނާލީ ގަންނަން އިންޓަ އިން 15 މިލިއަން ޔޫރޯ ހުށަހަޅާފައިވާއިރު ބްރެޝިއާ އިން ކިޔަނީ 25 މިލިއަން ޔޫރޯގެ އަގެކެވެ. އަދި އޭނާ ގައުމީ ޓީމުގައި ދައްކާ ކުޅުމާ އެކު އެ އަގު މަތިވުމުގެ ފުރުސަތު އެބައޮތެވެ. އިންޓަ އިން އޭނާ ޖެނުއަރީ މަހު ގަތުމަށް ފަހު އޭނާ ގެންނާނެ ކަމަށް ބެލެވެނީ އަންނަ ސީޒަން ފެށެންވާއިރަށެވެ. ސަބަބަކީ އޭނާގެ ހައި ސްކޫލް ޓެސްޓްތައް އޮތުމާއި އިތުރު ތަޖުރިބާ ހޯދައިދިނުމެވެ.\nޕިރްލޯ އަކީ ވެސް ޓޮނާލީ ފަދައިން ބްރެޝިއާގައި ވިދާލި ކުޅުންތެރިޔެކެވެ. އަދި އޭނާ ވެސް ފުރަތަމަ ގުޅުނީ އިންޓައާ އެވެ. އެކަމަކު އެ ޓީމުގައި އެދެވޭ ކުޅުމެއް ނުދެއްކި ފަހުން އޭސީ މިލާނަށް ބަދަލުވެ ދުނިޔޭގެ ފެންވަރުގެ ކުޅުންތެރިޔަކަށްވި އެވެ.\nޓޮނާލީ އަށް ފްރާންސްގެ މޮނާކޯ އާއި އިންގްލެންޑުގެ ޗެލްސީ އާއި މެންޗެސްޓާ ސިޓީން ވެސް ޝައުގުވެރިވެ އެވެ. އެކަމަކު ޓޮނާލީ ބޭނުންވަނީ އިޓަލީގައި މަޑުކުރާށެވެ.\nޓޮނާލީ ފުރަތަމަ ފަހަރަށް އިޓަލީގެ ސީނިއާ ޓީމުގެ ޖާޒީ ލާނީ މިރޭ އެމެރިކާއާ ދެކޮޅަށް އިޓަލީ ކުޅޭ މެޗުގަ އެވެ. މި މެޗުގައި އިޓަލީގެ ކޯޗު ރޮބާޓޯ މަންޗިނީ ވަރަށް ގިނަ ޒުވާން ކުޅުންތެރިންނަށް ފުރުސަތު ދޭނެ އެވެ.\nއިތުރު ލިޔުންތައް އިޓަލީގެ ގައުމީ ޓީމް\nCashier, Sales & Marketing Assistant, Account Assistant\nVilla College Senior Administrative Executive 23 Jan 2020\nClique College Corporate Training Executive 23 Jan 2020


Burqa manaa kuran ulhenee Budhistun russan; Sri Lanka Muslim Council - vNews.mv\nބުރުގާ މަނާކުރަން އުޅެނީ ބުދިސްޓުން ރުއްސަން: ސްރީލަންކާ މުސްލިމް ކައުންސިލް\nސައިފް އަޒްހަރު 14 March 2021, 20:17\nސްރީލަންކާ ސަރުކާރުން ބުރުގާ މަނާކުރަން އުޅެނީ ބުދިސްޓުން ރުއްސަންވެގެން ކަމަށް، މުސްލިމް ކައުންސިލް އޮފް ސްރީލަންކާއިން ބުނެފިއެވެ.\nއެ ކައުންސިލްގެ ނައިބް ރައީސް ހިލްމީ އަހްމަދު ވިދާޅުވީ، މިއީ، ސަރުކާރުގެ "ރޭސިސްޓް އެޖެންޑާގެ" ދަށުން ކުރަންއުޅޭ ކަމެއް ކަމަށާއި، ސަރުކާރުން މުސްލިމުންގެ ފަހަތުން ދުވަނީ، ބުދިސްޓުން ރުއްސަންވެގެން ކަމަށެވެ.\nސްރީލަންކާގައި ބުރުގާ މަނާކުރުމަށް ކެބިނެޓްގެ ހުއްދަހޯދަން އެކަމާބެހޭ ކަރުދާހުގައި ސޮއި ކުރައްވާފައިވާ ކަމަށް ސްރީލަންކާ ސަރުކާރުގެ މިނިސްޓަރ ފޮރ ޕަބްލިކް ސެކިއުރިޓީ ސަރަތު ވީރަސޭކަރާ ހާމަކުރައްވާފައިވަނީ އިއްޔެއެވެ.\nބުދިސްޓު ފައްޅިއެއްގައި ހުންނަވައި އިއްޔެ އޭނާ ވިދާޅުވީ، މިއީ "ގައުމީ ސަލާމަތަށްޓަކައި" އަޅަން ނިންމި ފިޔަވަޅެއް ކަމަށެވެ.\nބުރުގާ އެޅުމަކީ "ހަރުކަށި ފިކުރު" ފެތުރުމަށް މަގުފަހިވާ ކަމެއް ކަމަށްވެސް މިނިސްޓަރ ފޮރ ޕަބްލިކް ސެކިއުރިޓީ ސަރަތު ވީރަސޭކަރާ ވިދާޅުވެފައި ވެއެވެ.\nބުރުގާ މަނާކުރުމުގެ އިތުރުން، ސަރަތު ވީރަސޭކަރާގެ ކަރުދާހުގައި، ސްރީލަންކާގެ އެކި ކަންކޮޅުތަކުގައި ހިންގާ 1،000 އަށްވުރެ ގިނަ އިސްލާމީ ތައުލީމު އުނގަންނައިދޭ ސްކޫލްތައް ބަންދުކުރަންވެސް ހިމަނާފައި ވެއެވެ. އެ ސްކޫލްތައް ބަންދުކުރަނީ، ތައުލީމާބެހޭ ގައުމީ ސިޔާސަތާ ޚިލާފަށް ހިންގާތީ ކަމަށްވެސް ކަރުދާހުގައި ބުނެފައި ވެއެވެ.\nއެހެން ނަމަވެސް، ސްރީލަންކާގެ މުސްލިމުންވަނީ، ޕަބްލިކް ސެކިއުރިޓީ މިނިސްޓަރުގެ މި ހުށަހެޅުން ބަލައިނުގަންނަކަން ހާމަކޮށްފައެވެ.\nމީގެ މައިގަނޑު ބޭނުމަކީ، ސްރީލަންކާގެ ބައިގިނަ ބުދިސްޓުން ރުއްސުން ކަމަށާއި، އަދި މިއީ ސްރީލަންކާގައި ބައިބައިވުން އުފައްދަން ކުރާން އުޅޭ ކަމެއް ކަމަށްވެސް ބުނަމުން ގެންދެއެވެ.\nބުރުގާ އެޅުން މަނާކުރުމަށާއި، އިސްލާމީ ސްކޫލްތައް ބަންދުކުރަން ޕަބްލިކް ސެކިއުރިޓީ މިނިސްޓަރ ހުށަހެޅުއްވި ނަމަވެސް، އެއަށް އަމަލުކުރެވޭތީ ސްރީލަންކާގެ ކެބިނެޓުން ފާސްކޮށް އަދި އޭގެފަހުން ޕާލަމެންޓުންވެސް ފާސްކޮށް އެކަމަށް ގާނޫނެއް ހެދުމުންނެވެ.\nސްރީލަންކާގެ އާބާދީގައި 22 މިލިއަން މީހުން ހިމެނޭއިރު، އޭގެތެރެއިން %75 އަކީ ސިންގަޅަ ބުދިސްޓުންނެވެ. މުސްލިމުންގެ ނިސްބަތަކީ ގާތްގަނޑަކަށް %9 އެވެ. އަދި ބައިމަދު ތަމަޅައިންގެ ނިސްބަތަކީ ގާތްގަނޑަކަށް %16 އެވެ. ގިނަ ތަމަޅައިންނަކީ ހިންދޫންނެވެ.\nކޮވިޑް ބަލީގައި މަރުވާ މުސްލިމުންގެ ހަށިތައް އަންދަން ސްރީލަންކާ ސަރުކާރުން މަޖުބޫރު ކުރީވެސް ބުދިސްޓުންގެ ފިއްތުންތަކުގެ ސަބަބުން ކަމަށް މުސްލިމުން ބުނަމުންދިޔައެވެ.\nއދއާއި، އިސްލާމީ ދުނިޔެއާއި، ސްރީލަންކާ މުސްލިމުންގެ ދެކޮޅުހެދުންތަކާއި، ފިއްތުންތައް ބޮޑުވެ، މުސްލިމުންގެ ހަށިތައް އަންދަންޖެހޭ ގޮތަށް ސަރުކާރުން އެކަށައެޅި އުސޫލު ފަހުންވަނީ އަނބުރާ ގެންގޮސްފައެވެ. މިހާރު ނިންމާފައިވަނީ، ކޮވިޑް ބަލީގައި މަރުވާ މުސްލިމުންގެ ހަށިތައް ސްރީލަންކާގެ އުތުރުގެ އައްސޭރިފަށުގައި އޮންނަ ފަޅުރަށެއް ކަމަށްވާ އިރަނައިޓިވޫގައި ވަޅުލާގޮތަށެވެ.


Mulee gai aniyaavi meeheh ge haalu serious\nމުލީގައި އަނިޔާވި މީހެއްގެ ހާލު ސީރިއަސް\nއަނިޔާވި އަހުމަދު ރައިހާން: އޭނާއަށް މިހާރު ފަރުވާ ދެމުން އަންނަނީ މާލޭގައި\nމ. މުލީގައި ގުދަނެއްގެ ތެރެއަށް ޕިކަޕެއް ވައްދަން އުޅެނިކޮށް ޕިކަޕްގެ ތެރޭގައި މީހަކު ތާށިވެ ލިބުނު އަނިޔާތަކުގެ ސަބަބުން ހާލު ދެރަވެގެން މާލެ ގެނެސް އޭޑީކޭ ހޮސްޕިޓަލުން ފަރުވާ ދޭން ފަށައިފި އެވެ.\nމިދިއަ ހޮނިހިރު ދުވަހުގެ މެންދުރެއްހާއިރު ހިނގި އެ ހާދިސާގައި ތަށީވެ ބޮޑެތި އަނިޔާތައްވީ މުލީ / ސިލްމާވިލާ، އުމުރުން 28 އަހަރުގެ އަހްމަދު ރައިހާނަށެވެ.\nމުލީގެ ކައުންސިލް ރައީސްް ޝަމްއޫނު ރަމީޒު މިއަދު ވިދާޅުވީ ރައިހާން ތާށިވެ އަނިޔާވީ ގުދަނަށް ޕިކަޕެއް ވެއްދުމުގެ ތެރޭގައި ކަމަށާއި ޕިކަޕާައި ގުދަނުގެ ދޮރާއި ދޭތެރޭގައި ރައިހާން ތާށިވި އިރު އޭނާ ހުރީ ޕިކަޕުގެ ތެރޭގައި ކޮޅަށް ކަމަށެވެ. ހާދިސާގައި އޭނާއަށް ސީރިއަސް އަނިޔާތަކެއް ވެފައިވާ ކަމަށެވެ. ރައިހާންގެ ބޮލުގެ ތިން ތަނަކަށް ބޮޑެތި ގެއްލުންތަކެއްވުމުގެ އިތުރުން ސިކުނޑިއަށް ވަނީ ގެއްލުން ވެފައެވެ. އަދި ލޮލުގެފެނުން ފުސް ވެފައި ވެއެވެ.\n"ރައިހާން އެވަގުތު ހުރީ ޕިކަޕުގެ ފޮށިގަނޑު މަތީ ކޮށްޅަށް. ހިލަ ބަރު ކުރަން ގުދަނަށް ވެއްދި ވަގުތު ރައިހާންއަށް ބޯ ތިރި ނުކުރެވުނީ. ޕިކަޕާއި ގުދަނުގެ ދޮރުގެ މަތީ ދޮރުކަންޏާ ފޫއްޓެއްގެ ޖާގަވެސް ނެތް،" ޝައްމޫން ވިދާޅުވި އެވެ.\nރައިހާންއަށް އިތުރު ފަރުވާއަށް މާލެ ގެނެއީ ހޮނިހިރު ދުވަހު ހަވީރު އެވެ. އޭނާއަށް މިހާރު ފަރުވާ ދެނީ އޭޑީކޭގެ އައިސީޔޫގަ އެވެ. އޭނާގެ އާއިލާއާ ހަވާލާ ދީ ޝަމްއޫން ވިދާޅުވީ އޭނާގެ ހާލު މިހާރު ކުރިއަށް ވުރެ ރަނގަޅުވަމުން އަންނަ ކަމަަށެވެ.\nއެކްސިޑެންޓް އޭޑިކޭ ހޮސްޕިޓަލް މުލި + މަސައްކަތު ދާއިރާގެ އެކްސިޑެންޓްތައް މަސައްކަތު މާހައުލުގެ އެކްސިޑެންޓް\nޒަހަމްވި މީހާގެ އޮޕަރޭޝަންތަކެއް ކޮށްފި\nޕެލެޓް ވެއްޓި އަނިޔާވި ދެ މީހުގެ ހާލު ރަނގަޅު\n14 ވަނަ ބުރިން ވެއްޓި ބިދޭސީއަކު މަރުވެއްޖެ\nއެއާ ބެލޫނެއް ފަޅައިގެންގޮސް ދެމީހަކަށް އަނިޔާ